
Žmogus tarp žmMonių 


Bažnyčios tikslas ir uždavinys — tęsti Kristaus 
darbą. Iš to tikslo išplaukia visi Bažnyčios pažymiai. 
Tie uždaviniai taikomi visam Bažnyčios veikimui. Kris- 
taus darbas yra: žmonių išganymas per tiscjuną Kris- 
tumi, kaip Tėvo siųstu ir per meilės įstatymo pildymą. 
Kristaus darbas buvo ir yra taikomas tik žmonėms. 
Kas yra skaitęs Šv. Raštą, pradedant Mozės pasaulio 
kūrimo aprašymu ir baigiant paskutiniais Apokalip- 
sės žodžiais „ateik, Viešpatie Jėzau“, tas žino, kad 
žmogus stovi pačiame Dievo minties vidury; jog pa- 
saulis yra sukurtas dėl to, kad Dievas ieškotų žmonių. 
Tik dėl to ir Kristus tapo žmogumi. Jis gimė tvarte, 
kad žmonėms tarnautų; vakare nuo ilgų kelionių jam 
skaudėjo kojas, nes keliavo žmonijai tarnaudamas; 
neturėjo kur galvos priglausti, nes norėjo visur būti, 
kur tik žmonėms bus reikalingas. Jis niekad nepa- 
siuntė savo mokinio, kad praneštų žmonėms, jog Jis 
gyvena čia ar ten, ir kas nori tiesos ir išganymo, gali 
pas Jį ateiti priešpiet nuo 8 iki 12, o popiet nuo 2 iki 
6 val. Kas neateis, pats bus kaltas, jei neras tiesos ar 
bus visai ją praradęs. Ne! Jis taip nekalbėjo — Jis 
pats ėjo iš vietos į vietą ir mokė visus, skelbė jiems 
Dievo karalystę ir juos įkalbinėjo. Jis buvo su visais 
kartu ir su kiekvienu atskirai. Kalbėjo palyginimais 
ir parabolėmis. Nikodemas, bijodamas luomo draugų 
pajuokos, ateina pas Kristų naktį. Kristus nepa- 
vadina jo bailiu, bet paaukoja jam savo nakties poilsį. 
Jis palieka gatvėj visą žmonių minią ir nueina pas 

aklą elgetą, nes šis Jo šaukiasi. Bara apaštalus už tai, 
kad šie, esant vėlybam vakarui, nenori prie Jo leisti 
darbininkių moterų su vaikais. Jis buvo pavargęs ir 
miegojo, o moterys buvo tokios, kurios turėjo visą 
dieną dirbti namie ar laukuose. Jis joms nepasakė: — 
jeigu aš nesu nė tiek vertas, kad jūs negalit man pa- 
aukoti dienos metu nė poros savo darbo valandų, tai 
jūs man nereikalingos. Bet Jis tikrai pasakė — jeigu 
jūs turit laiko ateiti pas mane tik vakare, tai aš pa- 
lauksiu jūsų nemigęs. Jis žmonių tarnas. Pavargęs 
žmonėms betarnaudamas įlipdavo į laivą ir ant kieto 
suolo atsigulęs užmigdavo. 

Kristaus karalystė nesibaigia! Bažnyčia yra žmo- 
nėms. Visas jos veikimas yra tas, kad.žmonių ieškotų, 
juos laimėtų ir jiems padėtų. Laimėtų ne tik atski- 
rus asmenis, bet visus. Daugiausia iš visų rūpintųsi 
tais, kurie jau pražuvę, pavojun patekę, kurie savo 
namuose būti nebenori, kurie nori palikti savo tėvo 
namus. Jų dvigubai daugiau reikia ilgėtis, jiems dvi 
gubai daugiau parodyti gerumo ir meilės. Kristaus 
nustatytoj Bažnyčiai programoj parašyta: visas pa- 
saulis — visi žmonės, — iki pasaulio pabaigos. Tai 
didžiausio aktyvumo programa. "Tai nuolatinio tar- 
navimo žmonėms programa. Niekas neturi teisės už- 
migti ant laurų. Žmonija yra nuolatinis atėjimas ir 
išėjimas. Kasdien puola žemyn žmonių kartos — ar 
mes viską esam padarę, kad juos sau laimžtume? — 
Kasdien gimsta nauji žmonės, kurie nieko apie Kristų 
nežino. Mes jiems turim duoti progos apie Jį išgirsti, 
juos Jam laimėti. Tai yra darbas, reikalaująs visų 
jėgų įtempimo; tai yra energija, visada būdinti; tai 
yra budėjimas, nepažįstąs miego; tai kasdien atnauji- 
nama kova už žmonių sielų laimėjimą. 

Svarbu konstatuoti, kad ne žmonėms buvo įsakyta 

1 Bažnyčią ateiti — kas į ją neateis, pats kaltas bus, — 
"bet pati Bažnyčia turi į žmones eiti. „Eikit į gatves * 
"ir skersgatvius ir atveskit čia vargstančius“. Žmonių 
ieškojimas yra esminis Bažnyčios uždavinys. Bažny- 
čia pagal Dievo įsakymą yra propagandos institutas — 
„jos darbas yra agitacija. Ji turi su visu sukauptos 
energijos svarumu prisitaikinti prie dabarties; ji turi 
aiškiai žinoti tikrajį dalykų būvį, nes juk tai turi būti 
savaime suprantama, kad 1930 m. ji turi laimėti Kris- 
tui ir 1930 m. žmones. Kiekvieną šimtmetį ir dešimt- 
metį Bažnyčia turi skelbti Kristaus mokslą vis naujais 
metodais. Kristaus mokslo grynumu ir tikrumu rū- 
pinasi Šventoji Dvasia, o mums yra pavesta pasirū- 
pinti tik jo skelbimo priemonėmis. Juk nereikalinga 
jokio įrodymo, kad V ar X amžiaus žmonėms nebuvo 
žinomos tos priemonės, kurios vartojamos XX-jo am- 
žiaus žmonėms laimėti. 

Lygiai taip pat mes negalime nurodinėti būdų, 
kaip turės pasielgti tuo reikalu XXX-sis amžius. Tai 
priklausys nuo to amžiaus žmonių. Kieno pareiga yra 
žmones Kristui laimėti, tas tinkamas savo propagandos 
priemones turi pasirinkti. Kuriuo būdu? Koks to kri- 
terijus? — Priemonės daroma įtaka. Priemonė, kuri 
neveikia, nedaro norimos įtakos, neduoda reikiamų 
vaisių yra tik balastas, bereikalingas jėgų eikvojimas 
ir net kliūtis. Juo anksčiau mes tai suprasim, juo ge- 
riau. Mūsų darbo metodai turi žengti kartu su laiku 
ir žmonėmis, kitaip pradėsim žengti vėžio keliu, t. y. 
atgal. Šitame mūsų darbe reikia skirti du dalykus: 
„kas“ ir „kaip“. „Kas“ yra dieviška, „kaip“ yra žmo- 
giška“; „Kas“ yra nekeičiama, o „kaip“ turi kėistis 
dr taikintis prie laiko ir žmonių reikalavimų, nes ki- 
taip bus ne tinkama priemonė, bet kliūtis. „Kas“ yra 
tikėjimo dalykas ir stovi aukščiau visokios kritikos. 

Taip, arba ne! Mes čia nieko negalime pakeisti. „Kaip“ 
yra žmogiškos išminties dalykas pasirinkti tinkamas 
priemones. Priemonių tinkamumą nustato jų įtaka. 
Šiai dienai taikomų priemonių pasirinkimo kri- 
terijus yra tų priemonių įtaka šių dienų žmonėms. 

Šių dienų žmonėse vyksta didelis nukrikščionėji- 
mas; dešimtys tūkstančių meta mūsų idėjas. Kodėl 
jie bėga? Kas jiems daugiau nebepatinka: „kas“ ar 
„kaip“? Ar jiems nebepatinka dieviškoji pasiunti- 
nybė, ar jie blogai ją supranta? Dieviškoji teisybė ir 
vertė nepasikeitė, bet pasikeitė žmonės ir laikai. Pa- 
sidarė kitoki gyvenimo santykiai, ir pasikeitė tos 
problemos, kurios kankina žmones ir juos stumia iš 
pusiausviros. Kas nori tiems žmonėms padėti, tas pir- 
miausia turi sužinoti, kas juos spaudžia, kas juos kan- 
kina. Klausimus stato jis pats, žmogus, mes esam 
tik tie, kurie turim duoti į juos atsakymus ir tai duoti 
juos taip ir tokius, kad jis juos suprastų. Kas nori 
žmogų išgydyti, turi žinoti tą ligą, kuria žmogus 
serga. 

Mes esame žmonių žvejai. „Nuo šiandien tu žve- 
josi žmones“ (Kristaus žodžiai šv. Petrui). Žvejai 
pagal Dievo įsakymą, tai aukščiausias mūsų pašauki- 
mas. Mes esame žvejai, kurie turi sužvejoti dabartinę 
kartą į Kristaus tinklus. Dabartinę, ne vakarykščią, 
nes šioji jau guli karste. Palikim mirusius, pasirū- 
pinkim gyvaisiais. Kaip vargina kartojimas savaime 
suprantamų dalykų! "Tačiau juos dar reikės kartoti 
kokį tūkstantį kartų, kol kiekvienas iš mūsų supras.. 
kad mes turim pavartoti tik tokius žvejybos prietai- 
sus, kurie tinka sugauti moderniškam žmogui. 
Šį žodį, „moderniškas žmogus“, imkim be pagyrimų. 
ir be pagiežos. Tik konstatuokim, kad tokių žmonių. 
yra, ir pagalvokim, kaip juos prieiti. Mes mylim vis- 


ogi sb 


ką, kas sena; senovę rodom su tokiu pat pasididžiavi-- 
mu, kaip tai daro didiko šeimyna, rodydama pilį, pa- 
statytą jų sentėvių dar XII amžiuje. Teisingas džiaugs- 
mas, teisingas pasididžiavimas. Ir kitiems įdomus; 
istorikui toks dalykas turi neįkainojamos vertės, ypač 
dar tada, kai pilis yra išlaikiusi savo pirmykštę išvaiz- 
da ir joje esantieji daiktai nepaliesti. Jam įdomi. 
kiekviena kėdė, kuri tebestovi savo pirmykštėj vietoj; 
jam įdomus kiekvienas ginklas, tebekabąs ant tos pat 
sienos. Bet ar tuo dabar gyvenam? Juk dabar im-- 
ponuoja kiekvieną moderniškas trijų kambarių sis- 
temos butas. Mums juk svarbu ir tai, kad mes Kris-- 
taus vardu kaip tiesos liudytojai turėjom, turim ir 
turėsim nuolat įrodinėti, jog mes esame apaštalų: 
įsteigtoji Bažnyčia ir savy turime tas pačias žymes, 
kurias apaštalai Bažnyčiai yra davę. Iš čia tas su- 
prantamas atsparumas, ištikimybė ir karšta meilė, 
kuria mes giname ir saugojame visa tai, kas yra sena 
ir jau virtę tradicija. Tačiau tai darome tiktai tol 
nimai, t. y. tada, kai mums aišku, jog kitaip būti 
negali. Bet visados reikia turėti prieš akis tai, jog mes: 
esame praeities Bažnyčia dėl to, kad būtume dabar- 
ties Bažnyčia. Niekas kitas neturi taip atsidėjęs sekti. 
gyvenimo pulso ir žiūrėti kiekvienai naujai kartai į 
veidą ir į sielą, kaip mes. Tai reikia daryti dėl to,. 
kad galėtume gerai suprasti, kaip juos reikia prieiti. 

Mes esam žvejai. Tačiau kaip ir kur mes turim 
žvejoti, pareina nuo pačių žuvų. Dar daug yra pas 
mus žmonių, kurie tebemano, kad jų tikslas bus pa- 
siektas, jeigu jie užmes bet — kokius pasenusius tink- 
lus, o ar žuvys į juos pateks, ar ne, tai jau pačių žuvų. 
reikalas. Jeigu nepateks, tai ir nesirūpinama. Ta- 
čiau ne žuvys turi tinklo ieškoti, o tinklas žuvų. Mes- 


ij 


“turim taip užstatyti savo tinklus, kad žuvys į juos bū- 
"tinai patektų. Kitaip ir būti negali. Mes turim gau- 
„dyti, ieškoti, vilioti, priversti; mes turim ežerą ir 
žuvis išstudijuoti; jų gyvenimo sąlygas pažinti, kryp- 
tis, kuriomis jos plaukia, žinoti, kokioj gilumoj jos 
labiausiai mėgsta laikytis, susekti. Kitaip mes ieško- 
sim jų ten, kur jų nėra ir be reikalo gaišinsim laiką. 
Ungurių gyvenimo būdui ir kelionėms studijuoti yra 
ruošiamos didelės ir brangios ekspedicijos. Nė pu- 
"sės tų pastangų nepadedame norėdami pažinti žmonių 
dvasines keliones, tų žmonių, kuriuos mes turim įti- 
kinti ir Dievo karalystei laimėti. Turim žinoti ir tai, 
kad mes nesam tik žvejai mėgėjai; tai ne Anglijos 
lordo atostogų žvejyba Norvegijos pakraščiais. Mes 
gaudom žmones, kurie be mūsų žus. Tai yra ne kas 
kita, kaip žmonijos įtikinimas pripažinti Dievą, kaip 
vienintelę ir paskutinę žmonijos išgelbėjimo priemonę. 
Ir nuo to, ką mes jai duosim, priklausys žmonijos atei- 
tis ir išsigelbėjimas. Mums yra duota tiesa, kad ją 
skelbtume ir su ja žmoniją supažindintume. Mes esa- 
me pasiuntiniai. Be pastovių vietų, kaip ir pats Vieš- 
pats. Neturim tiesą rankose laikydami atsisėdę sa- 
kyti: — kas trokšta tiesos teateinie. — Ne! Mes esam 
pasiuntiniai ir todėl turim tiesą nešti, ją aiškinti, įkal- 
binėti, apie ją liudyti. Mes turim stovėti ant visų ke- 
„lių, kuriais tik keliauja žmonės, nepažįstantieji tiesos, 
ir kuriems gręsia paklydimo pavojus. Kaip Dievo, 
"vienintelės pasaulio Šviesos, pasiuntiniai, mes esame 
atsakingi už kiekvieną tamsą, kuri plečiasi žmonijos 
„mintyje ir darbuose, jos sieloje ir papročiuose. Mes 
turim šviesą ir ją turime nešti į žmones. Nurimti, il- 
sėtis, pasitenkinti, galėsim tik tuomet, kai bus pra- 
„laužtas paskutinis pasipriešinimas, kai bus laimėtas 
„paskutinis žmogus ir pasauly bus tik viena karalystė 

-— Dievo karalystė. Niekuomet nėra pakankamai pa- 
daryta. „Jeigu jūs ir viską padarysit, galės jums būti 
pasakyta, jog buvot nenaudingi tarnai“ Viską pa- 
„daryti! Kiekvieną priemonę pritaikyti, kiekvieną ga- 
limumą panaudoti, kiekvienos aplinkybės griebtis. 
„Jeigu naudojama priemonė nebercikia, tai ženklas, 
kad ji nebetinka ir tavo pareiga naujos ieškoti. Joks 
pietizmas negali mus sulaikyti pakeisti ar panaujinti 
priemonę, kuri tapo kliūtimi žmones Kristui ir Dievo 
žodžiui laimėti. Priemonei pasirinkti saikas yra tas 
žmogus, kuris turi būti laimėtas. Visai nesirūpinkim, 
kad nukentės tiesa, jeigu ją perpilsim į kitą indą. 
Tiesą saugoja Šv. Dvasia; mes tik rūpinkimės, kad ji 
būtų suprasta, pažinta, tieskim kelius ją prieiti. Tie- 
sa turi prieiti žmones, mūsų laikų žmones. Tai 
"savaime suprantama. 

Tik mes turim žinoti, kur ir kaip tuos žmones su- 
rasti, kaip juos prieiti. Tai yra psichologinio nusi- 
vokimo klausimas, tai yra taktikos ir metodų klausi- 
mas, kuris turi būti išspręstas žŽmogiškomis priemo- 
nėmis ir prityrimu. Blogai ar gerai tas klausimas bus 
išspręstas, pareis dar ir nuo to, kokios rankos, prity- 
rusios ar neprityrusios, gabios ar negabios spręs tą 
klausimą. Yra visa eilė svarbesnių klausimų, kurie 
turi būti apsvarstyti ir suprasti iš esmės ir atskirai 
nuo mažesnės reikšmės klausimų, jei mes norime tu- 
rėti pasisekimo. Juk mes esam tie, kurie turime lai- 
mėti! Mums tinka Kristaus žodžiai: „Būkite gudrūs 
kaip žalčiai“. Tai mažiausias reikalavimas. Geriau 
būkim gudresni negu žalčiai. 

Vienos danų mokyklos rektorius kartą sulaikė 
mane gatvėje ir sako: „Mielas kunige, ar tamsta ne- 
„galėtum man nurodyti psichologijos vadovėlio, kuris 
būtų parašytas katalikų kunigo, nes aš manau, kad ka- 

talikų kunigas, kuris dešimtimis metų klauso išpažin- 
ties, yra geriausias žmogaus psichikos žinovas“. Aš 
pasakiau jam, kad apie tai pagalvosiu. Taip atsako- 
ma visuomet, kai nežinoma kas atsakyti, arba nenori- 
ma pasakyti to, kas žinoma. Kam sugriauti to žmo- 
gaus gerą nuomonę, kad kunigai yra geri žmonių dva- 
sinio gyvenimo žinovai? 

Jeigu jis būtų buvęs geras katalikų draugas, aš 
jam būčiau garsiai pasakęs tai, ką tyliai mąsčiau. Aš 
jam būčiau pasakęs: — Mielas drauge, nueik pas Mos- 
se ar pas Ulšteiną*) ar pas kitą kokį žydą, kuris užsi- 
ima literatūros ar reklamos darbu, ir tu pamatysi, kaip 
jie moka savo darbą dirbti. Jie žino kaip pradėti, jie 
gali. Arba nueik nors į antros ar trečios rūšies bet 
kokią krautuvę. Ten pastatyti pardavėjai pigiausią 
šlamštą moka taip puikiai įpiršti, kad apsvaigę žmo- 
nės nepasijunta kaip užmoka už daiktą 1000/5 dau- 
giau negu jis vertas. Pas mus viskas atvirkščiai. Mes 
turime geriausios vertės daiktus, bet žmonės nenori 
jų imti, nors mes ir dovanai juos siūlome. Mums 
trūksta žmonių, kurie mūsų brangenybes nušviestų, 
parodytų jas visoj grožybėj ir tuo būdu sukeltų žmo- 
nių norą jų įsigyti. Mes perdaug tas brangenybes 
slepiame po rūdimis. Bet brangų, nors ir rūdimis ap- 
neštą daiktą pažįsta tik žinovai ir brangenybių mėgė- 
jai. Tokie dalykai brangūs tik senienų rinkėjams, 
Tačiau daugumas neklausia, kaip daiktas senas, bet 
ar jis naudingas ir ypač ar šiandien naudin- 
gas 

Tat reikia gerai pažinti tuos žmones, kuriuos no- 
rime patraukti, kuriuos turim patraukti. Kas jiems 
kliudo pažinti tiesą ir Dievo valią? Koki samprota- 


„*) Mosse ir Ulšteinas yra didžiausių vokiečių spaudos 
koncernų savininkų vardai. Vert. 

vimai ir priešingi įsitikinimai stumia juos nuo mūsų, 
nuo tų, kurie esam pašaukti nešti linksmą naujieną ir 
padaryti jų jungą saldų ir naštą lengvą? Kodėl mes 
nuolat verčiami kartoti, kad Evangelija yra linksma 
naujiena? Kodėl jie nesupranta mūsų kalbos? Ko- 
dėl jie nors kartą neįsitikina, kad mes jiems norim ge- 
ra daryti? Kodėl tie didieji ir brangiausieji dalykai, 
apie kuriuos mes kalbame, milijonams žmonių yra tik 
tuščias žodžių skambėjimas, kai tuo tarpu kitų lūpo- 
se tik viena kita iš mūsų pasiskolinta minties skevel- 
dra tiems patiems milijonams jau skamba gražiausia 
muzika, kurią jie seka? Kas jiems davė progos gal- 
voti, kad mes norime juos valdyti, kai tuo tarpu mū- 
sų vienintelis tikslas tėra jiems tarnauti? „Kas nori 
būti tarp jūsų didžiausias, turi " tapti kitų tarnu“. 
Argi jie to dar nepastebėjo? Kodėl jie atmeta mūsų 
autoritetą, tuo tarpu su aklu entuziazmu seka šimtus 
kitų autoritetų? 

Daugelis atsakydami į šiuos klausimus visą kaltę 
priskiria liūdnoms laiko sąlygoms. Tai lyg savo rū- 
šies raminimasis ar atsiprašymas dėl tokios pasibai- 
sėtinos padėties. Kaip dabarties Bažnyčia, mes esam 
suaugę su savo laiko, dabarties skausmais, nelaimėmis, 
klausimais ir likimo žaismais. Kiekvienas laikas ir 
kiekviena dabartis Bažnyčiai stato ypatingus uždavi- 
nius. Tokia buvo Bažnyčios „dabartis“ katakombų lai- 
kais, tokia ji bus po kelių tūkstančių metų; tik kiek- 
vieną kartą kyla klausimas, ar Bažnyčia nugalės laiko 
sąlygas, ar laiko sąlygos Bažnyčią. Toji aplinkybė, kad 
sunkumai yra labai dideli ir šiomis dienomis dar la- 
biau padidėję, kad didelės organizacijos, pasijungu- 
sios moderniškas ir moderniškiausias propagandos 
priemones, kovoja prieš kiekvieną pozityvų krikščio- 
nybės, darbą, mums turi duoti pajėgos su visa ener- 

gija įgyvendinti dar prieš šimtą metų Don Bosco: 
mestą šūkį: — kovotitaispačiaisginklais. 
Ne strėlomis ir lankais prieš šautuvus, ne senomis 
skardinėmis prieš armotas, nes kiekvienas atsilikimas. 
keršija, kiekvieną klaidą seka pralaimėjimas, dauge- 
liui galįs pasibaigti religine katastrofa. Tat būkim 
gudresni negu žalčiai! 

Svarbiausias reikalas yra gerai pažinti mūsų lai- 
kų žmones ir jų vargus iš pamatinių priežasčių 
ir jų vaisių. Reikia gerai žinoti, kur stovi prie- 
šas ir iš kur kyla pasipriešinimas. 

Pirmoj eilėj turime susipažinti su antireliginė- 
mis srovėmis, kurios agitatorių naudai yra jungiamos 
su naujųjų laikų socialinėmis baisenybėmis. Bet apie 
tai vėliau. Pirmiau susipažinsim su komplikacijomis, 
besiremiančiomis grynai dvasinėmis priežastimis. 

Yra daugiau negu kartą įsitikinta, kad mes gyve- 
name chrakteringą pereinamąjį laikotarpį. Bet kur 
mes pereiname? Mes gyvename ieškojimo, tautų dva- 
sinių kelionių laikotarpį. Tikėjimas visa tuo, kas se- 
na, ankstybesniųjų kartų dvasinėm vertenybėm tūk- 
stančiuose ir milijonuose yra sukrėstas; jie sudėjo 
savo šėtras ir eina ieškoti naujų kraštų, naujų žemių. 
Pranašai rodo jiems kelią! Dabar gyvename laiko- 
tarpį, kada visa kas sena, dvigubai kritikuojama, o vi- 
sa tai, kas nauja, dvigubai be jokios kritikos sveikina-- 
ma. Tačiau nereikia nusistatyti prieš šitokį ieškoji- 
mą — tokia padėtis daro žmones budrius. Laisvos 
dvasinės kovos nėra mums ko bijoti, jeigu tik mes, 
kaip jau sakyta, kovosim tais pačiais ginklais. Visas 
mūsų trūkumas yra tas, kad mes ir mūsų pasauli-- 
žiūra yra „sena šalis“, senos gyvenamosios vietos, ku- 
rias mes nenoromis apleidžiame; pranašų chore trūks-- 
ta mūsų balso, skelbiančio naujovės grožį. Mes turim. 

surasti toną, prie kurio galėtume prisiderinti, kad pas-- 
kui būtume visur girdimi. 

Tam tikram naujų žemių ieškojimui pasauližiū-- 
+ ros klausimuose viešpatauja didžiausias chaosas. Čia“ 
tikras Babelio bokštas. Milijonų tikėjimo išpažinimas . 
yra pilotiškas traukymas pečiais. Kas yra tiesa? Kur 
ji yra? Kas ją turi? Rinktis tikėjimą ar netikėjimą?! 
Bet yra šimtas rūšių tikėjimų, kurie pretenduoja būti 
krikščioniški. Visose tose stovyklose yra daug brili- 
jantų, puikiai išauklėtų, išmintingų ir pamaldžių žmo- 
nių. Argi jie visi klystų? Argi galop ne vis tiek, ko- 
kio tikėjimo žmogus laikosi, kad tik jis būtų geras 
žmogus? Reikia konstatuoti, kad šita pažiūra jau gi- 
liai yra įsiskverbusi ir į mūsų pačių eiles. Toki žmo- 
nės yra tiltai, vedantieji į pasauližiūros bedugnes: į 
bekonfesinį viršreligiškumą, kuris visas religijas pri- 
ima su lygia simpatija, nes nemėgsta būti trukdomas 
kurių nors dogmatiškų samprotavimų. Religija vėl 
virto salono ir literatūros dalykų, tačiau Bažnyčios ir 
dogmų sąskaita. Šiuo reiškiniu daug kas džiaugiasi ir 
jame mato esminės pažangos. Su didele pagarba 
kalbama apie religiją, tačiau su šypsena ir galvos krai- 
pymais apie dogmas. Žinoma, yra dar tautos sluogsnių, 
kurie laikosi dogmų tik dėl to, kad būtų padorūs žmo- 
nės. Bet vis daugiau ir daugiau žymu kritiškos pro- 
testantiškos teologijos veikimas, kuris visuomet turėjo - 
didelio palinkimo leisti „liaudies leidinius“ ir „paaiš- 
kimus“ plačioms liaudies masėms. Kaip medžio kirmi- 
nas vis giliau ir giliau įsigraužia į rąstą, taip abejoji- 
mas į žmogaus iki šiol išpažįstamą tikėjimą. Taip grau- 
žiasi tas kirminas iš vieno rąsto į kitą ir po ilgų metų 
nematomo darbo iš jų lieka tik kirmgraužų krūva. Šį 
darbą be paliovos varo ir remia visa liberalų ir laisva- 
manių spauda kultūrinių ir mokslinių priedų, knygų“. 


„recenzijų ir kitokiu pavidalu. Nors tos teologijos tėvai 
jau senai mirę, nors jų veikalai mokslo diskvalifikuoti, 
„tačiau plačias tautų mases jie tebeveikia ir šiandien. 
Nėra jokių galimybių apsaugoti katalikų tautos dalį 
-nuo tokios spaudos veikimo. Ir jeigu šiandien mes ma- 
tom tokį didelį apystatų skaičių, tatai įrodo, kiek daug 
"jau nuo seniau yra buvę aptrūnijusių katalikų, kad taip 
„greitai galėjo visai subyrėti. 

Religinė pasauližiūra, kuri šiandien Europoj turi 
„daugiausia pasekėjų, yra reliatyvizmas. Kur 
„tamstos rasit patogesnę pasauližiūrą už reliatyvizmą 
-— niekas nebėra verčiamas pripažinti absoliutinio. 

„taip“ arba „ne“ reikalingumo. Toji pasauližiūra yra 
"be rėmų, be kietų pamatų, be tvirtų mūrų. Čia nebėra 
tos kietos tiesos, kuri pastotų kelią — čia viskas 
„minkšta ir ištęsiama, čia „viskas teka“, — viskas teka 
„į vienas kitą, viskas lyginasi, keičiasi ir siūbuoja, vis- 
kas: idėjos, dogmos, įstatymai, papročiai. Reliatyviz- 
: mo pasauližiūra yra atvira jūra, kurios viena banga pa- 
„naši į kitą; kuris neturi jokio stipraus pamato; kur 
nepasitaiko didesnių ir nesuderinamų priešingumų, 
“bet visos bangos maišosi viena su kita. Rods, nepasie- 
!kiamoj gilumoj yra jūros dugnas, kuriame randa vie- 
+tos visos bangos, vistiek kaip jos bebūtų vadinamos — 
krikščionybe, budizmu ar kuo nors kitu; tur būt, žmo- 
-gus ateity pasieks kada nors tos absoliutiškos tiesos jū- 
ros dugną, bet laikinai visa tai yra evoliucijos stadijoj. 
„Niekas nebaigta, viskas tik bandymas, čiupinėjimas. 
„Niekas nėra teisus, niekas neteisus; viskas reliatyvu. 
Visa, kas grandioziška ir gražu, yra ne kas kita, kaip 
„įvairenybė ir bangų žaidimas. Kai visos tos viena prieš 
kitą besiritančios bangos kartą išsilygins, kai sukeltos 
„žolės ir dumblas nuguls į dugną, tuomet, gal būt, 
jūros dugne bus galima pamatyti, kas yra tiesa. 

Reliatyvizmas patogus dar ir tuo, kad jiš labai toli- 

mas „fanatizmui“. Jis tolerantiškas iki kaulų smagenų, 
nes jis jų neturi; jis atiduoda kiekvienam, kas kam pri- 
klauso: Popiežiui ir Liuteriui, arkivyskupui S6derblo- 
“mui* ir Dalai Lamai; jam visos religijos lygiai vertos 
ir lygiai įdomios. Jos visos tik studijų medžiaga, tik 
evoliucijos etapai, kurie visi, taip pat ir krikščionybė, 
turi būti pergyvenami. Tikėjimas dogmomis yra tik 
įdomus reiškinys, kuris duoda progos pastudijuoti re- 
liginių prievartos idėjų nesugriaunamumą. Bet yra to- 
lerancija, kuri labiau skaudina ir yra pavojingesnė, 
negu griežta kova. Tai gerai apmąstyto juoko toleran- 
cija. Šitas apmąstytas juokas yra tipiškas reliatyvizmo 
bruožas. Atviras karas prieš tikėjimą, atviras puoli- 
mas prieš Bažnyčią ir dogmas nėra nė pusės tiek pa- 
vojingas, kiek reliatyvizmo minų darbas, kuris paleng- 
va išjudina visus pamato akmenis. Jis dirba ne dagtimi 
ir dinamitu, bet palengva visur gręžia skyles, numuši- 
nėja cementą ir iškrapštinėja kalkes, o liekanas jau su- 
doroja laikas ir oras. Ir taip net prieš patį griuvimą 
daugelis dar nemato, kad pamatas buvo seniau iš- 
griautas. 

Pasaulinė perijodinė spauda ir literatūra jau per 
šimtmečius sudarė tokią dvasinę atmosferą, kurioje 
uolos pačios sueižėja. Dogmos? Kas gi šimtais kartų 
nėra skaitęs apie dogmatišką suvaržymą, apie dogma- 
tišką vienašališkumą, apie dogmatišką nelaisvę, apie 
dogmatišką siaurumą, apie dogmatišką atžagareiviš- 
kumą? Jau keli šimtmečiai kaip žodis „dogmatiškas“ 


tejungiamas tik su šitomis, o ne kitomis sąvokomis. Ir 


juo toliau, juo labiau tvirtinama, kad kas tiki dogmas, 


+) Sėderblomas, liuteronų arkiv. Upsaloj, kia Ls . 
AE, įžymūs religijų istorijos tyrinėtojas. - Vert. * r 

tas intelektuališku atžvilgiu labai menkai išsilavinęs ir 
yra nepažangus, atsilikęs. Labai prašau, dogmos! Tai. 
yra ne kas kita, kaip prilyginimai, parabolės. 

Žinoma, ir jose kyšo viena kita protinga mintis,. 
tačiau tas pačias mintis mes randame kiniečiuose bei 
indijonuose. Dogmos yra ne kas kita, kaip viduram-- 
žiškas, krikščioniškas formulavimas tų minčių, kurios 
sutinkamos visose religijose; tik čia viskas daugiau 
perdėta, pertempta. 

Tereikia padaryti tik mažą bandymą, norint įsiti- 
kinti, kaip šita klaidinga nuomonė giliai yra įleidusi 
šaknis į šviesuomenės protus; panašiai galvojančių yra. 
net katalikų šviesuomenės tarpe. Reliatyvizmas nenei-- 
gia ir nepiktažodžiauja, jis ima tik pačios pažiūros į 
dalyką nugarkaulį ir jį aprūpina dideliu klausimo žen- 
klu. Jis jį deda net ten, kur tiesa visai aiški ir nelie-- 
čiama, Tai nuolatinis traukymas pečiais. Kristaus 
dievystė. Klaustukas. Bažnyčios mokslo neklaidingu- 
mas. Klaustukas. Stebuklai. Klaustukas. Ir taip statomi 
tie klaustukai besišypsant, beveik net gero linkint. 
Visai neakiplėšiškai, tik vis statant ir statant klaustu- 
kus. Tas nuolatinis dalykų kartojimas pačius dalykus 
savaime padaro suprantamus, jie savaime suauga su 
žmogaus sielos gelmėmis. 

Tas nuolatinis klaustukų statinėjimas prie tiesų, 
dėl kurių negali būti jokių kompromisų, Bažnyčios 
autoritetą paverčia iliuzorišku ir Evangelijos jau nebe- 
laikomos tiesos liudininkėmis. (Kada jos para- 
šytos? Ar yra koks didelis mokslininkas kada-nors 
ir kur-nors jas skaitęs? — Kas jis toks yra buvęs? 
Bet juk tai neturi reikšmės — reliatyvizmas vistiek 
stato didelį klaustuką). Pripažįstamas tik amžinojo 
kitimo dėsnis, pagal kurį keičiasi mintys ir vertybės, 
padarančios nepastovų ir patį žmogų. Suprantama, 


kad niekas nedaro nei blogo nei gero. Bet kas nu- 
stato ribas tarp blogo ir gero? Ar blogą nuo gero 
skiriančioji siena nėra tik žmogaus sugalvotas pada- 
ras? Ar prieš 20 metų už tai nebuvo baudžiama, kas. 
dabar jau laikoma bendru papročiu? Kas taikos metu 
vadinama žudymu, ar karo metu nevadinama didvy- 
rišku darbu? Ar kas prieš 20 metų buvo laikoma šlykš- 
čiu ir nepadoriu, šiandien nerodoma visuose iliustruo-- 
tuose žurnaluose kaip grožis, naturalumas ir sveikata? 


Sąvokų painiojimas ir dvasinė anarchija charak- 
teringi mūsų laikais pažymiai. Srovė išsiliejo per kran- 
tus, išgriovė užtvaras, užtvindė laukus, paskandino van- 
deny senas vertingas įstaigas. Milijonai mūsų amži- 
ninkų visai negalvoja apie tai, kas yra sunaikinta, bet 
džiaugiasi, kad laivukas dabar gali plaukti skersai ir 
išilgai, kai tuo tarpu pirmiau jam buvo kryptys, kurių 
negalėjo nesilaikyti; buvo laukai, į kuriuos negalima 
buvo įžengti; buvo užtvaros, kurių negalima buvo per- 
žengti. 

Šitas sąvokų supainiojimas ir pažiūrų neaiškumas 
yra didžiausia mūsų darbo kliūtis. Moderniškasis žmo- 
gus prieš visus tuos reliatyvizmo pastatytus klausiu- 
kus yra visai bejėgis. Jis ieško, jis pasirengęs būti pa- 
mokomas. Jo stambiausioji klaida nėra bloga valia, 
bet neaiškus žinojimas. Jis visur mato klaustukus, ir 
pats juos ima statyti. Jis nori suprasti todėl visur 
klausia: kodėl? Tiek daug dalykų tvirtinta, teigta, 
autoritetais remta, kai tuo tarpu jie pasirodė esą netie- 
sa, falsifikacija. Dabar žmogus pats nori įstikinti, 
pats susirasti. Mes patys nebenorime būti papročio 
krikščionys, kai vienintelį atsparumą sudaro tik per- 
duotos apeigos ir tas pats tikėjimas, kas bematant iš- 
garuoja patekus į kitą aplinkumą. Katalikų akcija nori 

duoti savarankiškai mąstančių, savarankiškai įsitiki- 
nusių žmonių. 


Bet šis darbas dabar yra daug sunkesnis, negu pir- 
miau. Tada tikėjimas buvo ir pažiūra į gyvenimą, šv. 
Raštas buvo pripažįstamas autoritetu be jokių abejo- 
nių, buvo ginčijamasi tik dėl to, kaip suprasti vieną ar 
kitą Šv. Rašto vietą; buvo diskutuojamas vieno ar kito 
įsakymo ar Bažnyčios nutarimo veikimo plotas, aiškiai 
pripažįstant Bažnyčiai teisę tokį nutarimą išleisti. Ta- 
da užteko pasakyti, kad tai yra nuodėmė ir žmogus su- 
silaikė; užteko pasakyti, kad tikėjimas apie vieną ar 
kitą dalyką teisingai moko, kad visa tai būtų pripažįs- 
tama absoliutiška tiesa ir kelrodžiu. Šiandien jau mili- 
jonams tas ar kitas Šv. Rašto tvirtinimas nebėra joks 
įrodymas; nurodymas į Šv. Rašto autoritetą nebeturi 
reikšmės. Prieš praeities pažiūras, kurios buvo savai- 
me suprantamos ir nediskutuojamos normos, dabar at- 
sistojo nepasitikėjimas. Mes jau sakėme, kad tai cha- 
rakteringa mūsų laikų žymė, tai mūsų šių dienų gy- 
venimo produktas. 


Tais pačiais klausimais ypač daug kankinasi jau- 
nuomenė ir čia pat yra didžiausi mūsų vargai su jau- 
1u0mene. Ir jaunuomenė šiandien nebežino, kas negali 
būti diskutuojama ir kas turi būti diskutuojama. Die- 
vas, religija, Bažnyčia, autoritetas, dekalogas, mote- 
rystė — beveik viskas, kas mums buvo tikra ir nelie- 
čiama, šiandien didelei jaunuomenės daliai reikalingi 
įrodymų. Viskas, kas išliko iki mūsų tradicijų keliu, ap- 
rūpinama klaustukais. Čia mažiausia tėra pietizmo,ir tai 
iš mūsų gali pareikalauti labai daug pastangų. Bet tas 
domėjimasis yra garbingas. Tai atviras klausimas, ku- 
ris rodo, jog yra aistringas noras gauti aiškų atsakymą. 

Kai kuriuo atžvilgiu dalykų būvis yra pasikeitęs: 


luntas. Aš esu | autodišetės, taigi, ką sakau, yra tiesa, 
ir turi daryti tai, ką aš noriu. Toks žmogus sako pa- 
mokslą kurtiems. Jau vaikų atžvilgiu šitoks metodas 
yra ne kas kita, kaip nusivylimo pedagogika. Ką jau 
bekalbėti apie jaunus žmones, kuriuose vyksta kova 
tarp dvasios ir kūno, tarp širdies linkimų ir protinio 
žinojimo, kuriems buvimas yra reikalingas išspren- 
dimo uždavinys. Anos, pirmiau minėtos rūšies, auto- 
ritetas yra ne problemos sprendimas, bet erškėtis, prieš 
kurį nusistatoma, nuo kurio nusigręžiama. Tas jaunuo- 
menės revoliucionieriškumas nėra kiekvieno autoriteto 
bei valios neigimas ir nėra biaurus sauvaliavimas. Ge- 
roji jaunuomenės dalis šitaip negalvoja; geroji dalis 
yra absolutiška dauguma. Ir šiandien jaunuomenė sie- 
kia autoritetais, tik dėl to greičiau reikia gailėtis. 
Gaila žiūrint, su kokiu džiaugsmu ir entuziazmu jau- 
nuomenė patiki įvairiems autoritetams savo gyvenimo 
džiaugsmą ir ateitį. Ir dažniausiai savo nelaimei! Drą- 
sos jai taip pat netrūksta: ji atstumia kiekvieną auto- 
ritetą, kuris tiesioginiu būdu apeliuoja į valią ir igno- 
ruoja savarankiško žmogaus normalų kelią, ypačiai 
valios ir laisvo veikimo klausimuose. 

Sis jaunuomenės laikymasis yra naturalus bren- 
dimo ir savarankiškumo dėsnio vaisius. Tai yra verži- 
masis į laisvę. Bet ji skiria laisvę nuo nežabotos lais- 
vės. Laisvę jaunuomenė supranta kaip elgimąsi pagal 
savo įsitikinimą, gyvenimą ne pagal tai, kas anksčiau 
buvo laikoma teisinga ir gera, bet kas pačiam atrodo 
teisinga ir gera. Tai skamba labai revoliucionieriškai, 
tačiau argi tai nėra savaime suprantama. Argi nereika- 

1aujama iš kiekvieno žmogaus, kad jis gera daryda- 
mas pats suprastų, jog gerai daro? Ar gali toks žmogus 
įsigyti mūsų pagarbos, kuris sako, jog bažnyčios lan- 
'kymas yra nesąmonė, tačiau ją lanko todėl, kad ją lan- 
ko jo viršininkas. Ačiū už tokią etiką! Tokių žmonių 
mes rasime mokyklose, pensijonatuose, įstaigose ir kt. 
Jaunuoliai užsispyrėliai, kurie nori-žinoti kodėl, kam, 
kuriuo pagrindu — yra daug malonesni. Galima iš 
anksto teigti, kad teisingai vadovaujami jie gali iš- 
augti sąžiningi ir savarankiški krikščionys. Toji ko- 
va, kurią jie veda su autoritetu, tradicija yra ne kas 
kitas, kaip. kova dėl dalykų pažinimo ir jų sąryšio. 
Kas šitai jaunuomenei nori vadovauti ir ją Kristaus 
karalystei laimėti, tas neturi sakyti: tu turi taip da- 
ryti, tau negalima taip daryti; bet turi jai nurodyti 
sąryšį, leisti pažinti daiktus ir jų įstatymingumą, 
kad tuo pasirėmęs jaunuolis galėtų pasakyti: aš 
noriu, aš nenoriu. Jaunuomenė labai nemėgsta pli- 
ko įsakymo formos, ir visai ne dėl to, kad ji jau 
jokio įsakymo nebepripažintų, bet dėl to, kad ji 
nori žinoti to įsakymo pagrindus, nori žinoti, kodėl 
taip, o ne kitaip. Aiškus dalykų pažinimas ir įsitikini- 
mas, savarankiškas motyvų pasisavinimas šių dienų 
mūsų jaunuomenei ypačiai reikalingas, nes vis didėja 
skaičius knygų, kuriose moksliško objektyvingumo 
vardu peršama tokia pažvalga į gyvenimą, kuri palai- 
dų jausmų gyvenimą laiko šventu dalyku; kuri tvirti- 
na, kad žmogus iš prigimties yra angelas ir tokiu pasi- 
liks, jeigu jis nebus sukaustytas konvencijomis ir tra- 
dicijomis. Šitam iš prigimties „šventam“ žmogui nieko 
nėra nešvaraus ; jam švaru ir tai, kas anksčiau buvo lai- 
koma nešvariu; jam grąsinama visomis galimomis baus- 
mėmis, jeigu jis nepripažins viso to, kas žadina jo 
jausmus, kas prispjaudyta visoj eilėj knygų, skiriamų 


"tik jaunuomenei. Dabar vėl su visu atsidėjimu pasako- 
„jama jaunuomenei, kad susivaldymas yra pavojingas 
„dalykas. Freud'o klaidingų idėjų panseksualizmas nuo- 
»dija. geriausią jaunuomenės dalį. Populiarizuotas 
„Preud'as“ padarė daug daugiau žalos, negu ištisi 
vežimai blogiausių kitos rūšies knygų. 

Prie viso to mūsų laikais dar sugalvota tūkstančiai 
dalykų, kurie skatintų jausmų gyvenimą. Šių laikų jau- 
-nuomenei labai sunku surasti pusiausvirą ir ją išlai- 
kyti. Ir tai ne dėl to, kad jai pritrūko valios save su- 
valdyti, bet todėl, kad ji nebežino, kam reikia valdytis. 
„Dar daugiau! Ji nežino ir to, ar susivaldymas yda ar 
ne .— ypač suvaldymas jausmų, kurių "nežabota lais- 
vė tūkstančiams sunaikina kūną ir sielą. Dėl susival- 
dymo niekas dar nemirė, dėl nesusivaldymo mirė tūks- 
tančiai.: Jaunuomenė turi suprasti ir žinoti, kad de- 
kalogas nėra pasenęs žydų įstatymas, bet kad tai amži- 
nai: naujas sveiko gyvenimo įstatymas. Reikia žinoti, 
kad ir šių dienų jaunuomenėj galima auklėti susival- 
dymą. Atsiminkim sportą, kur jaunuomenė rodo pui- 
kių susivaldymo ir aukos pavyzdžių. Bet ten ji žino, 
kodėl ir kam ji taip daro. Arba atsiminkim vokiečių 
komunistinės jaunuomenės pastangas Maskvai! Tad ir 
jaunuomenei tinka tas pats dėsnis: kas nori gaudyti 
žuvis, tas turi žinoti, kuriais vandenimis jos plaukia. 
Negalima sakyti: mes esame autoritetas, tad jūs turite 
pas mus ateiti, jeigu neateisit, patys kalti būsit.. Iš tik- 
ro reikia šitaip sakyti: mes turime tiesą, tat mes į jau- 
nuomenę turim nueiti ir jai tą tiesą nunešti: Jeigu mes 
neieškosim kelių, kaip į ją nueiti, smarkiai nusidėsim. 
Jeigu jaunuomenė būtų išėjusi į tyrlaukius, ir ten rei- 
"kia pas ją eiti. Ieškoti, ieškoti ir dar kartą ieškoti — tai 
mūsų pareiga. Nėra didesnio atsakomingumo, kaip 
:šis: turėti tiesą, nuo kurios pareina ši ir ana žmogaus 

gyvenimo laimė; turėti pareigą -šią tiesą išaiškinti“ 
žmonėms taip, kad ji būtų aiški, suprantama ir maloni: 
Bet kokia kaina mes turime“ tai tiesai žmones lai-- 
mėti. Tik vieno mes negalime padaryti — tos tiesos. 
pakeisti.: Bet užtat mes galime savo darbo metodus. 
keisti šimtus kartų. Ir mes juos keitėm, bet dažnai per 
vėlai. Saikas mūsų metodams yra tie, kuriuos mes tu- 
rime tiesai laimėti. Upėtakių negaudo su garpūnais, o: 
banginių su silkių tinklais. Bet, deja! Daug savaime: 
suprantamų dalykų mums dar nėra taip savaime su- 
prantami! Jeigu Gerasis Piemuo paliko tas avis, ku-- 
rioms negresė pavojus ir nuėjo į tyrlaukius ieškoti. 
vienos pražuvusios, juo labiau mes turime pareigos. 
paėjėti į tyrlaukius, į naujų ir naujausių idėjų klaikius 
erškėčių krūmokšnius, nes ten nubėgo ir pasiliko iš. 
šimto ne viena, bet penkiasdešimt ar septyniasdešimt 
avių. 

„Jis buvo panašus į mus visu kuo, išskyrus nuodė- 
mę“. Taip! Žmogus tarp žmonių! Tik nuo žmonių nuo-- 
dėmių Jis buvo laisvas. Dievažmogis, kuris atėjo suras-- 
ti kas buvo pamesta. Kada mums pasiseks įtikinti mūsų. 
artimųjų milijonus, kad mes ateiname juos išganyti,. 
jiems padėti, juos paguosti, ant pečių panešioti. Taip, 
milijonai uždarytų durų turi būti vėl atidaryta. Tik: 
ne keiksmu ir trenksmu. Gal grasinimais? O gal pra-- 
garu? Nebetikusios priemonės. Ar nebėra kitokių? 
Mes niekad neturim pamiršti, kad yra visai kirminų. 
sugraužtų rąstų, bet žinokime ir tai, kad didelei daliai 
uždarytų durų atrakinti vienintelis geras raktas yra. 
— teisingas ir garbingas įsitikinimas. Sekim (šv. Vin- 
cento Pauliečio) patarimą: būti visiems visu kuo. Bū- 
kime žmonės tarp žmonių. Žmonės, kurie Geriausiojė 
iš visų žmonių vardu nori būti tarp paklydusių, įpy-- 
kusių, apsivylusių, apgautų žmonių ne kokiais kitais,. 

tik meilės pilnais. Jie prarado tiesos pažinimą rūke: 
įvairių rūšių nuomonių, kuriomis buvo apsuptas: jų. 
protas; jie prarado tiesos pažinimą knygų, problemų. 
ir teorijų debesyse. Jie turi altorius, tačiau ant jų. 
išrašyti svetimų dievų ir dievukų vardai — bet dau-- 
gumo širdyse yra kampelis, kuriame stovi altorius su. 
parašu „nežinomam Dievui“ ir prieš kurį dega aiškes- 
nio tiesos pažinimo ir pilnos šviesos ilgesio lempa. 

Kas pasistengia pažvelgti į žmogaus sielą, tas la- 
bai nustemba. Jokia pasaulio mašina nėra taip kompli- 
kuota, kaip žmogaus sielos gyvenimas. Iš visų pasaulio 
mįslių žmogus yra pati didžioji. Blogas ir geras, 
stiprybė ir silpnybė, aistros ir susivaldymas, pri- 
gimta ir įsigyta, audra ir ramybė, šviesa ir nak- 
tis, viskas maišosi vienas su kitu. Žmonės, kurie 
ilgus metus chronometro tikslumu valanda į valandą, 
diena į dieną ėjo visad tiesia gatve, drąsiai, neklai- 
džiodami, staiga iš savo kelio išmetami. Žvilgsnis, susi- 
tikimas, atsitiktinas pergyvenimas, knyga gali sukelti. 
visą audrą. Aukščiau visokio žmonių atsargumo stovi 
Kristaus žodžiai: ,„Kas stovi, težiūrie, kad neišvirstų“. 
Kiekvienas žmogus turi savy nuodėmės ir šventumo: 
pradų. Žiaurumas ir gerumas, niekšiškumas ir didžia- 
dvasiškumas, žudymas ir pagalba tūno vienas šalia 
kito. Žmogaus laisvė tampa labai abejotinu dalyku. 
Teoretiškai galvojant, ji tikrai yra, tačiau visai su- 
prantama, kad ir kilnūs bei rimti galvotojai daug 
kartų suklydo bespręsdami šią problemą. 

Mūsų uždavinys šimteriopai palengvėtų, jeigu. 
mes viską galėtume išspręsti šia paprasta formule: 
„jeigu aš gero noriu, galiu tai daryti; jeigu blogo ne- 
noriu, gali many jo nebūti“. Šv. Paulius rašo: „Nes 
ne gera, kurio noriu, aš darau, bet darau pikta, kurio- 
nekenčiu. — Taigi, aš randu tokį įstatymą, kad kada. 

noriu daryti gera, prie manęs yra prikibęs piktumas. .. 
„Aš matau savo nariuose kitą įstatymą, pasipriešinantį 
„mano proto įstatymui ir darantį mane belaisvį nuodė- 
"mės įstatymo, esančio mano nariuose. Nelaimingas 
aš žmogus! Kas mane išvaduos nuo to mirtingo 
kūno? (Rom. 7, 15 ir k.) Kaip neaiškūs būtų šie Šv. 
Pauliaus žodžiai kituose jo gyvenimo santykiuose, bet 
viena buvo aišku, kad ir jis, tas dvasios milžinas ir 
valios žmogus, kentė savy dviejų įstatymų nesantai- 
ką, kurią nešioja savy kiekvienas žmogus. Žmoguje 
„yra kažkas tragiško. Ir tai graikų likimo tragedijų 
prasme.  Žmoguje yra kažkas, kuris greičiau ape- 
liuoja į dievybės pasigailėjimą, negu į pyktį. Liki- 
mes yra mumyse pačiuose; nekaltas likimas, kuris 
priklauso nupuolusiai giminei. Čia daugiau bus vie- 
tos gerumui ir pasigailėjimui, negu bausmei ir teis- 
mui pagal šaltą įstatymo raidę. To niekad negali 
pamiršti tas, kuris nori žmonėms padėti. Juk žmogus 
"yra dvasia ir žvėris drauge. Savo esmėj sujungti taip 
skirtingi -daiktai, kaip kūnas ir siela, dvasia ir me- 
džiaga, turi vesti prie didelių nesusipratimų tuo at- 
veju, kai dvasia nebėra namuose visagalinti šeimi- 
ninkė. Jeigu kūnas, kiek leidžia jo medžiagiškoji 
prigimtis, ne tik be pasipriešinimo, bet su meile pa- 
klustų dvasiai, kaip tai yra buvę su rojaus gyventojais, 
tuomet būtų visai kas kita. Dabar Žmogus įtemptas 
tarp dviejų pasaulių, kurie niekuomet negali susi- 
jungti. Tas įtempimes nėra kova, nėra neprietelybė, 
bet ilgesys; medžiagos pasikeitimo ilgesys, būvio il- 
gesys, kuriame kiekvienas mūras atrodo atvirais var- 
tais, kiekvienas tolumas artumu. Argi nejaučia savy 
noro kilti į aukštybes kiekvienas žmogus, kuriam jo 
dvasia yra daugiau negu kaulų ir raumenų rinkinys, 
„kurį vadiname kūnu? Tačiau iš darnaus dvasios ir 

kūno bendradarbiavimo pasidaro neprietelingas 
"prieštaravimas. Žvėris nenori paklusti geruoju; jis 
kelia maištą, jam gėda būti pažabotu, jis tampa stai- 
giu, nori būti ponas ir tironas ir tėra numalšinamas 
"vien prievarta. Papėdininkas dangų praradusio Ado- 
mo paveldėjo disharmoniją, karą, kovą, pilietinį dvie- 
jų šalių karą, iš kurio susidaro mažasis pasaulis — 
žmogus. Bet tai nėra karas, kuris būtų malonus 
abiem šalim, nes abi iš prigimties trokšta tikros tai- 
kos ir kovoja tik iš prievartos. Abi nori pilnos lai- 
mės, džiaugsmo ir ramybės. Ir vėl tragedija: taika 
vienoj pusėj reiškia atsisakymą nuo jos ir neramybę 
antroj pusėj. Ir taip abi pusės kartu — tai sudaro 
žmogų, kuris yra amžinas kovos laukas tarp dvasios ir 
medžiagos, tarp pažinimo ir instinkto, tarp medžiagos 
dėsnio, siekiančio medžiaginio pasitenkinimo, juslin- 
go džiaugsmo ir dvasios dėsnio, kuris turi pasakyti ne, 
kur kūnas sako taip. Kas sako žodį „žmogus“, tas ir 
turi galvoj tik žmogų. Kada mes ištariame žodį „žmo- 
giškas“, tai tuojau pamanom, kad kuris-nors žmogus 
padarė tai, ko jis neturėjo padaryti. „Žmogiška“ — 
yra tapęs dovanojimo meldžiančių žodžių; — „ir jis 
juk buvo žmogus“ — dažnai pasakom. Numatytas čia 
ir dar didesnio laipsnio Dievo pasigailėjimas. Juk 
yra Kristaus įspėjimas: neteiskit. Dievas yra nuo- 
seklus. Kada jis buvo žmogus, Jis ieškojo nusidėjėlių 
ir su jais valgė. Ir Marija Magdalietė galėjo plauti 
jam kojas ir pilti ant galvos kvepalus. Ir nusidėjė- 
liai galėjo vadintis Jojo broliais ir draugais. Rimta 
vyskupo Kepplerio knyga „Daugiau džiaugsmo“ iš- 
šaukė visą eilę knygų su žodeliu „daugiau“, bet reika- 
lingiausia iš jų būtų knyga „daugiau gerumo“. Deja, 
ji ligšiol dar neparašyta. 

Kas nori žmones laimėti, turi būti laisvas nuo 

didelio paklydimo — jis. turi išmesti iš galvos mintį, 
kad žmonės yra blogos valios — daro blogą dėl blogo. 
Ne. Tokių labai nedaug. Daugumas nusidėjėlių yra 
auka kovos, kuri vyksta jų viduje. Todėl į kiekvie- 
no žmogaus širdį yra kelias, tik jo reikia ieškoti su 
didele kantrybe, gerumu, meile ir palankumu. Tr juo 
daugiau paaiškės mums žmogaus esmės tragedija, juo 
lengviau ir suprantamiau mums pasidarys, kad mes 
neturime teisti, bet gelbėti. „Nes Dievas nesiuntė 
savo Sūnaus į pasaulį jo teisti, bet kad pasaulis per jį 
būtų išgelbėtas“ (Jon. 3, 17). 

Mes turim parodyti pasauliui, žmonijai, kad jie: 
per mus, Jojo pasiutinius, gali būti išgelbėti. Tik 
fariziejus kalbėjosi su „sūnum palaidūnu“ nugarą at- 
sukęs ir pro petį šnairuodamas. Mums nusidėjėliai 
yra tik klystantieji, kurie turi teisės patirti iš mūsų 
dvigubai daugiau meilės, kantrybės ir palankumo. Tai 
yra pavojun patekę mūsų broliai ir sesers. Nelaužti 
linkstančią nendrę, negesinti gruzdančią dagtį, bet 
džiaugtis kiekviena rusenančia žarija, kiekvienu 
besilaikančiu plaušu ir juos globoti! Mylėkim žmones 
tokius, koki jie yra, bet ne koki turi būti; paremkim. 
kiekvieną teigiamą mintį; pasakytoj pusiau teisybėj 
pabrėžkim ne klaidingąją, bet teisingąją dalį. Būkim 
padėjėjai, bet ne teisėjai. Kartu su pilnąja teisybe 
rūpestingai saugokim ir mažiausią teisybės grūdelį. 
Kiekviename žmoguje ieškokime dar teberusenančios 
žarijos. 

Kartą Danijos sunkiųjų darbų kalėjime teko ap- 
rūpinti Šv. Sakramentais bemirštantį negrą. Jis buvo: 
kilęs nuo Vakarų Indijos salų, kadaise priklausiusių 
Danijai. Tai buvo žmogžudys, gatvėj peiliu perpio- 
vęs savo žmonai gerklę už tai, kad ši jį pametė ir kas. 
vakaras vaikščiojo pro jo palapinę su kitu vyriškiu.. 


ia 


Jis buvo nuteistas visam amžiui kalėti ir atgabentas 
į Daniją. Kalėjime jau buvo išsėdėjęs trisdešimt me- 
tų. Dabar tas juodasis milžinas gulėjo siauroj, plikoj 
kalėjimo ligoninės celėj ir rengėsi mirti. Jis buvo 
kaip vaikas. Susijaudinęs dėkojo už tai, kad panorė- 
jau pas jį ateiti. Juodos rankos su pilkai rudomis dė- 
mėmis gulėjo ant antklodės silpnos ir drebančios. 
Staiga kairiosios rankos smiliumi parodė į dešinę ran- 
ką ir pasakė: „Jeigu jos nebūčiau turėjęs, būčiau ne- 
tapęs nusidėjėlių ir čia nepakliuvęs. Būtų geriau bu- 
ve, jeigu būčiau teturėjęs tik vieną ranką“. Man pa- 
„čiam staiga prisiminė Kristaus žodžiai: „Jeigu tave 
piktina tavoji ranka...“ Aš paėmiau jo ranką, pa- 
glosčiau ir pasakiau: „Kas taip galvoja kaip tu, to 
ranka yra švari“. Iš jo akių ištryško ašaros, prispau- 
dė mano ranką prie savo veido ir sušuko: „Gerasis 
kunige, gerasis kunige“. Aš papurčiau galvą ir pasa- 
kiau: „„Paklydai. Kunigas yra toks pat žmogus kaip 
ir tu, tik Dievas yra geras“. Po dviejų dienų jis mi- 
rė, ir jo kūnas buvo atiduotas anatomijos institutui. 
Tai likimas visų, kurie neturi tėvynės. Ar jis tu- 
rėjo tėvą ir motiną? Ar turėjo nors vieną žmogų, ku- 
ris apie jį pagalvotų? Nusidėjėlis. Žmogžudys. Bet 
jis buvo vienas tų, kurie jau šiandien bus su Juo 
„rojuje. . 

Bet kur aš nuėjau? Ar nukrypau nuo temos? 
Visai ne! Aš tebekalbu tąja pačia tema „žmogus“, 
kuris turi Kristui žmones laimėti. Tų žmonių mes 
turime ieškoti tūkstančiuose dvasinio ir dorinio susi- 
raizgymo labirintų; vargu bau juos berasime, jeigu 
nors kiek sugaišime ir tuojau jų nepaseksime į tyr- 
laukius ir žemus krūmokšnius. Meilės ir palankumo 
tas nusipelno, kuris kovoj tarp dvasios ir medžiagos 
yra ir kovos laukas ir auka. Tas, kuris visko jau ne- 

tekęs, dar turi karštą norą būti laimingas. Pats klai-- 
dingo kelio ieškojimas jau yra laimės ieškojimas; bė-- 
gimas nuo tiesos, yra tiesos ieškojimas. Jam padėti. 
gali tik tas, kuris su nepajudinama kantrybe ir meile 
tiki tą jame rusenančią žariją, kuris ieško to vienin- 
telio nuo jo nenuplėšto plaušo. 

Nėra gražesnės misijos, kaip būti žmonių žveju; 
nėra didesnės laimės, kaip padėti ieškantiems žmo-- 
nėms; nėra išganingesnio džiaugsmo, kaip vaikščioti 
su Kristumi ir ieškoti to, kuris yra pražuvęs. Norė- 
dami nusidėjėlius ir klystančius laimėti, mes turime iš 
Dievo pasimokyti kantrybės, o iš Kristaus begalinės 
meilės. 

Šios dienos žmogus pasidarė didelis skeptikas, nes 
daug pranašų jam kalbėjo su lygiai įtikinančiu tonu; 
jis pastebėjo, kad viską galima įrodyti. Žmogus tapo 
dvasiniu nomadu, neturinčiu nuolatinės gyvenamosios 
vietos, neturinčiu tikros tėvynės. Bet jis turi tėvy- 
nės ilgesį. Jis prarado dangų, bet jis jo ieško. 

Mes, kurie žinome, jog toji tėvynė yra Kristaus 
karalystė, turime pasistengti taip ją nušviesti, kad ji 
atrodytų didžioji meilės, gėrio, užuojautos, žaizdų 
gydymo ir poilsio po kovos karalystė. Šiandieninis 
žmogus tuo savo susipainiojimu nesidžiaugia. Jis 
kenčia. Bet jis pametė kelią, nebežino, kuris jų veda 
aukštyn, kuris žemyn. Parodykim jam, kad mūsų ke- 
lias veda aukštyn. 


Įpėdinis ir brolis 


Atrodo, kad visa griaunančios jėgos yra nukreip-- 
tos prieš šių dienų žmoniją. Rodos, kad viso pasaulio 
blogumas pasiryžo sutartine, koncertuota ofenzyva: 
pralaužti krikščionybės frontą. Šalia dvasinio chaoso 
vyksta ūkiškas chaosas; šalia tvano, griaunančio kiek- 
vienos religinės pažvalgos į gyvenimą pagrindus, teka 
socialinio skurdo srovė, kuri savo griaunamąjį darbą 
pradeda ten, kur mes mažiausia tikimės, būtent, tuose 
žmonėse, kurie neturi nei laiko nei noro užsiimti gi- 
liomis pasauližvalgos teorijomis, kurie knygų mažai 
perka ir mažai skaito, kurie neturi jokios garbėtroškos 
spręsti dideles problemas, kurie kaip praktiški rankų 
darbo žmonės neturi noro varginti savo galvas visu tuo 
šlamštu, kurį sugalvojo ir surašė Žmonės, neturį dau- 
giau ką veikti. 

Pirmame skyriuje buvo kalbama apie mūsų so- 
cialinius uždavinius; apie uždavinius krikščionio, ku- 
riam kiekvienas žmogus yra brolis; apie uždavinius 
tos pačios visuomenės, to pačio likimo, tos pačios 
darbo bendruomenės ir tos pačios didžiosios mašinos, 
kur kiekvienas mūsų yra tik atskiras ratukas; apie 
uždavinius iš atžvilgio į tą neteisybę, kad žmonės, 
kurie dirba už mus kiečiausius ir sunkiausius darbus, 
turi nustoti savo žmogiškosios vertės ir degraduoti 
į žemesniųjų padėtį. Tuose dalykuose turime pakeisti 
savo nusistatymą; reikia išauklėti visai naują bend- 
ruomenės jausmą, visai naują socialinio galvojimo 

'būdą, kurie mums, krikščionims, būtų nesvetimi, bet 
savaime suprantami. 

Jei aš šitam skyriuje visas tas žaizdas vėl iš naujo 
-rodau, tai nėra dalykų kartojimas. Šios knygos pra- 
„džioje aš pastačiau klausimą: kodėl žmonės bėga nuo 
krikščionybės? Ir antrą: kaip juos atgal grąžinti 
krikščionybei? Ir dabar dar yra žmonių, kurie nenori 
-galvoti, nes jų pilnas pilvas, tačiau yra milijonai, dėl 
kurių reikia pasakyti, kad jie negali galvoti, nes jų 
pilvas yra tuščias. Pirmoj eilėj reikia panaikinti jų 
"badą. Socialinis skurdas yra daug didesnis krikščio- 
nybės priešas, negu Dovydas Strausas, Haeckelis, 
Nietzsche ar kiti antikrikščioniški pranašai. 

Vokietijoj badaujančių žmonių yra daugiau, negu 
"badaujančių šunų. Ir tik tuo galima išaiškinti bent 
pusę paskutinio dešimtmečio krikščionybės nepasise- 
kimų. Krikščionybė, kuri dar nesušalo nekūrentam 
rūsy, turi vadintis herojiška krikščionybe. Jeigu jau 
su visais patogumais keturių kambarių bute sunku 
"būti ordinariniu krikščioniu, tai kaip turi atrodyti tas 
krikščionis, kuris neturi pakankamai duonos nei sau, 
nei savo vaikams, kuris ilgą ir šaltą žiemą neturi ne 
tik šilto pečiaus, bet ir stogo viršuj galvos? Šiandien 
Vokietijai trūksta daugiau kaip 100.000 butų. Ką jūs 
pasakysite apie tokį butą, kuriame yra tik vienas 
.4 mėtrų ilgio ir 3 metr. pločio kambarys, ir jame turi 
gyventi tėvas, motina ir trys vaikai? Tame viename 
kambary reikia gyventi, miegoti, virti, mazgoti. Čia 
pat yra siuvimo mašina, prie kurios dirba sergąs džio- 
va vyras. Pasakysite, kad tai išimtys. — Ne. Panašių 
dalykų pilnas kiekvienas didmiestis. Arba pažiū- 
rėkime kad ir į šitokį butą: virtuvė išklota skarma- 
lais „nes per skylėtas grindis iš rūsio eina šaltis; prie 
jos dar vienas kambarys ir tamsi, be langų kamara. 

"Tai dviejų kambarių ir virtuvės butas! TLuksusas! 
"Viename kambary pastatytos dvi lovos, kuriose guli 
tėvai ir keturi veikai, kurių vienas metų, antras sep- 
tynerių, trečias devynerių ir ketvirtas penkiolikos 
:metų. Tamsiojoj kamaroj guli 2: metų sūnus ir trys 
dukterys, kurių vienai 12, kitai 17 ir trečiai 19 metų. 
Arba vėl. Du kambariai; vieną jų užima jaunavedžių 
pora, antrame, kuris abiem šeimynom yra kaip virtu- 
vė, gyvena tėvas, motina ir keturi vaikai — du sūnūs, 
16 ir 18 metų, ir dvi dukterys, 1: ir 13 metų. Tėvas 
bedarbis, sergas tulžies akmenų liga, motina serga 
„širdies liga. Kaip nustebs abi tos mergaitės, kada jos 
išgirs mokykloj pasakojant, kad pats Dievas rūpinasi 
žvirbliais? Tamstos manote, kad 2š tuos pavyzdžius 
tyčia parinkau. Ne. Juos rinkdamas atsižvelgiau 
ir į tai, kad toji knyga galės patekti į šeimynas. 
Šituos tris pavyzdžius galiu papildyti šimtais ki- 
tų, visai panašių į anuos. Dar daugiau. Jeigu 
šituos šimtus paversti tūkstančiais, tai ir tai ne- 
greit bus apimtos visos tos skurdo vietos, ku- 
riose alksta ir šąla, nyksta kūnu bei dvasia 
žmonės. Čia kalbu tik apie Vokietiją, palikdamas nuo- 
šaly visus kitus kraštus. Kokios krikščioniškos min- 
tys galimos tokiuose butuose? Kaip tikėti Dievo Ap- 
vaizdą? Dievą, kuris rėdo lauko gėles? Ateizmo agi- 
tatoriui geriausia dirva. Argi čia yra ko nustebti, 
kad mes netenkame šimtų tūkstančių geros valios ir 
Dievą tikinčių, save krikščionimis besivadinančių 
žmonių? — Ne. Daug nuostabiau yra tai, kad atsi- 
randa tikinčių žmonių iš tų, kurie ištisais metais ne- 
pažįsta daugiau nieko, kaip skurdą; kurie sekmadie- 
niais tuščiais pilvais ateina į bažnyčią, kad ten pama- 
tytų gerai pavalgiusius ir švariai apsirengusius žmo- 
nes, 0 grįžę į savo namus vėl tikėtų Dievą. 

Yra tūkstančiai šeimynų, kurios priverstos savos 
14 ar I5 metų sūnus ir dukteris siųsti į gatvę elgetauti.. 
Vakare jie grįžta namo ir miega ant grindų. Rytą at- 
sikėlę neturi pakankamai net duonos ir dėl to verčia-- 
mi per kiaurą dieną ieškoti kokio nors valgio. Ir kas. 
čia nuostabaus, jei teismas per vienerius metus turi 
nubausti 40.000 vaikų už vagystę? Jų tarpe nėra nė- 
dešimtadalio, kurie būtų pradėję vogti iš pat mažens. 
Daugumas jų vagia tik bado, skurdo ir nusivylimo ver-- 
čiami, o ne dėl to, kad nusidėjimo pradai tūnotų juo- 
se. Jie neblogesni už kiekvieną iš mūsų. Pagalvo-- 
kim apie mergaites, kurios auga šitokiose aplinkybė-- 
se ir šitokiuose butuose. Koks turi būti heroizmas,. 
stiprus būdas ir skaisti mintis, kad tokiam alky ir 
šalty išsilaikytų ant tiesaus kelio? Tuo tarpu eida- 
mi kreivuoju keliu galėtų užsidirbti kasdien nuo dvi- 
dešimt iki trisdešimt markių; galėtų šiltai apsirengti 
ir kasdien pavalgyti šiltų valgių; užuot gulėję ant 
grindų arba miegoję mažam kambarėly galėtų turėti 
sau atskirą kambarį ir patogią lovą. Argi tai žuvę 
sūnūs ir dukros? Rasime tūkstančius, kurie pametė 
dieviškojo gyvenimo saiką ne dėl gašlumo, išdykavi- 
mo, arba, kaip šv. Jonas sako, dėl paleistuvystės ar- 
išdidumo. Badas nugali ir stipriausias tvirtoves ir 
ištikimiausius kareivius. Tat argi jie pražuvę? — 
Ne. Tai atstumti sūnūs ir dukros! Atstumti aplin- 
kumos, atstumti gyvenimo, t. y. atstumti tų sąlygų,. 
kurių jie nesitikėjo, kurios buvo jiems primestos ir 
už kurias jie neatsakingi. 

Argi niekas už tai neatsakingas? Taip! Atsakin- 
gas kiekvienas iš mūsų, kuris mato skurdą ir neina 
jojo mažinti. Atsakingas kiekvienas, kuris gali kuo: 
nors pagerinti santykius, pavertusius tūkstančiams. 
gyvenimą, tą Dievo malonės dovaną, prakeikimu; pa-- 

vertusius tūkstančiams gyvenimą milžiniškų malūnu, 
malančiu gyvus žmones; arba milžinišku slibinu, ry- 
jančiu tūkstančių mūsų brolių ir seserų vaikus. Atsa- 
kingas kiekvienas, kuris gyvena pertekliuje ir tą per- 
teklių nereikalingai išeikvoja, tuo tarpu kada už po- 
ros gatvių gyvena Žmonės, nežiną iš kur ištraukti 
sausos duonos plutą. Kas priklauso tai tautai, kurios 
šimtai tūkstančių skursta, negali kelti jokio pokylio 
neprisiminęs, kad prie jo vartų guli Lozorius. 

Kaip krikščionys, mes esame verčiami reikalauti 
nustatytų dorinių normų vykdymo. "Tiktai ne todėl, 
kad prie jų mes seniai esame pripratę (turime galvoj 
V, VI ir VII Dievo įsakymus), ne todėl, kad, būdami 
iš dalies savo prigimtimi, iš dalies savo įpročiais kon- 
servatyvūs, norime juos žūt—būt išlaikyti, bet todėl, 
kad tos dorinės normos sudaro esminę Kristaus moks- 
lo dalį, kad nei vienų nei kitų Kristaus nustatytų nor- 
mų negalime pakeisti tol, kol mes tikime, jog Kristus 
yra Dievo Sūnus, žmonijos Kelias ir Teisybė. 

Mes esame įpėdiniai, sujungti Kristaus testamen- 
tu; mes esame įpareigoti tą testamentą vykdyti. „Iš- 
laikykite viską, ką esu jums pasakęs“. Šiandien pa- 
sitaiko daug atsitikimų, kur žmogui širdis plyšta iš 
skausmo, kada kaip kunigas pasakai „ne“ arba „drau- 
džiama“, tuo tarpu kad daug maloniau būtų pasakyti 
„taip“ arba „galima“. 

Tačiau, jeigu krikščionybė įpareigojo šituos rei- 
kalavimus statyti Kristaus vardu, tai ji uždėjo tokią. 
pat pareigą tų reikalavimų išpildymą padaryti gali- 
mą. Mūsų pareiga vienai pusei pasakyti: jūs netu- 
rite vogti! Tokia pat pareiga yra mums pasakyti ir 
kitai pusei: tu negali leisti savo artimui badu mirti. 
Sakyti garsiai, aiškiai, energingai. Kas Kristaus var- 
du reikalauja iš gyvenančių moterystėj dorinio skais- 

tumo ir švento susivaldymo, tas turi surasti kelius ir 
„priemones, kad šimtai tūkstančių nebūtų verčiami 
vargingose lindynėse gulėti po septynis ar aštuonis 
vienam kambary. 

Aukščiau visų dorinių Kristaus reikalavimų yra 
vienas, būtent: „Mylėk savo artimą kaip pats save“. 
Jeigu mes esam Jo testamento paveldėtojai, tai pir- 
moj eilėj būkim ir šito įsakymo saugotojai. Juk mus 
labai turėtų jaudinti tas vaizdas, kada Kristus, dvi va- 
landas prieš jį sugaunant ir išduodant, per paskutinį 
savo atsisveikinimą vėl primena savo mokiniams šitą 
įsakymą. Per tokį trumpą ir skaudų savo žemiškos ke- 
lionės laikotarpį, paskutinio atsisveikinimo su savo 
mokiniais proga, Kristus tris kartus pakartoja šį mei- 
lės įsakymą. „Vaikeliai, dar trumpą laiką aš esu su 
Jumis... Aš jums duodu naują įsakymą mylėti kits 
kitą; kaip aš jus mylėjau, kad ir jūs kits kitą mylėtu- 
mėte. Iš to visi pažins, kad jūs mano mokiniai, jei 
turėsite kits kito meilę (Jon. 13, 33, 34, 35). „Tai ma- 
no įsakymas, kad mylėtumėte kits kitą, kaip aš jus 
mylėjau. Tai aš jums įsakau, kad kits kitą mylėtu- 
mėte“ (Jon. I5, 12, 17). 

Jeigu nuo bet kurio Kristaus įsakymo mes nesa- 
me laisvi, tai ypač nuo šito. Šitoji meilė turi būti 
ryškiausias mūsų katalikiškumo bruožas. Ne iš ra- 
žančių ir medalikėlių, bet iš tos meilės turi pažinti 
mus esant Kristaus mokinius. Visas pasaulis ir kiek- 
vienas alkstantis, kiekvienas šąlantis, kiekvienas be 
pastogės, kiekvienas pasaulio vargšas turi žinoti, kad 
jei bet — kur yra „katalikiška“, tai ten turi būti iš- 
alkusiems valgis, sušalusiems pastogė, nudriskusiems 
vaikams rūbai, nemokama globa neturtingiems ligo- 
niams. Čia kažkur netoli yra kažkas „katalikiško“, 
tai tau nereikės po tiltu miegoti. 

Galime šimtą kartų tvirtinti, kad Kristus atėjo į 
pasaulį ne kaip socialinis reformatorius ir šimtą kar- 
tų būsime teisingi. Bet taip pat nėra tos socialinės 
ligos, kuriai gydyti netiktų šie Kristaus žodžiai: 
„Mylėk savo artimą kaip pats save“. Kada mums nuo- 
lat ir nuolat pradedama įkalbinėti, kad krikščionybė 
paseno, nes milijonams ji nieko nebegali duoti, tai 
kuo gi kitu, jeigu ne pigiu išsikalbinėjimu ginsimės 
sakydami, kad paseno ne krikščionybė, bet patys krik- 
ščionys. Ar tai yra savęs raminimas, ar atsiprašymas? 
Argi krikščionybė jau kybo ore? „Kristaus karalys- 
tė yra jumyse, taigi jumyse!“ — sako Kristus. Jie 
bus pažįstami iš to, ar turės meilės, ir bus pasmerkti 
todėl, kad meilės neturės. „Jei kas turi šio pasaulio 
lobio ir, matydamas, kad jo brolis turi reikalo, uždaro 
jam savo širdį, kaipgi pasiliks jame Dievo meilė? (I. 
Jon. 3. 17)). Jeigu mes, 600 ar 700 milijonų krikščio- 
nių, nors šį dalyką suprastume! Arba tai gerai su- 
prastų nors tie 300 milijonų katalikų! Jeigu kiek- 
vienas iš mūsų gerai žinotų, kad jo paties laimė, 
skausmai ir išganymas pareina nuo pildymo ano įsa- 
kymo, apie kurį šv. Paulius sako: „Jei atiduočiau su- 
deginimui ir savo kūną, jei meilės neturėčiau, 
tas man nieko nepadėtų“. Žodžiai, žodžiai ir 
dar kartą žodžiai! Tik tada, kai sielos suliep- 
snos gaisru, kai šis įstatymas taps erškėčių, ba- 
dančiu mūsų sąžines, kai nė vienas katalikas ne- 
galės ramiai užmigti, kol nebus atlikęs visų mei- 
lės įstatymo pareigų, tik tada mes busime toki, koki 
jau turėjome būti prieš šimtmečius. Su kai kuriomis 
nuodėmėmis mes kovojome ugnimi ir kardu, ir todėl 
šiandien visi krikščnionys katalikai žino, jog tai yra 
nuodėmė, ir žodį „pagunda“ supranta visi vienodai. 
Buvo laikai, kada šeštojo dekalogo įsakymo ignora-- 

vimas ir bendrai apsileidimas lytiniuose dalykuose su- 
darė žmonijai didelį pavojų; tas puvimas kaip vėžys 
ėdė visuomenės organizmą. Pavojus ir šiandien yra 
didelis ir reikalingas energingų priemonių, tačiau tai 
neprives prie masinio atsitolinimo nuo Kristaus. Ro- 
dos, greičiausiai didelis tautų masių nuskurdimas ga- 
lėtų turėti tokių pasekų; todėl spirginantis reikalas 
dėti pastangų, kad 300 milijonų katalikų širdyse ir 
sąžinėse būtų įrašyta, jog pavojingiausia nuodėmė, 
daugiausia krikščionybės dvasią teršianti nuodėmė, 
- yra nuodėmė meilės įstatymui; nuodėmė dėl abejingu- 
mo artimo skurdui; nuodėmė teršianti brolybės įsta- 
tymą. — „Jei meilės neturėčiau, niekas būčiau, tada 
niekas kitas man padėti negalėtų“. 


„Ką padės, mano broliai, jei kas sakytųsi turįs ti- 
kėjimą, bet neturėtų gerų darbų? Argi tikėjimas ga- 
lės jį išganyti? Jei brolis ir sesuo būtų pliki ir ne- 
tektų jiems kasdieninio išlaikymo, kas nors gi iš jūsų 
sakytų jiems: Eikite ramybėje, susišildykite ir pasi- 
sotinkite, bet neduotumėt jiems, ko kūnui reikia, ką 
tai padės?“ (Jok. 2. 14—16). 


„Tu tiki, kad Dievas yra vienas; — taip pat vel- 
niai tiki ir dreba. Ar nori niekingasis žmogau žinoti, 
kad tikėjimas be gerų darbų yra miręs? (Jok. 2. 19— 
20). „Nes teismas be pasigailėjimo tam, kuris nevy- 
kino gailestingumo (Jok. 2, 13). Ar jau neprasideda 
teismas be pasigailėjimo ir mums? 


„Štai nuvaliusiųjų jūsų laukus darbininkų užmo- 
kestis, kurs jūsų sulaikytas šaukia; ir jų šauksmas pa- 
siekė kareivijų viešpaties ausis (Jok. 5, 4). Nuva- 
lyti jūsų laukai, iškūrenti jūsų pečiai, iškastos jūsų 
anglys, pasiūti jūsų šilkiniai skalbiniai, nunerti jūsų 
neriniai ir taip ištisais dešimtmečiais už elgetos algą 

"visa tai įgyjama net ir šiandien, kur darbininkų orga- 
nizacijos dar neprivertė jūsų brangiau mokėti. 
Daug yra vargų, kurie šaukiasi dangaus: butų ir. 
»darbo stoka, badas, sielos skurdas tų, kurie privers- 
ti arba badauti, arba parsiduoti. Ir tai dedasi visuo- 
:menėse, kurių go procentų narių vadina save krikš- 
"čionimis. Ir dar norima, kad krikščionybę nelai- 
kytų susibankrutijusia arba šimtai tūkstančių ne- 
vertintų jos kaip pasenusios ir atgyvenusios. Tai jiems 
pakiša parsidavimo mintį. Nežiūrint to didelio pavo- 
„jaus, kuriame yra atsidūrusi krikščionybė, vis dar rei- 
kia būti „atsargiam“ su išsireiškimais! Mes taip at- 
sargiai reiškėme savo pažiūras per ištisus šimtmečius, 
„kad milijonai kenčiančių, vergaujančių ir nupuolusių 
dar nesužinojo, ar mes jų priešai ar draugai. Mes tik 
„sakome, kad jie neturi parsidavinėti, kad jie gali pa- 
sirinkti badą ir šaltį, bet ne nuodėmę. Bet kas iš mū- 
sų žino, kokios mintys plaukia žmogaus galvoje, ku- 
ris savaitėmis negauna žmoniškai pavalgyti? Kaip 
„galvoja žmonės ir koki jie patampa, kurie turi kas 
naktį praleisti ant šaltų grindų kambary su nedidesniu 
kaip poros kvadratinių metrų grindų plotu, ir tai dar 
kartu su kokiais keturiais ar penkiais? Be vilties ge- 
resne ateitimi! Kas į juos drįstų mesti akmenį, tas bū- 
tų veidmaniškesnis už anuos fariziejus, kuriuos Kris- 
tus pavadino veidmainiais ir pabaltintais grabais. Čia 
nėra joks mirktelėjimas vadinamajam katedros socia- 
lizmui arba kokiai kitai socializmo srovei, joks pra- 
našo rolės vaidinimas, bet tai daugeliui įkartusių da- 
lykų kartus priminimas. Masių skurdas ir jų nukrikš- 
čionėjimas šią valandą šaukia balsiau, negu tai galėtų 
padaryti bet-koks pranašas. Dar daug yra žmonių, 
kurie užsidengia akis, kada ant sienos rašomi pabė- 
gusių nuo krikščionybės skaičiai. 

Atidarykim besiplečiančiam skurdui akis! Pažiū-- 
rėkim vargstančiam tiesiai į veidą ir pasakykim: štai 
mano brolis! Juk mes esame Kristaus meilės įpėdi- 
niai! Pažvelkim į žmones, kurie vaikščioja kojas ap- 
sivynioję skarmalais ir be padų batais! Jis toks pat 
žmogus ir tavo brolis! Vasario mėnesį pas mane atėjo 
jaunas vyras, kokių 22 ar 23 m. amžiaus. Plonos kelnės, 
marškiniai ir liemenė be nugaros, viršutiniai marški- 
niai plonutyčiai. Lauke 150 šalčio. „Žmogau, nuo tavęs 
eina degtinės kvapas“ — pasakiau aš jam. — „Kad 
tamsta žinotum, kaip degtinė šildo. Kaip jos prisigė- 
ręs atsiguli į virbų krūvą, tai atrodo gulįs lovoj“. Ma- + 
lonus krikščioni, uždaryk duris, nes perdaug atšals ta- 
vo butas! Nestovėk ilgai koridoriuje su pavargėliu, 
nes sušalsi! Greičiau jį išsiųsk per duris, kad greičiau 
atsidurtum šiltuose kambariuose! — O tie žmonės 
diena iš dienos vaikščioja pro pilnas mėsos ir delika- 
tesų krautuves; praeina pro kailiniais apsirengusius 
žmones; mato prabangą ir vakare šviesos reklamomis 
mirgančias mūsų gatves; žiūri pro langus į restora- 
nus ir ten mato apsėstus stalus, šokančias poras ir gir- 
di muziką. Jis šąla ir alksta, ir kenčia vargą. Jis ma- 
to prikrautus pilnus krautuvių langus, bet jo vaikai 
namie neturi ką valgyti. Ir jie yra žmonės, toki pat 
kaip ir mes! Jie krikštyti krikščionys! Jie mūsų bro- 
liai! O mes esame įpėdiniai To, kuris pasakė: „Jei 
kas tavęs paprašys švarko, tu pridėk jam ir milinę“ Ir“ 
jeigu tokių būtų tik keli! Jų, taip vargstančių, šim- 
tai tūkstančių! Jų yra miestuose, kur kas trečioj ar 
ketvirtoj gatvėj stovi bažnyčia ir jos varpai skamba. 
ryta, dieną ir vakarą; jų yra ten, kur aplinkui žmo- 
nės garsiai save vadina krikščionimis ir kuriems Kris-- 
tus yra pasakęs — mylėk savo artimą kaip pats save. 
Kaipgi negali ateiti žmonėms į galvą mintis, kad 

krikščionybė yra bejėgė? Kaip jie gali turėti vilties,. 
kad ateity bus geriau, jeigu jau dabar jie beturi tik 
dvokiantį kareivinių kampą ir darbą, prie kurio jie 
prirakinti nuo ryto iki vakaro? 

Senasis Testamentas kalba apie Jobą, kuris visko 
neteko — vaikų ir turto. Bet jis nepametė tikėjimo ir 
pasitikėjimo Dievu; todėl senovės žydai tuo labai ste- 
bėjosi ir jo karžygiškumui pagerbti parašė himną, 
randama šventosiose knygose. Pasauly šiandien yra 
tūkstančiai Jobų, kurių vaikus prarijo karas, kurių 
turtus sunaikino infliacija. Ir iš tikro, daug kas jų ne- 
pametė tikėjimo, kaip ir Jobas. Bet daugumui iš jų 
sunkiau, negu Senojo Testamento tikinčiajam Jobui, 
nes jie neturi kuo maitinti savo vaikus, jų karžygiš- 
kumui apdainuoti niekas dar neparašė himno. Tie, ku- 
rie neišsaugojo herojiško tikėjimo, yra žuvę, neišti- 
kimi sūnūs ir dukros. Tačiau Dievas jų nutolimą nuo 
Jo įrašys į tų sąskaitas, kurie buvo jų broliai ir leido 
jiems badauti. 

Bet ką mes turime daryti? Juk vienas žmogus 
yra bejėgis? Ar čia nėra kalta moderniškoji ūkio sis- 
tema ir ar ne ji nulėmė to skurdo buvimą? 

Ar tos baisenybės nėra karo pasekos, neleidžian- 
čios padaryti radikalių pagerinimų? Ar ne ant kapi- 
talizmo sąžinės guli tos visos nelaimės? 

Taip, kapitalizmas savo šiandienine forma, kapi- 

„talizmas su savo beprotiškais darbais jėgą ir turtą su- 
grobė į nedidelio skaičiaus žmonių rankas. Šitos ra- 
finuoto plėšikavimo sistemos dėka vieni pasiekė di- 
džiausios prabangos, o kiti, kurių yra 80 procentų, vis 
labiau skursta ir skursta. Amerikoj yra juodo šilko 
geriausios rūšies kojinės, kurių pora kaštuoja 800 do- 
lerių. Moterys, kurios tas kojines mėnesiais gamina, 
tikriausiai yra pusalkanės; tų kojinių pardavėjas pelno 

suž jas mažiausiai go procentų; toji dama, kuri jas per- 
"ka, apsiauna tas kojines ne daugiau kaip penkis ar še- 
šis kartus ir paskui jas numeta. Už 800 dolerių vi- 
sur galėtų be vargo pragyventi ištisus metus vie- 
na darbininko šeimyna. Naujausioj automobilių pa- 
-rodoj Amerikoj buvo automobilių, kurių visos durų 
rankenos buvo iš masyviško sidabro, o vidujinės me- 
+talo dalys iš tyro aukso. Tūkstančiai didžiųjų kapi- 
talistų nebežino, kuriai beprotybei jie turi išleisti pi- 
migus. Kitoj pusėj stovi skurdas, paliegimas, nepri- 
teklius, žudymasis iš bado ir vargo. Per keturis me- 
"tus Vokietijoj nusižudė 60.000 žmonių. Kagi čia vienas 
„gali padaryti? Vienas? Kas sako, kad vienas? Ar 
mūsų ne 300 milijonų? Mes esame stipriausia ir di- 
džiausia pasaulio organizacija! 

Tikrai, ne krikščionybės pareiga kurti ūkio sis- 
temas. Mes esam tie, kurie turim nešti žmonėms Išga- 
nytojo religiją. Bet jeigu neabejojama, kad go pro- 
centų to skurdo yra iššaukęs koncentruotas kapita- 
lizmas; jeigu mes kasdien matom, kad tas skurdas nuo- 
„dija sielas ir dėl to jų nepasiekia Dievo apreiškimas; 
kad dėl kapitalizmo dešimtys tūkstančių kasmet nu- 
stoja tikėti išganymu; kad jis krikščiones moteris ir 
mergaites verčia parsidavinėti ir šimtus tūkstančių 
mūsų brolių verčia gyventi šuns gyvenimų, tai mes 
būtume lygūs skurdo ir nukrikščionėjimo kaltininkai, 
jeigu to griaunančio kapitalizmo neprakeiktume. Tik 
visa tai mes darom ne komunizmo ar socializmo, bet 
Kristaus vardu, to Kristaus, kuris mums įsakė apsau- 
"goti tikinčiuosius ir juos atiduoti Dangaus Tėvui, to 
Kristaus, kuris atsistojo vargstančiųjų ir kenčiančiųjų 
pusėj, kuriam Lozorius buvo artimesnis, negu tur- 
tuolis. Užtat leiskit mums duot pavojaus signalą prieš 
-1okią ūkio sistemą, kuri tik kai kuriuos padaro lėbau- 

„jančius ir turtų švaistytojus, kurie deda aukso dantis 
„net savo šunims, kai tuo tarpu mūsų neturtingų bro- 
lių vaikams krenta dantys iš bado. 2 

Ar čia ne komunizmas ir pigus siundymas prieš 
turtinguosius? Komunizmas? Aš abejoju, ar yra to- 
kių komunistų idealistų, kurie tikėtų, kad komuniz- 
mas gali išgelbėti žmoniją.  Komunistinio rūmo ar- 
chitektūra graži tik teorijoj, popiery. Kaip tą visą 
'popiery gražiai atrodantį statinį bando perkelti į rea- 
lųjį gyvenimą ir vykdyti praktikoj su žmonėmis, tuo- 
met tik pasirodo viso to sumanymo nerealumas, neįvy- 
kinamumas. Komunizmą gali vykdyti tik idealistai 
ir savęs išsižadėję žmonės, kaip jis vykdomas jau nuo 
'šimtmečių mūsų vienuolynuose, kur žmonės laisva 
valia yra atsisakę žemiškos nuosavybės. Bet reikia tu- 
rėti pasauližiūrą, nusistatymą, norint nesiinteresuoti 
-žemiškomis aplinkybėmis, norint žemiškų daiktų atsi- 
sakymą laikyti maloniu išsivadavimu iš jų vergijos. 
Jeigu kas turi tokį nusistatymą materialinio gyveni- 
mo atžvilgiu, tam visai nesvarbu, kad aplink jį vaikš- 
čioja milijonieriai. Esant tokiam įsitikinimui, prie 
kurio tik galimas komunizmas, turtingųjų atžvilgiu 
jaučiama savotiška užuojauta, sujungta su rūpesčiu, 
kurį Kristus yra pasakęs šiais žodžiais: „Daug leng- 
"viau kupranugariui pralįsti pro adatos ausį, negu tur- 
tingajam įeiti į dangaus karalystę“. Kur trūksta to- 
kio idealaus nusiteikimo, kur komunizmas vykdomas 
prievarta, ten kiekviena įmonė turi būti apstatyta šni- 
pais, ten kiekvienas žmogus turi būti policijos prie- 
žiūroj. Juk taip yra Rusijoj. Visą tai aš kalbu aiš- 
kiai ir atvirai, nes manau, jog niekas nepalaikys mane 
komunizmo gerbėju. 

žemiškųjų turtų atžvilgiu krikščionybė savo ti- 
Ikintiesiems leidžia laisvai pasirinkti vieną iš dviejų 

galimumų: žemiškuosius turtus galima laikyti dulke. 
ir jais naudotis tiek, kiek jie reikalingi amžiniesiems. 
dalykams pasiekti ir jų nusikratoma kaip dulkių nuc 
batų; arba žemiškuosius turtus galima laikyti gėrybė- 
mis, kurias krikščionis valdo Kūrėjo vardu ir dėl ku- 
rių sunaudojimo reikės duoti Dievui atskaitomybę. 
„Turtais ieškokite sau danguje draugų“. 

Argi čia kurstymas prieš turtinguosius? Būkite 
ramūs, mieli turtuoliai! Naujajame Testamente nėra 
nei vieno žodžio, nei vieno sakinio, kuris reikalautų 
turtingųjų apiplėšimo. Kristus nebuvo nė vieno tur- 
tuolio ar sotaus priešas. Jo „Vargas jums“ nėra grą- 
sinimas revoliucija ar proletarijato diktatūra. Lenino 
mokslo negina nė viena Naujojo Testamento raidė. 
Bet Kristaus „Vargas jums“ yra įspėjimas! Juk tur- 
tingas tampa nejautriu, o sotus apatišku. Jojo „Var- 
gas jums“ reiškia: galvok apie atskaitomybę. Įojo 
„Vargas jums“ sako: ką nepadarėte vienam iš mažiau- 
siųjų mano brolių, man nepadarėte. Niekas nelaiko 
tavęs krikščionybės priešu dėl to, kad tu esi turtingas. 
Ne turtingume tavo pavojus, bet toje pagundoje, kuri 
liepia tau procentus laikyti vertingesniais, negu savo 
darbininkų laimę; kuri tave padaro nejautrų ir alią; 
kuri tavo nuostolius liepia nurašyti gaminančių iau 
turtus sąskaiton, kuri liepia tau geriau nuo darbininko 
burnos nutraukti kąsnį duonos, negu nuo savosios 
stikla vyno; kuri tavo širdį paverčia šaltu metalu, o 
mintis skambančia moneta. 

Niekam pasauly nebus geriau ir joks vargšas ne- 
bus sušelptas, jeigu visi bus neturtingi. Jeigu šian- 
dien likviduotų visus turtus ir ryt visi būtų lygiai 
turtingi, lygiai neturtingi, tai poryt atsirastų nauji 
turtuoliai ir nauji vargšai, nes žmonių tarpe yra kvai-- 
lų ir išmintingų, darbščių ir tinginių, taupių ir išlai- 

džių. Ne! Pasilaikykit savo turtus! Jūs galite pa- 
tirti duodančiojo džiaugsmą, geradario pasitenkini- 
mą. Tik nepamirškit, kad jūs esate Dievo ūkvedžiai; 
nepamirškit, kad jūsų turtas bus plėšimas, vogimas ir 
dangaus šaukianti nuodėmė, jeigu jį įgysit darbo jėgos 
išnaudojimu ir savo darbininkų skurdu ir vargu. 

Kova su kapitalizmu nėra kova su teisingu turtų 
įsigijimu ir teisingai įgyta nuosavybe. Kova su kapi- 
talizmu tai kova su išnaudojimu, kova su sistema, kuri 
milijonus žmonių padaro beteisius ir neturtingus bei 
vargstančius. Mes vedame šią kovą ne dėl turtingųjų 
neapykantos, bet dėl vargšų meilės. 

Šią vargšų meilę žadinti mūsų uždavinys. Mes tu- 
rime pabudinti 300 milijonų socijalinę sąžinę. Sek- 
madienis iš sekmadienio turim kalti visiems, kad „kas 
myli Dievą, tas turi mylėti ir savo brolį“. Nuolat tu- 
rim kartoti: 

— Buvau alkanas, nepavalgydinot. 

— Buvau nuogas, nepridengėt. 

— Buvau ligonis, neaplankėt. 

— Buvau keleivis, turėjau nakvoti po tiltu, turė- 
jau lįsti į šieno kupetą ir bijotis, kad iš ten su botagu 
neišvytų. Kurgi jūs buvot? Jūsų akys buvo užmerk- 
tos, jūs sėdėjote šiltose trobose, o aš šalau su savo 
broliais. Ir tai dėjosi tame pačiame mieste, kur jūs 
gyvenat, tik už poros gatvių nuo jūsų į dešinę ir kai- 
rę mažosiose gatvelėse. Ar jūs žinojote, kad toki 
svečiai yra, ar ne? Jūs susitikote mane gatvėje — bet 
tai įžeidžia jūsų estetinį jausmą — o taip, jūs kaili- 
niuose, o aš skarmaluose. 

| — Viešpatie, mes Tavęs niekad nesame matę, ka- 
da mes tave susitikom, kada tu buvai alkanas? 

Kada mes galop suprasime, kad Kristus yra ne tik 
šių dienų bažnyčių altoriuose, bet kiekviename ma- 
„žiausiame mūsų brolyje, kuris kenčia šaltį, alkį, yra 

nusidėjęs ar neturi pastogės? Nuolat ir nuolat tiems. 
300 milijonų turime priminti, kad „ko nepadarėt vie- 
nam iš mano mažiausiųjų brolių, man nepadarėt“.. 
Jeigu jūs žinote, kad Kristus alksta toj ar kitoj gat-. 
vėj, kodėl jūs ten neinate? Aha, jūs tur būt, vaikščio-- 
jate į bažnyčią! 

Reikia tik stebėtis, kad dar yra daug krikščionių,. 
žinančių, jog bus Dievo teismas, bet visai pamiršusių,. 
ko iš jų ten bus reikalaujama; ten bus paklausta, ką. 
jie yra padarę alkstančių, šąlančių, vaikščiojančių su- 
plyšusiais drabužiais ir be pastogės esančių žmonių. 
naudai. Šių darbų reikalaujama iš kiekvieno krikščio- 
nies atskirai, o taip pat ir iš krikščionių visuomenės. 
Nesakau „bažnyčios“, nes suminėjus šį žodį, tuojau 
turima galvoj popiežius, vyskupai ir kunigai ir ant 
dvasiškijos pečių norima suversti tas visas pasaulio. 
kaltes ir vargus. Bažnyčia yra visų tikinčiųjų ben- 
druomenė, ir bažnyčios uždaviniai yra ir kiekvieno, 
kuris nori būti gyvas Kristaus Kūno narys, uždaviniai. 
Šiandien, kada per pasaulį plaukia tikra skurdo upė, 
mūsų vieta ant tos upės kranto. Palik devyniasde- 
šimt devynis, kurie nenorės su tavim eiti, nes jiem. 
bus gaila supurvinti lakuotus batus ir lakuotus nagus; 
palik tuos, kurie mėgsta malonius kvapus, nes ten iš: 
tikro bus netyras ir ne šaltinio vanduo. Ten bus biau- 
riai dvokiąs dumblas, ten bus tūkstančio fabrikų nuo- 
dingos srutos. Bet ten guli ir skęsta tūkstančiai. Ką 
daryti? Ar atsistojus ant kranto sakyti pamokslą? 
Nežiūrint geriausio tavo pamokslo, dėl gyvybės be-- 
kovoją upėj žmonės turi visą teisę tau pasakyti: —- 
Žmogau, liaukis kalbėjęs, griebk ir trauk ant kranto! 
Taip, pirmiau reikia ištraukti ant kranto, pastatyti 
ant kojų, išgelbėti nuo paskendimo, o tik tada švarinti. 
ir paskui kalbėti. 

Kiekvienas iš mūsų, kaip Kristaus mokinys, turi“ 
dvi pareigas. Pirma. Pačiam būti tikru krikščioniu, 
gyvenančiu Evangelijos dvasia, joje atsinaujinusiu ir 
susistiprinusiu? Antra. Kristaus karalystei ir Evan-- 
gelijai žmones laimėti. Kuriai pareigai priklauso būti 
saimarijiečiu? Pirmajai, nes tai sudaro pagrindinę as- 
mens pareigų dalį — būti tikru krikščioniu, t. y. kitą 
mylėti taip, kaip patį save. Artimo meilė nėra vienin- 
telė, kuri sudarytų krikščionybės esmę, bet ji yra tiek: 
svarbi, kad Šv. Paulius galatiečiams galėjo šitaip pa- 
sakyti: „Nes visas įstatymas įvykdomas vienu pasa- 
kymu: mylėsi savo artimą kaip pats save“. Mes turi- 
me būti padėjėjai, nes Kristus to reikalauja, nes kiti 
yra mūsų broliai. Eidami pagalbon neturime klausti: 
ar aš jį grąžinsiu Bažnyčiai? ar pas tą ar kitą beverta. 
eiti? bet klausti: ar ten ir čia yra vargas? Mes pa- 
dedame kenčiantiems ne todėl, kad tuo būdu juos būti- 
nai tikėjimui laimėtume, bet todėl, kad jie reikalingi 
pagalbos. Iš tikrųjų, pagalbos jos reikalaujantiems tei- 
kiantieji Kristaus Karalystės propagandai padarys 
daug daugiau, negu visi pamokslai ir apologetinės bro- 
šiūros. Bet gailestingumo nereikia būtinai jungti su 
propaganda, nes kaip krikščionys mes turim padėti vi- 
siems, kam tik reikalinga. Evangelijos dvasia tau sako: 
būk samarijietis, gydyk žaizdas, pasiūlyk pavargu- 
siam savo asilą, parūpink nakvynę. Jeigu visur, kur 
žmonės kenčia, kovoja, rungiasi dėl kasdienines duo-- 
nos kąsnio, kur silpnas ir bėjėgis kyla ir puola, spin- 
dėtų krikščionybės kryžius, tai nėra jokios abejonės, 
kad jie mieliau tvertųsi kryžiaus, negu bolševikų pen-- 
kiakampės žvaigždės. Jeigu visur, kur vargas šaukiasi 
pagalbos, būtų žmogus, kuris neštų Kristaus kryžių. 
mažiausiai sakydamas pamokslų ir prikaišiodamas 
žmonėms jų silpnybes, bet būtų geras iš Kristaus mei-- 


24 


"lės, gerieji būtų su juo; jeigu toji ranka, kuri ištiesia- 
ma, kuri globoja, teikia duoną ir stabdo alkį, kuri pa- 
deda stumti sunkų anglių vežimėlį, kuri pasiūlo pa- 
stogę ar šiltą kampą, būtų pažymėta kryžiaus ženklu, 
tai be žodžių suprastų, kad kryžiuje yra pagalba, kad 
tik tas žmogus yra geras ir gailestingas, ant kurio ran- 
kos yra kryžius, nes „jie matys jūsų darbus ir garbins 
Tėvą, kuris yra danguje“. Tėvą, kurį jie dabar yra pa- 
miršę, mokytoją, Dievo Sūnų, dėl žmonių meilės ta- 
pusį žmogumi, iš Kurio jie dabar juokiasi, juokiasi ir 
dar kartą juokiasi, nes mes be galo mažai turime sa- 
vy Jo meilės ir gailestingumo ir dar visame pasauly 
drįstame save vadinti Jojo mokiniais. Todėl niekina- 
mas tas geriausias, vargšų ir nusidėjėlių draugas, kad 
mes niekšiškai esame nutolę nuo Jo dvasios ir krikš- 
čionies bei Kristaus sekėjo sąvokas esame susidarę pa- 
gal savo fasoną. Ka padės, mano draugai, kas rytas 
prilenkti prieš Jį savo kelį, o neturtingų ir skurde 
skęstančių akyse Jo išsižadėti? Ką padės pamaldu- 
mas, jeigu mes taip maža turime savy Jo dvasios, kad 
dėl mūsų apsileidimo meilės ir gailestingumo parei- 
gose Jis yra nepažįstamas ir apmėtomas akmenimis? 
Tarp krikščionių tikėjimo ir praktiškos žmonių 
meilės yra pagrindinis ryšys. Ne tik iš Šv. Jono apaš- 
talo žodžių pildymo „kas myli Dievą, turi mylėti ir Jo 
brolį“ pažįstame krikščionį, bet tikėjimas žmonijoj 
šlubuoja ir krikščionybės patraukiamoji galia mažėja 
tokiu pat laipsniu, kokiu gesta žmonėse meilės lieps- 
na. Iš tikro, mes, katalikai, turime šešis milijonus ar- 
timui tarnaujančių savanorių. Bet tai mažas skaičius. 
Mes turim pasakyti: mūsų 300 milijonų ir tiek pat 
tarnaujančių artimui. Kas operuoja skaičiais, tas turi 
: mėgti matematiką. Šeši milijonai iš 300 milijonų, tai 
"tik 2 procentai. Kaip didelė yra Gelbėjimo Armija ir 

"koks procentas dalyvauja artimo meilės darbe? — Bet 
"Gelbėjimo Armija nėra bažnyčia, o religiškai socijalinė 
gelbėjimo organizacija. — Gerai! Bėt kodėl mėš ne- 
turime katalikų Gelbėjimo Armijos? Kad ir neturė- 
dami savo Tšingtraros. Didelės katalikų pasauliorijų 
organizacijos su tiek ir tiek milijonų narių, kuri tiesio- 
ginai rūpintųsi vargšų ir žūstančiųjų reikalais? Tie 
šeši milijonai savanorių yra visi vienuoliai. Didžiau- 
sios padėkos giesmės čia nusipelniusios ligonių 5e- 
serys. Jos giriemos ir garbinamos ne tik mūsų, bet 
nupelnytai joms gieda padėkos himnus ir kitatikiai, 
Kas yra dirbęs mišroj parapijoj, tas labai gerai žino, 
kiek ten yra darbo. Bet mūsų vienuolijų nariai yra 
perdaug tarpusavy susirišę.  Parapijoj, kur buvo 15 
seserų, daug kartų nepasisekė gauti sesers pabudėti 
per naktį prie sergančios moters su vaiku, Sutrūkdė 
regula. „Aš telefonavau Gelbėjimo Armijai, ir per 15 
minučių sesuo jau buvo vietoj. Kaip labai kliudo tas 
susirišimas rodo ir tas faktas, kad kartą parapijai ręi- 
kėjo seserų (jos taip buvo reikalingos, kaip kasdie- 
ninė duona), bet jų negalėjo parsikviesti, nes netur- 
tinga parapija tegalėjo išlaikyti tik dvi seseris, Šeši 
milijonai dirba daugiausia ligoninėse, senelių ir naš- 
laičių prieglaudose ir t.t. Ten dirba puikiai, pasiau- 
koję ir pilni meilės. Bet čia susirenka tik mažiausia 
skurstančiųjų dalelė, tai tik kova su socijalinė -nelai- 
me tam tikra prasme. Mes ten renkame tik tas -kritu- 
sias aukas, kurios pačios pas mus ateina arba kitų at- 
nešamos, tik tas, kurios jau taip pavargusios, kad joms 
reikia ligoninės. Mūsų padėtis šiuo atveju panaši į 
Raudonojo Kryžiaus padėtį kovos lauke — būti neutra- 
liems visų atžvilgiu. Ir tie mūsų šeši milijonai sa- 
vanorių tik tada imasi darbo, kai aukos būna suneštos 
iš kovos lauko. LS 

. Tačiau didelis klausimas, ar toji Raudonojo Kry“-- 
žiaus padėtis kare yra mums pavyzdys. Juk tas soci-- 
jalinis skurdas, kuris šimtus tūkstančių atitolina nuo“ 
tikėjimo, yra ne kas kita, kaip socijalinio karo paseka; 
todėl žiūrėdami į šį karą mes negalim būti abejingi, 
negalime jame būti neutralūs. Šitokios neutralumo“ 
nuomonės negali laikytis joks krikščionis. Jeigu to-- 
kia kryptimi viskas bus tvarkoma toliau, kaip buvo iki 
šiol, būtent, kada visi žemės turtai koncentruojami“ 
poroje milžiniškų koncernų arba bankų, kurių akcijo- 
nieriai yra tų turtų savininkai, o visi kiti žmonės tam--- 
pa proletarais, daugiau nieko neturinčiais kaip tik tai, 
ką per dieną uždirba, ir kurie savo algą paskirsto ne 
pagal žmoniško pragyvenimo reikalavimus, bet pagal. 
uždarbį, kurį teikiasi jiems nustatyti disponuojantieji' 
milijonus žmonių, tai tokia padėtis krikščionybei gali: 
turėti katastrofiškų pasekų. Žmonės, kurie dieną ir 
naktį veda kovą dėl kasdieninės duonos kąsnio, kurie- 
nuolat svyruoja tarp darbo ir nedarbo, kurių buvimas . 
priklauso kapitalo machinacijų malonės ar nemalonės, 
religiniu gyvenimu domėtis nebeturi nei laiko, nei no-- 
ro. Neteisingas turtų padalinimas juos slegia taip 
stipriai, kad jų minties barometras visuomet rodo: 
audrą ir perkūniją. Karžygių tikėjimo žmonėmis rei- 
kia laikyti tuos, kurių visas ilgas gyvenimas yra vie-- 
nas sunkus darbas, be geresnės ateities perspektyvų, ir“ 
kurie vis dėlto nepameta pasitikėjimo Dievu. Bet'ar- 
galima reikalauti tokio karžygių tikėjimo iš šimtų. 
tūkstančių? 

Ne, mes neturim jokios teisės pasilikti neutralūs. 
stebėtojai. Mūsų pareiga išdžiovinti tuos šaltinius, iš 
kurių teka purvina skurdo srovė, kurioje skęsta +ma-- 
žiausieji mūsų broliai. Jeigu ūkio sistema naturali: 
būtinumu šimtus tūkstančių stumia į skurdą, išplė- 

šiantį jiems tikėjimą ir dorą, tai šalin tokia sistema? 
Jai paskelbkim kuo griežčiausią kovą. Mes neturim 
mažiausio pamato laikyti kapitalizmą švenčių šven- 
čiausiu neliečiamumu, mes neturim mažiausio pama- 
to jį ginti, jį užsistoti, slėpti. Jis neša skurdą po 
skurdo, jis atitraukia milijonus nuo krikščionybės. 
Bet mes taip pat esame toli nuo kiekvienos turtingųjų 
neapykantos ir prieš juos kurstymo. Toj kovoj mes 
vaduojamės Kristaus posakiu: „Man gaila tautos“. 
„Tautos gailėtis“, vadinasi, atsiduoti jai su visa sie- 
la ir su visa meilės energija. Mums visai nerūpi žy- 
dėjimas poros šimtų koncernų, kurie visą pasaulį ver- 
čia savo vergais, bet mums labiausiai rūpi patenkinta, 
sveika, dora ir tikinti tauta. Besigailėdami tautos, 
mes turime kirsti šaknis to medžio, kurio vaisiai mi- 
lijonams teikia baisų skurdą. Mūsų vieta ten, kur 
alksta, skurdą kenčia, spaudžiami ir išnaudojami, bet 
ne kur kraunami milijonai, kur ant pajamų didinimo 
kelio guli milijonai plėšikų sužeistų žmonių. Jeigu 
Kristus pasakė: būk samarijietis, tai tuo pačiu pasakė: 
nebūk plėšikas. Šioj srity mes esam taip apsileidę, 
taip nevykusiai manevruojam, kad didžioji dalis api- 
plėštųjų ir mus pačius laiko plėšikais arba tų plėši- 
kų draugais. Jeigu mes greit nepasinaudosim viso- 
mis geriausiomis priemonėmis įrodyti savo gerai va- 
liai ir jeigu mes aiškiai nenusigręšim nuo gyvenančių 
savo darbininkų išnaudojimu, tai tie dabar dar maži 
plyšeliai virs bedugnėmis, kurios prarys daugiau, negu 
mes galėsim atstatyti per šimtus darbo metų. Istori- 
jos bėgyje mes gynėme dalykus, kurie buvo neverti ir 
dėl kurių mes turėjom tik nuostolių, kada galėjome 
džiaugtis dideliais žygiais. Dažnai visu religinės 
bendruomenės autoritetu, Šv. Rašto žodžiais ir sąži- 
nės prikaišiojimais saugojame pylimus, kuriuos reikia 


būtinai išgriauti. Ir tai pakenkė tik mūsų autorite- 
tui. Mes turime žmonių, kurie daugiau nieko nevei- 
kia, kaip traukia iš krosnies kaštanus ir jais degina 
mūsų pačių pirštus. Mes ir šiandien kaip visuomet sep- 
tintojo Dievo įsakymo vardu giname nuosavybę. Mes 
įpareigoti ginti ją ir tuo atveju, jeigu visas pasaulis 
virstų komunistišku. Tačiau mes turime pamato ir 
pareigos to peties septintojo Dievo įsakymo vardu 
daugelį įmonių pavadinti plėšikavimo įstaigomis, o vi- 
sų kapitalistų išnaudojimą pasmerkti kaip dangaus 
šaukiančią nuodėmę. Atėjo laikas, ked iš visų saky- 
klų ir kitų kalboms skiriamų vietų būtų perskaityti šie 
apaštalo Jokūbo žodžiai: „Taigi dabar, turtingieji, 
verkite dejuodami dėl nelaimių, kurios jūsų laukia. 
Jūsų turtai supuvo, ir jūsų drabužiai kandžių suėsti 
(Atsimink Rusiją!). Jūsų auksas ir sidabras surūdijo, 
ir jų rūdys bus liudijimas prieš jus ir suės jūsų kūnus 
kaip ugnis. Jūs krovėte sau rūstybės turtus paskuti- 
nėmis dienomis. Jūs kėlėte pokylius žemėje ir lėbavi- 
mais nupenėjot sevo širdis užmušimo dienai“. Šie žo- 
džiai labai griežti, bet tai yra apaštalo žodžiai. Ge- 
riau, kad šie žodžiai būtų kartojami iš mūsų sakyklų 
keip Šv. Rašto žodžiai it grąžintų pavargusiai tautai 
tikėjimą, kad mes jau šiandien valgytume kartu su el- 
getomis, nusidėjėliais ir muitininkais, negu kad tie žo- 
džiai skambėtų iš komunistų tribūnų ir iš milijonų šir- 
džių plėštų Dievą. Nėra abejonės, kad toks neteisin- 
gas žemės turtų padalinimas gali privesti prie katas- 
trofos ne tik pasaulį, bet ir krikščionybę. Nuo to apsi- 
saugosim tik tuomet, kai visi pasaulio koncernai pa- 
virs į skeveldras. Žodžiai — bejėgiai, geriausios prie- 
monės — darbai. 

Viso pasaulio katalikybė turi būti pasaulinis mū- 
ras, saugojantis milijonus nuo skurdo ir išnaudojimo, 


Mes turim būti pasaulinis kanalas, kuriuo plauktų tei- 
singumas, esąs kiekvieno žmogaus jo vertės pagerbi- 
mas. Kiekvienas, kuris pakelia kumštį prieš ekonomiš- 
kai už save silpnesnį, turi pajusti, kad jis rengiasi duo- 
ti į veidą 300 milijonų organizuotų žmonių visuome- 
nei. Mes nesam tik mažas būrelis, jeigu norim, — 
mes esam didelė pasaulio jėga. Tik tą jėgą reikia mo- 
bilizuoti. Arba visuomenė pavers proletarus paten- 
kintais piliečiais, arba proletarai pavers visuomenę 
nepatenkintais proletarais. Arba, arba. Dar ilgai 
gręs bolševizmo pavojus. Mes, 300 milijonų katalikų, 
galim jį nugalėti. Bet ne tvirtindami, kad Rusijoj blo- 
ga gyventi, o parodydami, kaip gera būtų žmonijai, 
jeigu pasaulį valdytų krikščionybė su savo meilės įsa- 


kymu. 
Mes daugiausia nustojom pasitikėjimo tų, kurie 


Palestinoj buvo geriausi Kristaus draugai. Šitą pa- 
sitikėjimą mes turim atkovoti. Visas pasaulis vėl turi 
sužinoti, kad mes, kaip ir mūsų Mokytojas, pirmoj ei- 
lėj esam vargstančiųjų ir nuskriaustųjų draugai. Ne- 
gali būti jokio teisingo prispaustųjų skundo, kuris ne- 
būtų suformuluotas kaip skriaudėjų apkaltinimas; ne- 
gali būti nė vieno jų teisingo reikalavimo, kuris būtų 
neparemtas visu pasaulinės Bažnyčios autoritetu. Kas 
skriaudžia vargstantį, tas savo purvinu batu mindžio- 
ja Kristaus mokslą! Mes turim daugiau šaukti! 300 
milijonų šauksmas nenutils taip greit, kaip daugelis 
meno. Jeigu šauksmas nepadės, 300 milijonų boikotas 
tikrai padės. Nepirk nė vienos prekės, kuri pigiau pa- 
gaminama tik todėl, kad darbininkas su savo menka 
alga verčiamas badauti. Tos prekės be reikalo 2p- 
laistytos Kristaus krauju. Šalin rankas! Pirma žmo- 
gus, paskui ūkis! Pirma dauguma, paskui mažuma! 
Kiekvienas pavargęs, slegiamas, išnaudojamas, kiek- 

vienas pasaulio proletaras turi žinoti, kad jis yra krik- 
ščionis katalikas ir kad jį visuomet užstos. 

Mūsų pareiga — panaikinti tuos šaltinius, iš kurių 
teka skurdas. To darbo negalima atidėlioti rytdienai, 
geriau pradėti šiandien „negu rytoj. Arba darykim šį 
darbą mes, kurie esam Kristaus ir Jojo meilės įsaky- 
amo įpėdiniai; arba darykim vardu To, kuris mirė dėl 
visų, norėdamas juos padaryti broliais; arba tą darbą 
imsis daryti kiti, kuriems Dievas ir velnias tėra vai- 
kų pasakos. Abejoji pasisekimu?! Viskas pareis nuo 
to, ar pasiseks pažadinti 300 milijonų. Amžinai tas 
pats vaizdas: rūsy siaučia gaisras, o viršutiniuose aukš- 
tuose sėdi patogiuose krėsluose, klausosi muzikos, šo- 
ka ir diskutuoja apie teatrą, literatūrą, meną ir madas. 
Ir taip, kol mūrai nesutriuškina galvų. Gesinkit gais- 
rą! Bet juk daugelis dar netiki, kad dega! Ko ramiai 
sėdi?  Gesink gaisrą iš žmonių ir brolių meilės, nes 
tai tau duotas įsakymas; gesink gaisrą užjausdamas 
žmones, kurie iš skurdo puolė į nusiminimą. Kitaip, 
— kiti toj ugny išsitirpdys smalos, kurią vieną gražią 
dieną išpils ant mūsų galvų; užsidegs fakelus, ku- 
riais sudegins mūsų altorius. Nelaimė didelė, reika- 
linga ir didelių bei radikalių priemonių. Užtvenkit 
skurdo srovę, kitaip ji nuneš visus. 

Kai kuriuos darbus galime pradėti šiandien, ryt, 
poryt, ir kasdien vis iš naujo. Ypač greitos pagalbos 
reikia tiems, kurie šąla, alksta ir be pastogės. Čia tik- 
rai tinka žodžiai: kas tuojau duoda, dvigubai duoda. 
"Tat duokim tuojau. 

Yra daug krikščionių sektų, apdedančių savo na- 
rius pajamų mokesčiais. Ir jie moka. Aš žinau tokių 
sektų narių, kurie kas saveitė moka po IO procentų nuo 
savo pajamų. Ar pas mus katelikus, Kristaus Kūno ir 
Kristaus Bažnyčios narius, toki dalykai negalimi? Ne 

srisą amžių! Ne! Tai joks herojizmas! * Tik penke- 
ius ar šešerius metus! Pagalbos reikalingais laikyti 
+tik tuos, kurie uždirba per savaitę mažiau kaip 50 mar- 
ikių*). Mokėkim tik 5 procentus, ne 10, taigi tik pusę 
to, ką moka anie sektantai. Kokiomis didelėmis su- 
-momis galėtų operuoti parapijos klebonas, savo para- 
pijoj turįs 5 ar net IO tūkstančių sielų! Kiek būtų ga- 
Jima nupirkti duonos, kuro, kiek įrengti valgyklų? 

O taip, aš žinau, kad labdarybė labai nedėkingas 
«darbas. Yra daug nusivylimų. Dažnai meluojama ir 
„apgaudinėjamą. Sujaudinta širdimi padarai gerą bu- 
terbrodą, o žiūrėk, kitą rytą jį randi besimėtantį po 
vartais. Yra daug, labai ir labai daug tokių, kurie bū- 
«dami tinginiai ir nenorėdami dirbti piktai išnaudoja 
kaip privačią taip ir viešą labdarybę. Kiek daug jų tuo 
„atžvilgiu ištvirkina nuolatinis nedarbas? Kiek daug 
jų skaito apie stambiuosius didžiųjų žmonių biznius, 
„dėl kurių žūsta šimtai gyvybių ir pelnomi milijonai? 
Kaip daug — kas, darydamas tuos „mažus biznius“, 
-nejaučia jokio sąžinės graužimo, nes tai esąs tik pen- 
-kių ar dešimties centų nusukimas nuo kiekvienos dar- 
„bininko šeimynos, kas neturi didelės reikšmės. Dėl 
to ir vargstantieji šiandien tapo nejautriais. Savo 
skurdą laiko kitų jiems daroma neteisybe. Nuo to lai- 
ko, kai toji pagalba virto valstybine ar savivaldybine, 
ir tuo būdu neasmenine, neteikiama žmogaus žmogui 
:4š meilės, užuojautos ar geraširdingumo, bet viešo biu- 
ro valdininko, veikiančio pagal tam tikrus paragraftus, 
nuo to laiko nebejaučiama, kad išnaudojamas žmogaus 
„gailestingumas, ir dėl to jis bando išspausti tiek, kiek 
"tiktai galima. Toki nusivylimai neturi bauginti pro- 
"tingą žmogų. Daug blogiau atsakyti pagalbos vienam, 


„*) Vokiečių markė — 2 lt. 40 ct. Vert. 


tikrai: jos reikalingam; negu duoti dešimčiai jos:-ne-- 
vertų. Juk faktas, kad šimtai tūkstančių neturi kas-- 
dieninės duonos, šimtai tūkstančių verčiami gyventi 
tokiomis sąlygomis, kuriose nelinkėtum būti nė savo: 
šuniui, 1 a ps 

-Atsitiktina atskirų žmonių labdarybė yra saldus 
lašas į kartybės jūrą. Šiais didžiausio vargo mėtais, 
mes turim veikti geriausiomis priemonėmis ir plačiau- 
sių maštabu. Kas jaučia besiartinantį krikščionybei 
pavojų, kas žino, jog mes besilaikome ant peilio aštru- 
mos; tas visai supras, kad mes turime griebtis nepa- 
prastų priemonių. Daug geriau dešimtį metų mokėti 
IO procentų! nuo pajamų, negu po dešimties metų tap-- 
ti rusų provincija. Gal būt, čia kas nors bandys gin- 
čytis dėl to, ar galima, ar tikslu. Šioj srity nėra rei- 
kalė tuos klausimus diskutuoti, pakanka tik pažvelgti 
iš metų į metus didėjantį nukrikščionėjusių skaičių. 
Juk 40.000 per metus yra skaičius, kuris kiekvieną pri- 
verčia rimčiau susimastyti ir padaryti rimtesnių pa- 
siryžimų. Nepaprastai didelėmis išlaidomis ir au- 
komis iš 83 milijonų japonų per 100 metų tik I00.000 
pasisekė atversti katalikybėn, tuo tarpu per vienerius 
metus iš 20 milijonų vokiečių katalikų prarandam 
40.000. Per dešimtį metų krikščioniškoj šaly atiduo- 
sim pagonybei, bedievybei ir religijos niekintojams 
dvigubai daugiau žmonių, negu Japonijoj laimėjom 
per šimtą metų. Argi šitas matomas pavojus dar nieko. 
nesako ir trumparegiams? 

Jau kelinti metai kalbam apie Katalikų Akciją.. 
Daugiau nieko ir negirdim, kaip tik akcija, akcija ir 
akcija. Tačiau darbas eina tik dienraščiuose ir savait- 
raščiuose, bet ne praktiškajame gyvenime. Popieris! 
Popieris! Popierio masė! Yra didelio pavojaus, kad. 
ir į karstą guldami vis dar nežinosime, kokia toji iš. 

tikro akciją turėjo būti. Kiekvienas Katalikų Akcijos. 
skyrius veikia, ir visuomet lieka toks pat, koks buvo 
pirmiau, ir veikia taip, kaip kad veikdavo pirmiau. 
Tik ant savo vėliavos prisirišo naują kaspiną. Kata- 
likų Akcija yra pasaulionių apaštalavimas, pasaulio- 
nių. dalyvavimas episkopato ir kunigijos apaštala- 
vimo pareigų vykdyme. Jau skaitomi traktatai, koks 
tam darbui reikalingas išsilavinimas ir kokius egzami- 
nus reikia išlaikyti. Milijonams mūsų brolių geriau- 
sias apaštalavimo darbas yra samarijiečio darbas. Tam 
darbui nereikia jokio išsilavinimo, čia reikia tik mylin- 
čios, pasigailinčios, atjaučiančios ir pasiryžusios padė- 
ti širdies. Iš Šv. Rašto pakanka žinoti tik šiuos žodžius: 
„Mylėsi savo artimą kaip pats save“ ir „Jei neturėsiu 
meilės, nieko neturėsiu“. Šalin teorijos! Rankas iš 
kišenių, ir pirmyn! Čia milžiniškas laukas, kuriam rei- 
kalingi darbininkai apaštalai. Čia milžiniški Kristaus 
vynuogyno plotai, kurie neneša derliaus, kuriuose 
džiūsta tūkstančiai vynuogių, nes skurdas ir nelaimės 
žemę pavertė akmeniu. Čia Dievo žodžio sėklą sulesa 
paukščiai. Čia daugiau niekas negali augti, kaip tik 
karčios usnys ir neapykantos erškėčiai. Iš čia reikia 
pašalinti viską „kas kietina dirvą ir neleidžia išdygti 
sėklai“. Čia yra vietos ir darbo milijoninei pasaulio- 
nių apaštalų kariuomenei, čia nereikia mokėti sakyti 
pamokslus. Atvirkščiai, juo mažiau pamokslų, juo 
geriau. Čia reikia Paulių, kurie mokėtų surasti valgį, 
rūbus ir pigius butus. 


Priėjo įstatymo mokytojas ir paklausė: 

— Mokytojau, ką turiu daryti, kad laimėčiau am- 
žiną gyvenimą? 

Jėzus tarė: 

— Ėjo žmogus iš Jeruzalės į Jeriką ir pakely buva 

:1žpultas plėšikų. Tie jį apiplėšė — išniekino ir pali- 
„ko pakely pusiau gyvą. 

Keliu ėjo kunigas. Pažiūrėjo ir nuėjo. 

Keliu ėjo levitas. Pažiūrėjo ir nuėjo. 

Keliu ėjo Samarijietis. Pažiūrėjo ir pasigailėjo. 
„Priėjo, žaizdas vynu išmazgojo, ištepė aliejumi ir per- 
„xrišo. Paskui uždėjo ant savo asilo, nugabeno į nak- 
vynės namus ir globojo. Kitą dieną išėmė du dena- 
rus, davė užvaizdai ir tarė: — Globok, ką išleisi dau- 
„giau, grįžęs gražinsiu. 

Kaip tu manai, kas iš tų trijų sužeistajam buvo 
artimas? 

Rašto mokytojas atsakė: — Tas, kuris jam parodė 
„gailestingumo. 

Ir Jėzus pasakė: — Eik ir daryk taip pat. 


Atpirktas ŽMogus 


Taip vaikščiojam mes kaip žmonės tarp žmonių. 
Mes pakrikštyti, mes su Kristumi sugiminiuoti žmo- 
nės. Mes vaikščiojam tarp žmonių, tos pačios žemės, 
to pačio kraujo, to pačio praeities ir ateities likimo, 
to pačio tikslo. Tarp žmonių, kurie laiko srovės pa- 
gauti ir nebežino kur plaukti; tarp žmonių, kurie ben- 
droj dvasinėj painiavoj pametė kelią; tarp Žmonių, 
kurie žino, kad jiems kažko trūksta, bet nežino ko 
jiems iš tikro trūksta; tarp žmonių, kurie ieško; tarp 
žmonių, kurių visas gyvenimas yra ištisas skausmas, 
kova dėl kasdienines duonos, dėl pragyvenimo mini- 
mumo. Tarp žmonių, kuriems nedrąsu pasakyti: „kam 
rūpinatės, ką valgysit ir kuo apsirengsit“. Būkim 
garbingi: šimtui tūkstančių šitas pasakymas skamba 
kaip pajuoka; tik tas gali jiems taip pasakyti, kuris 
pats apsivilkęs skarmalais, kurio veidai iš bado įdu- 
bę, kuris pats nežino kur priglaus savo galvą ir vis 
dėlto šypsosi ir nenustoja vilties. Šimtams tūkstančių 
žodis „išgelbėjimas“ vaidenasi kaip išvadavimas iš 
skurdo pelkės. Kas turi lovą, negali neturinčiam pa- 
stogės nurodinėti Dievo globą; kas kasdien sočiai pa- 
valgo, tas tik tuomet gali alkanam kalbėti apie Dievo 
gerumą, jeigu to Dievo valią pildydamas bus jį pa- 
valgydinęs. Milijonai žmonių supranta tik vieną pa- 
mokslą: bežodį samarijiečio pamokslą, visi kiti pa- 
mokslai jiems yra tik tuščias aidas ir veidmainio kal- 
ba. : Tik tada Evangelijos skelbimas milijonams bus 
vaisingas, kai bus sudarytos sąlygos, kuriomis atsiras 
dvasios reikalams laiko, vietos ir ūpo. 

žinoma, Evangelijos, Kristaus karalystės ir at- 
pirkimo skelbimas yra Bažnyčios alfa ir omega, tai jos. 
tikslas ir pareiga. Tačiau Bažnyčią nesudaro tik tie, 
kurie turi joje kurią nors tarnybą, bet tai visi tikin- 
tieji, stovintieji ant Petro uolos. Kiekvieno tikinčio- 
jo pareiga ir pašaukimas — būti pasaulio šviesa ir iš- 
gelbėjimo apaštalu. Mes krikštytieji, išpirktieji žmo- 
nės turime būti žibintų procesija, kuri traukia per dar 
nežinančio Kristaus šviesos pasaulio naktį, kuri į nak- 
ties horizontus žeria šviesos bangas, kuri vilioja kiek- 
vieną esantį tamsoje ir trokštantį šviesos bei pažini- 
mo. Žmonės tarp žmonių. Atpirktieji tarp Kris- 
taus nepažįstančiųjų, trokštančiųjų išganymo. Iš mū- 
sų turi spinduliuoti šiluma, džiaugsmas, linksmumas 
ir atpirkimo šviesa. Mes spinduliuojantis ant kalno 
miestas. Nieko nelaimėsi, jeigu už miesto stovintiems 
ir šviesos ieškantiems pradėsi įrodinėti, kad ten, 
miesto viduj yra šviesa; juos įtikinsi tik tuo atveju, 
jeigu pasakysi, kad pats tuos žibintus esi matęs. Jie 
tada patys nueis pažiūrėti. Nieko nepadės, jeigu šal- 
toj subedievėjusio pasaulio temperatūroj šąlantiems 
pasakysi, kad pas mus šilta; ne, jie turi tą šilumą pa- 
justi, kai prie mūsų prisiartina, šilumos bangos turi 
juos pasitikti; tuomet kiekvienas šąlantis pats atbėgs. 
Mes esame tie, kurie turime sudaryti naują pasaulio 
išganymo klimatą. Dar palyginimas. Dar paveiks- 
las. Nors banalu, bet gal bus aiškiau, ką noriu pasa- 
kyti. Tat šitoks. Kažkur stovi didžiausia pasauly 
elektros stotis. Darbas ten verda dieną ir naktį; mi- 
lijonai voltų jėgos siunčiama vielomis į visas šalis; tik 
neturtingas kambarėlis po stogu skęsta tamsoj, nes su- 
gadinta joje kabanti lempa arba ji neįjungta į srovę. 
Šviesos jūra atsiranda tik tada, kai srovė teka tūks- 
tančiu, šimtu tūkstančių atskirų lempučių. Atpirkimo 

žibintas šviečia tik tuomet, kai kiekvienas mūsų pats 
šviečia. Todėl Katelikų Akcija, pasiryžusi atnaujinti 
pasaulį ir visuomenę Evangelijos dvasia, pirmąja ir 
svarbiausiąja savo pareiga turi laikyti įžiebimą tos 
Evangelijos dvasios ir atpirkimo džiaugsmo kiekvie- 
name atskirame žmoguje, kuris per krikštą yra pri- 
jungtas prie didžiausio ir dieviškojo pasaulio švie- 
sos šaltinio, Kristaus. 

Nes daugumo atpirktųjų atpirkimo žibintas yra 
užgesęs. Seniau taip nėra buvę, kas matyti iš Šv. Pau- 
liaus, Šv. Petro ir Šv. Jono laiškų. Jų skaitytojai yra 
„Dievo mylimieji“ (Rom. 1. 7), Evengelija yra „Dievo 
galybė“ (Rom. 1, 16). Jiems primenama „Dievo vai- 
kų garbė“ (Rom. 5, 2). Jie.laisvi „nuo vergystės dva- 
sios ir baimės, gavo įsūnystės dvasią, kurioje šaukia: 
Abba, Tėve! jie žino, kad jie Dievo įpėdiniai ir Kris- 
taus bendreįpėdiniai, kurie su Juo kenčia, kad būtų 
drauge ir pagarbinti“. (Rom. 8, 15). „Nes aš esu tik- 
ras, kad nei mirtis, nei gyvenimas, nei angelai, nei ku- 

"nigaikštystės, nei galybės, nei dabartiniai, nei būsi- 
mieji dalykai, nei stiprybė, nei aukštumas, nei gilu- 
mas, nei joks kitas sutvėrimas negalės atskirti mūsų 
nuo Dievo meilės, kuri yra mūsų Viešpatyje, Jėzuje 
Kristuje“ (Rom. 8, 38—39)). Bet nuo ko pradėti ir kur 
baigti? Sklinda džiugavimo ir linksmybės srovė, kad 
per Naująjį Testamentą susilaukta atpirkimo, kad atė- 
jo naujas atgimimas ir atgims naujas žmogus, kad bus 
amžinas džiaugsmo sekmadienis. Tačiau yra dar ir 
tokių, kuriems krikščionybė šiandien tebėra pilka dar- 
bo diena. Jeigu anie atėjo į krikščionybę iš pagony- 
bės painiavų, iš nežinomų paklydimo temsumų ir pu- 
siau žinojimo, nuo bandymo pažinti tiesą prie pilnos, 
saulėtos atpirkimo šviesos, tai šimtai tūkstančių iš 
mūsų vėl puola atgal į painiavas, paskęsta sutemose, 

kuriose nebegalimas aiškus pažinimas, vėl tampa ban- 
dytojais, ir tie bandymai juos labai greit nuvargina. 
Jeigu anie ateina į Dievo Sūnaus laisvės garbingumą 
iš sukaulėjusio judaizmo ir išsivadavę nuo rabinų įsta- 
tymų smulkmeniškumo laisvai atsikvėpia, jaučia nu- 
kritusią nuo pečių naštą ir džiaugiasi, tai ir šiandien 
daugumui rimtų ir garbingų krikščionių Kristaus re- 
ligija yra tik didelis įstatymų rinkinys ir painių są-- 
žinės kilpų tinklas; jie kenčia baimę dėl amžino išga- 
nymo ir nuolat susirūpinę, ar jie pakankamai daro ge- 
ro, kad būtų išganyti. Šventės ir džiaugsmo jie telau- 
kia tada, kai reikia užmerkti pailsusias akis. Arba. 
jie ima iš gyvenimo visus sutinkamus malonumus ir 
pasismaginimus ir tikisi, kad vėliau vis dėlto nepavė- 
luos padaryti to, kas juos išgelbėtų . 

Daugeliui, o gal ir daugumui, krikščionybė jų gy- 
venimo knygose įrašyta ne kaip debitas, bet kaip kre- 
ditas, ne kaip išsivadavimas, bet kaip apsunkinimas, ne 
kaip dovana, bet kaip pareigos, ne kaip kažkas links-- 
mo, džiuginančio, palengvinančio širdį, bet kaip kaž-- 
kokia priverstina pareiga. Su tokiais krikščionimis 1a- 
bai sunku nuo Dievo atšalusiais laikais iš naujo įkurti: 
Evangelijos gaisra, atpirktuose sužadinti išganymo il- 
gesį ir to išganymo jau išsiilgusiems ir rankas ištiesu- 
siems parodyti, kad tą išganymą jie gali rasti pas 
mus. Jeigu mūsų supratimas apie atpirkimą būtų gy- 
vesnis, jeigu mes juo džiaugtumės, tuomet nereikėtų 
statyti klausimo: argi mes tikrai būsime išganyti? Ne- 
reikia kelti tiek daug dulkių ir daryti tokios audros. 
žmonų protuose. Duokit mums žmonių, besidžiaugian-- 
čių atpirkimu, duokit mums pavyzdžiu šviečian- 
čių krikščionių, besišypsančių šventųjų, duokit tokių. 
žmonių, kurie rodytų kaip gera būti atpirktu, ir wėl 
mes turėsim trokštančių išganytais būti per Kristų. 

tiek pat, kiek turėjome krikščionybės herojizmo lai-- 
kais. Jeigu mes patys būsim persiėmę Kristaus at- 
pirkimo brangumu ir kilnumu, tada galėsim tapti įsi-- 
tikinusiais to atpirkimo apaštalais. 

Niekas nėra padaręs galingesnių ir didesnių pas-- 
tangų pajudinti iš pamatų visą žmoniją, duoti jai to- 
bulus naujo gyvenimo pamatus, atnaujinti ją iš esmės,. 
kaip Kristus. Niekas nėra davęs žmonijai didesnių: 
pasiūlymų, kaip Kristus. Niekas anksčiau nėra pa-- 
rodęs žmonijai galimumo taip glaudžiai susiartinti su. 
Dievu ir viskuo, kas dieviška, kaip tapęs žmogumi. 
Kristus. Nėra žodžių, kuriais būtų galima nusakyti 
tos didžiausios reikšmės žmonijai turėjusį faktą: Die- 
vas tapo žmogumi. Žmogumi su kūnu ir krauju, su. 
žmogaus siela ir širdimi, žmogumi kaip ir mes, bet 
drauge ir Dievu. Jis buvo žmogus, įjungtas į apytaką. 
Adomo kraujo, kuris teka visų žmonių gyslomis. Ir“ 
tas žmogus buvo Dievas. Su juo prasideda nauja žmo-- 
nijos giminė, antrojo Adomo giminė. Visa pasaulio is- 
„torija gauna naują pradžią. Visi, kurie vadina save- 
žmonėmis, gauna naują tikslą, vieną vienintėlį: būti 
sąjungoj su antruoju Adomu. Ir kiekvienas susijun- 
gęs su Juo per tikėjimą ir krikštą, dalyvauja Jojo die- 
vybėj.: Kiekvienas, kuris Jį tiki, yra jo kūno narys, 
narys naujos žmonijos, kurios viršininkas yra pats- 
Kristus, savo esmėj susijungęs su Tėvu. Dabar jau. 
atpirkimas nebėra kova, rungtynės, ieškojimas, bet tik 
buvimas su Juo. „Aš tikrasis vynmedis, ir mano Tė-- 
vas vynininkas. Aš vynmedis, jūs vynmedžio šakelės. 
Kas pasilieka manyje ir aš jame“ (Jon. 15, 1.). Mes. 
esame amžinai su Juo, Jojo kūno dalis. Daugiau jau. 
niekados neisime į Dievą vieni, nes Jis visada su mu- 
mis, kaip žmogaus brolis ir viršininkas. Niekados dau- 
giau nebeprašysime Dievo vieni, nes prašysime kartu: 

su Juo ir Jo vardu. „Mano Dieve, mano Dieve, ko- 
„dėl mane apleidai?“  Šiurpulinga malda iš Kristaus 
Žmogaus lūpų. Bet tokia ji buvo jau paskutinė. Nie- 
kas, gyvenąs su Juo vienybėj, nebereikalingas tokio 
šiurpulingo prašymo, nes niekas Jį tikįs nebėra SH 
vo apleistas. 

Tai pirmas išsivadavimas per Kristų, išsivadavi- 
mas nuo Dievo neregėjimo. Posakis „Iš gilumos šau- 
kiuos į Tave, Viešpatie; Viešpatie išklausyk mano 
balso“ kilęs iš anų laikų, kai Dievas nebuvo tapęs žmo- 
gumi, kai dar nevaikščiojo tarp mūsų ir neieškojo pa- 
klydusių. Atpirktiesiems pasakė: „Ir ko tik prašysite 
Tėvą mano vardu, tai aš padarysiu“ (Jon. 14, 13). 
„Ateina valanda, kada jau nebe prilyginimais jums 
kalbėsiu, bet aiškiai sakysiu jums apie Tėvą. Tą die- 
ną jūs prašysite mano vardu; aš nesakau jums, kad aš 
prašysiu už jus Tėvą, nes pats Tėvas myli jus, dėl to, 
kad jūs mane mylėjote ir tikėjote, jog aš nuo Tėvo 
išėjau“ (Jon. 16, 25—27). Iš gilumos, paslėpti nuo 
Dievo veido išėjo atpirktieji ir atsistojo prie Dievo 
šalies. Dabar žmogus gali kalbėti su Dievų žinoda- 
mas, kad jis yra Dievo vaikas ir Dievo mylimas. Šitoj 
minty yra visa atpirkimo prasmė. Kas nori džiaugtis 
savo išganymo viltimi, gale tos minties turi pridėti 
žodžius: Dievas yra mano Tėvas, aš esu Jo sūnus, To 
duktė. Tai nė metafora! Tai ne palyginimas! "Tai 
realybė. Tai visai naujas santykis su Dievu, kuris ne- 
buvo prieš Kristų ir kurio nebūtų galėję būti, jeigu 

"Kristus nebūtų tapęs žmogumi. „Nes tikėjimu į Jė- 
zų Kristų jūs visi esate Dievo vaikai“ (Gal. 3, 26). 
Sujungti su Dievu kaip tėvas ir vaikas, sujungti am- 
žinai, 

Amžinai? O kaip su nuodėme? Ar ne tūkstančiai 

: kenčia sąžinęs priekaištus? Ar ne tūkstančiai pakrikš- 

tytųjų, atpirktųjų išganytais tapti privalančiųjų kan- 
kinasi nežinioj dėl savo sielos likimo, ar ne jie apkrau-. 
na klausyklas savo sielos kančiomis ir ar jie privalo 
būti išganytais? Kas laisvas nuo tos kančios? Kas kitas, 
jeigu ne tie, kurių tikėjimas ir sąžinė yra visai arba 
pusiau užgęsę? Argi mums negresia kasdien pavojus 
nustoti būti Dievo vaikais? Argi tai ne žiauru, pa- 
žadėti žmogui amžiną gyvenimą, leisti būti jo dali- 
ninku ir visa tei padaryti priklausomu žmogaus 
valios silpnybių, temperamento šaltumo ar karštumo, 
palinkimų ir kliūčių, stiprybės ir silpnybės mišinio, 
nuodų, už ką esame atsakingi ne tik mes, bet ir mūsų 
sentėviai? Kiek kartų mumyse visa tai jau tada buvo 
sužadinta, išsuginta ar užmušta, kai mes dar neturė- 
jom jokio supratimo apie blogą ar gerą, kai mus for- 
mavo auklėtojai ir sąlygos ir mes negalėjom spirtis? 
Broliai ir seserys, kurie kenčiate; į kurių atpirkimo 
džiaugsmo taurę yra įkritęs karčiausias lešas, Dievo 
baimė ir neramumas dėl nuodėmės, argi aš galiu jums 
pasakyti daugiau kaip Dievas, Jūsų Tėvas, kuris mi- 
"lijonus kartų geriau žino ir milijonus kartų aiškiau 
mato, negu jūs patys? Jokia nuodėmė, nors ir sun- 
kiausia, negali atskirti jūsų nuo ieškančios Dievo mei- 
lės, nuo Jo gailestingumo, nuo Jo pasiryžimo visiems 
dovanoti. Besigindami nuo Dievi galite pabėgti į 
plačius tyrlaukius, į kuriuos nelinksta širdis ir nenori 
žengti koja, galite sudeginti visus tiltus, išardyti gat- 
ves, išdykę ar užsispyrę Jo malones paversti tik liūd- 
nomis skeveldromis, ir tuomet įvyks kažkas didingo, 
nesuprantamo, jaudinančio: Jis, Atpirkimo Dievas, 
nueis paskui kiekvieną į tyrlaukius. Juk tu priklau- 
sai Jam, esi per krikštą tapęs Jo nuosavybe. Nors 
palaidūnas sūnus ir palaidūnė duktė, bet vistiek sūnus, 
vistiek duktė. Didžiausia Dievo meilės mįslė ir di- 

džiausias stebūklas tas, kad Dievas ne tik suteikiz> 
mums atpirkimą ir padaro savo vaikais, bet ir tuos 
Jo meilės nevertus ir nedėkingus seka tol, kol jie be-- 
bėgdami nuo Dievo neapsivilia ir neparpuola klaidin- 
go gyvenimo tyrlaukiuose. Tuomet tik reikia palenk- 
ti Jo link galvą ir parodyti maldaujantį žvilgsnį, TE 
Jis vėl bus pas tave. Jau ant katakombų sienų, fake- 
lų šviesai šviečiant, buvo nupieštas piemuo su avim 
ant pečių. Moderniškam sielų ganytojui atvaizduoti 
nereikia ieškoti gražesnio simbolio. Jis turi būti iš- 
pieštas ant visų bažnyčių portalų ir prie visų klebo- - 
nijų įėjimų. Piemuo su avim ant pečių turi būti tąja 
antspauda, kuria turėtų būti pažymėtas kiekvienas 
pamokslo žodis ir tonas. Šis simbolis daugiau negu. 
kuris kitas turėtų tapti moderniškosios katalikybės 
ženklu jos žmonijos darbe. Jeigu kas nors viską apie 
krikščionybę pamirštų, bet tas vienas simbolis — 
piemuo su avimi ant pečių, turi taip giliai įsmegti į 
jo širdį, kad jo iš ten neišrautų jokia nuodėmė, joks 
nutolimas nuo Dievo. Nuodėmė gali atitolinti nuo Die- 
vo, gali išvyti į tyrlaukius, bet tu vistiek lieki Kristaus 
kaiminės avis; tu nešioji Jo ženklus ir tebesi Jo nuo- 
savybė, vistiek, ar būtum kaiminėje, ar už jos. Jeigu tu:. 
klajosi už kaiminės dėl savo kaltės, Jis eis paskui tave: 
ir ieškos tavęs. Ir kai tu toliau nebegalėsi paeiti, kai 
būsi erškėčių subadytas ir tyrlaukiuose nuo kelio pa- 
klydęs, kai tik pasuksi Jo link savo galvą ir nukreipsi 
į Jį maldaujantį žvilgsnį, tuojau būsi paimtas ant Jo- 
pečių ir nuneštas į kaiminę. Argi Dievas ne nusidė- 
jėliams siuntė savo Sūnų? Ar ne dėl žmonių nuodė-- 
mių Kristus tapo žmogumi? Ko Jis atėjo ieškoti: 
teisingųjų, paklydusiųjų, fariziejų ar muitininkų?“ 
Jeigu tu, broli, esi muitininkas, tai ar žiūrėdamas į. 
Dievo veidą turi nuleisti akis ir dejuoti? Ar tu ne-- 


žinai, mano prieteliau, kad tavo vyresnysis brolis, Die- 
važmogis, stovi šventykloj, mato tavo galvos gestą ir 
sako: „Jis nuėjo išteisintas“? 

Visas mūsų nuodėmes Kristus prisiėmė sau, jas 
panaikino, iš anksto apmokėjo visas skolas. Kaip 
„pirmasis Adomas prarado dangų ir visus sų juo 
kraujo ryšiais susirišusius padarė nelaimingus, taip 
antrasis Adomas, Dievažmogis, naujos žmonijos 
pirmatakas, atgavo dangų ir visus su Juo susirišų- 
sius per tikėjimą padarė jo dalininkais. Ne už save, 
bet už mus jis buvo nukryžiuotas. Jame ir su juo 
kabojome mes ant kryžiaus. Visai žmonijai ir kiek- 
vienam atskiram žmogui, visiems laikams užtikrintas 
kiekvienas dovanojimas, kiekviena malonė, kiekvienas 
gailestingumas.  Užtikrintas ne tik niekad nesikei- 
čiąs Dievo pažadas atleisti nusikaltusiems, bet už- 
tikrintos ir atviros tėviškos rankos, žiedas, šventės 
rūbai ir viso dangaus džiaugsmas, kai mes grįšime at- 
gal iš savo klajonių. Argi tai ne tikras išvadavimas 
iš nuodėmės, kai ji nebegali būti kaip koks kalnas ant 
mano kelio į Dievą; kaip kalnas, kurį aš turėčiau nu- 
kasinėti kastuvas po kastuvo, vežioti vežimėlį po ve- 
žimėlio ir vis drebėti ir bijotis, ar daug dar laiko, ar aš 
suspėsiu jį nukasti iki mano teismo? Argi kiekvie- 
nas mūsų nežino, kad dešimtį tokių kalnų jis gali nu- 
kasti per minutę, per sekundę? 

Tiesa, nuo vieno dalyko tikrai nesame atpirkti — 
nuo galimumo nusidėti. Dievas galėjo ir tai padaryti, 
bet jis nepadarė; jis galėjo supančioti mūsų valią, bet 
jis to nepadarė, nors kuris-nors garbingas krikščio- 
nis, daug turįs su savim kovoti, ištiesęs į Dievą ran- 
kas ir šitaip maldautų: „Viešpatie, surišk mano ran- 
kas, kad jos nedarytų pikto; surišk mano kojas, kad 
jos nenuvestų nuo Tavo kelio; surišk mano širdį, ma- 


no mintis, mano kraują, mano norus“. Ne. Dievui 
reikalingos ne marijonetės, bet laisvi žmonės, kurie 
kovotų eidami pirmyn ir pirmyn, nors klupdami ir 
virsdami, nors petektų į erškėčius ir ten susižeistų. 
Naujame Testamente nėra jokio prašymo, kuris būtų 
išreikštas žodžiais: „Viešpatie, atimk man laisvę“, bet 
ten visur prašoma: „Viešpatie, suteik man stiprybės“. 
Dievas nenori žmones į gyvulius degraduoti. Tik to- 
ki grandiniei gali varžyti mūsų rankas, kojas ir širdį, 
kuriuos mes patys užsidedame savo noru, žinodami, 
kad jie mūsų žygį padarys tikresnį ir patvaresnį. Jei- 
gu Dievas būtų atėmęs iš mūsų kovą, jis būtų atėmęs 
ir galimumus augti, stiprėti ir laimėti. Tuomet mes 
būtume tik statulos ir mašinos. Ne ta yra išvadavi- 
mo iš nuodėmės prasmė, kad daugiau nebūtų galima 
nusidėti, bet kad po kiekvieno nusidėjimo galima pa- 
sitaisyti, kad beaugant nepasitikėjimui savo jėgomis 
ir išmintimi vis stipriau įsikabinama vadovaujančios 
rankos. 

Kita Kristaus atpirkimo dovana yra Žmogaus iš- 
vadavimas nuo pažinimo siaurumo, vienašališkumo. 
Žmogaus išvadavimes nuo spėliojimų ir paklydimo 
rūkų bei nežinios nakčių išblaškymes nuo aktualiau- 
sių gyvenimo klausimų, kurių žmonija turėjo tik nu- 
jautimą. Jeigu mes nebūtume gavę kito mokslo, kaip 
tik žmogaus proto pasiektus rezultatus, kuriuos yra 
patiekę mums įvairių teutų filosofai, tai ką mes būtu- 
me žinoję? Argi ir šiandien filosofija ne kas kita, 
kaip amžinas ieškojimas, amžinas pasauližiūrų kai- 
taliojimas? Ar ir šiandien mes nebūtume bejėgiais 
ignorantais gyvenimo problemose, jeigu nepažintume 
dalykų iš kitur, kaip tik iš Platono, Aristotelio, Spi- 
nozos, Dekerto, Kanto, Hegelio, Schellingo, Hartma- 
no, Nietzschės arba Haeckelio? Ką mes galime patirti 

iš filosofijos, kur viena filosofijos mokykla niekina 
kitą, kur šiandien dar nežinoma, kas ryt jau bus laiko- 
ma tiesa, kur šiendien jau lydima galvos kraipymais ir 
juoku tai, kam vakar prisiekė tūkstančiai? Šitos dva- 
sinės peiniavos galutinų išvadų negalima nė įsivaiz- 
dinti, nes Europos milijonų žmonių praktiškajam gy- 
venimui tas kaitaliojimasis tarp „taip“ ir „ne“ tėra 
padaręs dar maža įtakos. Tautos anima naturaliter 
christiana gyvena tais pačiais pamatais, kuriuos iš 
kartos į kertą nutiesė krikščionybė. Gyvena iki šios 
dienos, gyvens ir toliau. Kur to nėra, kaip Rusijoj, 
ten atsiranda chaosas, kuris tūkstančiais metų su- 
krautus kultūros turtus suryja per porą metų. 

Ir primityviausias Ugninės Žemės gyventojas ži- 
no, kad jis su mirtimi nesibeigia, kaip tai atsitinka su 
gyvuliu, ir netiki, kad ir iš žmogaus nebelieka daugiau 
nieko, kaip tik lavonas. Veržimasis metafizikon, — 
stengimasis pažinti daiktų pradžią ir noras žinoti fi- 
zinių daiktų pabaigą — žmogui įgimtas. Tas verži- 
masis verčia ieškoti. Bet niekas kakta nepramuša sie- 
"nos. Jeigu ir visą gyvenimą lavintum savo smegenis, 
"tai paskutinė tavo mintis būtų didelis be atsakymo 

klausimas, kes yra po mirties. Ar aš būsiu išganytas 
visatoj? Kas tai yra visata? Apie žemę mes vargu 
bau ką žinome daugiau, keip apie jos paviršių. Tr dėl 
šito išganymo visatoj turiu aš kentėti, aukotis, lenk- 
tis? Prieš ką? Už ką? Kam aš turiu rūpintis kitais, 
kurie man nenaudingi? 

Kristaus atpirkimas yra gyvenimo įprasminimas. 
Niekas amžinojo gyvenimo nėra taip aiškiai ir papras- 
tai nusakęs, kaip Kristus. Neprasminges ieškojimas 
ir spėliojimas yra tapęs palaimos keliu į Dievą, aš 
pats nebesu tik atsitiktinas gamtos produktes, mano 
siela Dievo sutverta ir tiek be galo brangi, jog Dievas 

yra tapęs žmogumi, kad mirtų dėl žmonių. Nieko ma- 
no gyvenime nėra be reikšmės; ir plaukas ant mano 
galvos Dievo saugojamas. Dabar visas mano gyveni- 
mas plaukia iš Dievo. Aš žinau! žinau šaltinius ir 
uostus. Mano gyvenimas nebėra pilkuma, bet kelias 
į Dievą. Tą kelią aš žinau gerai, net kiekvieną stotį. 
Mąstantis žmogus daužė į geležinę uždangalą abiem 
kumštim, jas abi sukruvino, bet iš geležinės uždangos 
nieko neišgavo, nes kiekvieno dūžio aidas buvo nau- 
jas klausimas, nauja mįslė. Dabar uždanga pakelta. 
Atpirktam, Kristų tikinčiam žmogui praėjo rūkai ir 
naktis, ir užtekėjo saulė. 

Svarstymas virto pažinimu, ieškojimas ir nujauti- 
mas tikru žinojimu. Iš Dievo atėjau, į Dievą einu. 
Iš Dievo rankos, per Dievo ranką, į Dievo ranką. Kokį 
džiaugsmą, kokį ramumą, kokį saugumą jaustų visi 
krikščionys ir tuo atveju, jeigu ir nebūtų atpirkimo, o 
jie tik visiškai, su vaikišku atsidavimu, be rezervų ti- 
kėtų Kristaus mokslą. Tikrai! Atpirkti žmonės! Ber 
mirtis? „Aš esu prisikėlimas ir gyvenimas“. Bet 
anas gyvenimas? „Aš einu ten, kad jums paruošti 
gyvenimą... Kas tiki mane, gyvena amžinai“. Bet 
nuodėmė? „Dangui bus daugiau džiaugsmo dėl vieno 
atgailojančio nusidėjėlio, negu dėl 99 teisingųjų“. 
Bet paskutinis teismas? „Kas tiki mane, nebus tei- 
siamas“. Kiekvienas klausimas turi tikslų, ramų, aiš- 
kų atsakymą. „Nes pats Tėvas myli jus dėl to, kad 
jūs mane tikėjote“. Ar tai nėra žmogaus išganymo 
esmė? Ar tai nesukuria naujos, garbingos, tikros, 
linksmos žmogaus esmės? Taip. Tik su viena sąly- | 
ga: turi būti absoliutiškai tvirtas tikėjimas Kristų, ta- 
pusį žmogumi. Be tokio tikėjimo krikščionybė ne 
išganymas, tik dar vienas išganymo ieškojimo bandy- 
mas, dar vienas teisybės ieškojimas, kaip yra su kito- 

mis religijomis ir filosofijomis. Bet jeigu Kristus 
yra Dievas, tai mes turime dievišką mokslą, dievišką 
„atsakymą į visus klausimus ir dievišką tiesos garan- 
"tiją. Tuomet mes laisvi nuo įvairių klausimų ir prob- 
-lemų; tuomet pasibaigė ieškojimai ir grabaliojimasis, 
“tuomet atsirado didžioji pasaulio šviesa; tuomet tam- 
-sumose vaikščioja tik tas, kas jas mėgsta. Tuomet 
belieka tik viena: pagal šitą dvasią tvarkyti gyveni- 
mą ir pasaulį, atskirą žmogų ir visuomenę. 
„Tuomet atpirkto žmogaus gyvenimas įgauna nau- 
„ją tikslą ir naują turinį; jo gyvenimo ribos prasiple- 
„čia į begalybę; žemės gyvenimas tik epizodas; mirtis 
—tik slenkstis ir vartai, kurie peržengiami greičiau, 
negu laikotarpis nuo ryto iki vakaro. Mano buities 
„centre stovi Dievas, geras, gailestingas, mylįs, visa- 
„galintis Dievas. Todėl atsiranda visai naujas, -tikrai 
-antžmogiškas idealas: būkit kaip Dievas! Bet ne pa- 
-sipriešinimu Dievo įstatymui, kaip padarė pirmasis 
„Adomas, bet pagal antrojo Adomo įstatymą: „Būkite 
"tobuli „kaip tobulas mano Dangaus Tėvas“. Išplėskit 
+savo gyvenimą, savo horizontą, visą savąją buitį, kad 
pasidarytumėt galingi, geri, gailestingi ir pilni mei- 
Jės, kaip jūsų Tėvas danguje. Atpirktas žmogus ne 
Dievo vergas, bet Dievo sūnus, Dievo bendradarbis 
-pasaulio vadavime nuo savimeilės, žiaurumų, kitų ne- 
-gerbimo, nuo visa to, kas daro žmogų visų kitų žmo- 
nių plėšiką, naudotoją, spaudėją. Ir taip atpirktas 
„žmonijos išganymo pasiuntinys, Dievo gerumo, mei- 
Jės ir gailestingumo apaštalas. Nuo jo turi prasidėti 
-pasaulio atsinaujinimas, žmonių giminės atsikėlimas, 
„gyvenimo sutaurinimas. Jis turi pasiųsti žmonėms 
Dievo gerumo ir meilės spindulius. Jo rankoj Dievo 
žmogaus kūrinys. Pats atpirktas, turi liudyti apie 
„Atpirkėją, kaip Kristus liudijo apie savo Tėvą. 

“Ir taip atpirktas žmogus yra Dievo ir naujos žmo-- 
nijos karalystės, kuri nuo Kristaus prasidėjo, gyvoji 
sėkla. „Aš jus išsirinkau ir paskyriau, kad neštumėte- 
vaisiaus“ (Jon. 15, 16). Atpirktas žmogus pakyla 
aukščiau savo smulkių rūpesčių ir pradeda sielotis 
didžiuoju, šventuoju rūpesčiu, Kristaus uždaviniais: 
Kristaus karalyste ir žmonijos gerove. Anksčiau žmo- 
gus prašė kasdien tik duonos ir savo nuodėmių atlei- 
dimo, dabar jis turi melsti, kad ateitų Dievo karalys- 
tė ir kad Dievo valia būtų išgelbėtas pasaulis. Todėl 
visi tie yra atpirktų žmonių karikatūros, kurių rūpes-- 
čiai ir mintys tebesisuka apie jų pačių nelaiminga 
sielą, kurie pemiršo, kad aukos ir paskutinės vakarie- 
nės metu buvo pasakyta „Mes“, kurie „Tėve mūsų“ 
taiko vien tik savo asmeniui, kai tuo tarpu ten kalba-- 
ma apie „mes“ ir „mums“. Išgelbėtu būti, vadinasi. 
išsivaduoti iš siauro savojo „aš“ ir savimeilę, religinę- 
savimeilę, pakeisti Kristaus žmonijos meile. 

Todėl atpirktą žmogų pažinsi iš jo meilės artimui.. 
Kiekvienas atpirktasis yra kitų gelbėtojas, padė- 
jėjas, jis turi artimo meilės dėl Dievo meilės. Jis vi-- 
sų tarnas ir padėjėjas. Jis žino: jeigu ir šimtą kartų. 
nueis.į šventyklą, bet jeigu pakely tarp Jeruzalės ir 
Jeriko paliks sužeistąjį, tai jo vaikščiojimas į šven- 
tyklą nebus palaimintas. „Ką padarėt vienam iš ma- 
žiausiųjų mano brolių, man padarėt“. Ko šitie žodžiai 
neįtikina pasiaukoti tiems, kurie reikalingi pagalbos, 
to tikėjimas į Kristų yra menkos vertės. 

Šitie žodžiai tiesia žmonių tarpe naujus santy- 
kius. Vietoj naudingumo motyvų, pelno galimumų ir 
tikslingumo kombinacijų atsistojo paprastas, aiškūs. 
noras būti geru ir daryti gera. Nebeliko svetimų žmo-- 
nių, kiekvienas yra Kristus. Paragrafo vietoj atsi- 
stojo meilė. Kas kovoja pasauly už teisingumą, tai čia. 

daugiau negu teisingumas ir teisėtų reikalavimų pripa-- 
žinimas: čia yra noro duoti iš visos širdies ir atviromis - 
rankomis. Čia radikalus paseulio ir žmonijos gydymas, 

gydymas iš pačių-šaknų, kuris prasideda broliško nusi- 

teikimo gydymu. Kaip turėtų atrodyti naujasis pasaulis, 

tas auksinis laikotarpis ir žmonijos sapnas? Jis turėtų 

būti brolių ir seserų pasaulis; neriboto savitarpio pa- 

lankumo pasaulis; visapusiškos gerovės ir visapusiš- 

ko viens kito supratimo pasaulis, taikos ir meilės pa- 

saulis; pasaulis, kuriame stipresnieji laikytų sau garbe 
tarnauti silpnesniajam ir būti silpnesniųjų globėju; 

pasaulis, kuriame vienas kitam nori teikti džiaugsmo ; 

gailestingumo neturtingiems ir vargstantiems pasau- 

lis; tarpusavės pagalbos ir paramos pasaulis; pasaulis, 

kuriame nėra alkstančių, šąlančių ir be pastogės. Ar 

tai ne utopija? Ne, ir dar kartą ne! Tai būtų pasau- 

lis, nusakytas kalno pamoksle. Visai nebūtų utopija, 

kad jau rytoj kiekvienoj katalikų parapijoj būtų 

įsteigta toji meilės, tarpusavio palankumo ir tarpu- 

savio pagalbos bei paramos karalystė, jeigu tik kiek- 

vienas parapijos narys pradėtų gyvenime vykdyti 

Kristaus Evangeliją. Tokia parapija tą pačią valan- 

dą turėtų išsivaduoti nuo visos savimeilės, nuo viso“ 
negailestingumo, nuo viso išdidumo, nuo visų šiurkš- 

tumų, nuo viso pavydo, nuo viso niekšiškumo, nuo vi- 

sų socijalinių neteisybių, nuo viso socijalinio išdidu- 

mo. Tšsivaduoti nuo visko, kas nuodija gyvenimą, 

kas būvį verčia kova, o žmones priešais. Naujas pa-- 
saulis, nauja žemė, nauja žmonija. 

Viską mes galime duoti pasauliui, ko tik jis dū- 
sauja, ieško ir trokšta: ir teisybę, ir teisingumą, ir 
meilę. Kur pasaulis, gyvenimas ir visuomenė būtų 
tvarkoma Evangelijos dvasia, ten nebūtų vietos to- 
kiems dalykams, kaip neribotas egoizmas, socijalinis. 

nesąžiningumas, pinigų garbinimas, išnaudojimas iš 
vienos šalies, neapykanta iš kitos, žmoniškumo ne-+ 
gerbimas ir k. Mūsų laikai nepraėjo, mūsų teisė būti 
nėra pranykusi. Atvirkščiai. Jau seniai jokiam lai- 
kkotarpiui nebuvo taip spirginančiai reikalingi mūsų 
idealai, mūsų pamatiniai dėsniai, mūsų meilės įsaky- 
mas, kaip šitam, dabar mūsų gyvenamam laikotarpiui. 
Nereikėtų ilgai laukti; žmonija neturėtų būti apvilta. 
Mes esame atsakingi už paskutinių šimtmečių istori- 
ją. Tėvų nuodėmės turi būti išlygintos. 

Kristaus atpirkimas yra tikėjimo paslaptis, dog- 
ma, kurią galima tikėti arba netikėti. Maža to, kad 
milijonų milijonai apie šią tikėjimo tiesą nieko neži- 
no; yra milijonai, kurie žinojo, o dabar nebežino; ir 
"tai dedasi čia pat Europoj. Kaip juos grąžinti tikėji- 
mui? Faustas ir Velykų varpai. „Žinią išgirstu aš no- 
riai“. Yra milijonai, kurie ją žino atmintinai. „Ta- 
čiau...“ Juos paveiks tik tokia ieškanti jėga, kuri kils 
iš tikrai atpirkime dalyvaujančių žmonių, iš žmonių, iš 
kurių atpirkimas šviečia ir spinduliuoja. „Jūs esate pa- 
"saulio šviesa“. Bet ar ji dega, ar spinduliuoja, ar 
šviečia? Ar atpirktoji žmonija yra taip spindulia- 
"vusi, kad ją būtų pastebėję atpirkimo nepažįstantieji? 
Ar mes esame buvę teisybės keliarodžiai tiems, kurie 
į mus žiūrėjo? 

„Ar ten, kur žmonės vadino save katalikais, buvo 
ineilėą, gerumo ir tarpusavio pagalbos karalystė? Ar 
pasaulis, žiūrėdamas į mus, gali pažinti mus esant at- 
pirktus žmones? Ar ieškantieji teisybės žiūrėdami į 
mus gali pajusti, kad mūsų turimoji absoliutiška, Kris- 
taus garantuota teisybė padarė mus didžiaširdžius, pa- 
stovius ir laisvus? Visi atpirktieji iš širdies turi pa- 
klausti save: ar mes esame toji pasaulio šviesa, toji 
„žmonių bendruomenė, kurios pasiilgstama, ar mes 

-esame tas rūkas, toji uždanga, toji skraistė, kuri už- 
temdo ir skaisčiausiąją šviesą. Ar mes esame kelias į 
tiesą ar savo buvimu“ ir darbais tik paskutinė kliūtis 
tiems, kurie prie jos žingsnis po žingsnio artinasi ir 
dėl kurios jų ieškojimas sušlubuoja? Jeigu mes tiki- 
me, kad Kristus buvo Dievas ir žmogus, tai mums turi 
būti aišku, kad žmoniją gali išgelbėti tik vienas daly- 
kas: tikėjimas Kristų, susijungimas su Juo ir žmoni- 
jos bei gyvenimo atgimimas Jojo dvasioje. Pago- 
nims, kurie nieko nėra girdėję apie Kristų, reikia pa- 
sakoti apie Kristų, apie jo stebuklus, gyvenimą ir mir- 
tį; tuo būdu pažadinsim jų tikėjimą; paskui reikia 

"Žmones krikštyti ir su Kristumi sujungti; paskui tvar- 
kyti jų gyvenimą naujo tikėjimo pamatais. Europoj, 
kur žmonės tikėjimą į Kristų yra pametę, ten turės 
pasisekimo atvirkščias būdas: čia jiems jau reikia ro- 
dyti tikėjimo darbus. Jiems reikia parodyti žmonių 
bendruomenę, kuri tikėjimo dėka patapo kilnesne, 
stipresne, atsparesne, švaresne, geresne ir linksmesne. 
Dabar geriau veikia pavyzdžiai, negu žodžiai.  Pa- 
vyzdžių! Šalin diskusijos, tegyvuoja pavyzdžiai! Pra- 
šau, čia yra moderniškas žmogus, skaitęs tas pačias 
knygas, kurios sumaišė tavo protą, bet kuris jas per- 
skaitęs sugebėjo nepasiduoti jų klaidingoms mintims. 
Parodykit jiems žmogų, kuris būtų gyvas įrodymas, 
jos visas gyvenimas yra nelaimingas, jeigu žaidžiama 
su Dievo įstatymais. Parodykit nupuolusiems gied- 
rą ir skaistų veidą atpirktojo žmogaus, kuris semia 
savo jėgą iš sakramentų. Parodykit komunizmo lau- 
kiantiems žmonėms, kad mumyse jau yra meilės ko- 
munizmas, kuris daro žmones broliais ir seserimis tik 
be G. P. U. pagalbos. Parodykit apkartusio gyvenimo 
proletarui, kad skurdas ir priespauda iš Bažnyčios ir 
krikščionybės pašalinti; parodykit fabrikus, kurių sa- 

vininkai katalikai — arba — arba ar nebus geriau šitą 
"pavyzdį iš pavyzdžių skaičiaus išmesti? Bet kam tuo- 
met kalbėti ir rašyti apologetikas? Ne bažnyčios lan- 
kymas sekmadieniais, ne 10.000 markių auka bažnyčios 
statymui, ne popiežiaus ordenas turi rodyti, kad fabri- 
kantas kaip katalikas yra comme il faut, bet rimtas 
noras vadovautis savo įmonėj pirmoj eilėj Evangeli- 
jos dėsniais, artimo meile ir savo žmonių gerove. Yra 
tokių žmonių. Ir ačiū Dievui. Kiekvienas iš jų 
šiandien daug daugiau reikšmingas, negu dešimt pa- 
mokslininkų. Tačiau, kaip atrodo, jie yra tik išim- 
tys. Bet tokiais laikais, kada prieš Bažnyčią ir reli- 
giją surikiuotas ištisas neapykantos frontas, kada dėl 
vykstančios nelaimės, skurdo ir nedarbo darosi armija, 
norinti galutinai pašalinti krikščionybę iš gyvenimo, 
tuomet mūsų pareiga su visu rimtumu ir įkyrumu pri- 
minti visiems turtingiesiems, save laikantiems krikš- 
čionimis, Kristaus žodį ir jį kabinti jiems ant kaklo 
kaip girnų akmenį ir priminimą. „Viešpatie, Jonas 
liepė paklausti: Tu esi tasai, kuris turi ateiti, ar mes 
kito laukiame?“ — „Eikite ir pasakykite Jonui, ką esa- 
te matę ir girdėję. Aklieji regi, raišieji vaikšto, raup- 
suotieji pagydomi, kurtiniai girdi, mirusieji keliasi, 
beturčiams skelbiama Evangelija“ (Mat. 10,3). 

Kol mes klausiančiai, abejojančiai, svyruojančiai ir ne- 
tikinčiai žmonijai negelėsim pasakyti: ateikit ir pa- 
žiūrėkit kaip pas mus atrodo, ateikit ir išgirskit, kas 
pas mus dedasi, tol ji negalės gauti atsakymo į klausi- 
mus ir abejojimus; kol kalno pamokslo palaiminimus 
ir pamokymus jie tegalės pasiskaityti tik iš knygų, 
bet ne iš mūsų širdžių ir gyvenimo, tol pasaulio švie- 
sa pasiliks apdengta rūkais. „Ar jūs netikite, kad aš 
Tėvuje ir Tėvas manyje. Jei ne, tai tikėkite dėl pa- 
čių darbų“ (Jon. 14, 11). Jeigu jūs netikite, kad 

mes esame Tėvuje ir Tėvas yra mumyse, kad mes tu- 
rim pasaulio atpirkimą ir išganymą — tikėkite mūsų 
darbais. Bet Kristus yra pasakęs ir kitaip. Jis fari- 
ziejų ir rašto žinovų „adresu yra taip pasakęs: „Visa, 
ką tik jie jums sako, laikykite ir darykite; bet nesiel- 
kite taip, kaip jie elgiasi; nes jie sako ir nedaro.“ 


Ar.nėra taip ir su mumis? Ieškantiems sakome: 
neapsigaudinėkite dėl dalykų, kuriuos matot, nes ak- 
lieji, kurie jau pakrikštyti, gyvenimo klausimus tiek 
pat tesupranta, kaip nekrikštytieji. Neklauskit, nes 
jie negali duoti jokio aiškaus atsakymo, bet tikėkite, 
kad jų tikėjimas yra vienintelė ir amžinoji tiesa. At- 
pirktieji šlubuoja ir iš gyvenimo kelio išsisuka tai 
kairėn, tai dešinėn, bet tikėkit, kad kas turi mūsų ti- 
kėjimą, tas eina per gyvenimą su lengva našta ir su 

„linksmu nusiteikimu. Kurčiai, mirusieji, raupsuotieji 
ir beturčiai be linksmos naujienos? Ir tai ištisomis 
masėmis! Neatstumkim jų! Juk tarp kitko ir mes 
esame tie, kurie turime pagydyti kurčius, negirdin- 
čius nelaimės šauksmų, išgelbėti žmones nuo mirties, 
nuodėmių ir užmiršimo. 


Kada mes galėsim taip padaryti? Tik tuomet, 
kai mes galėsim pasakyti: žiūrėkit, štai mūsų darbai! 
Visa kita yra tik pliaukštelėjimas į vandenį ir oro ka- 
pojimas kardais. Todėl katalikų akcija, kuri nori su- 
krikščioninti visuomenę, pirmoj eilėj turi pasirūpinti, 
kad atpirktojoj visuomenėj atgytų gyvoji krikščiony- 
bė; kad ji pasidarytų bendruomene, kurią būtų gali- 
ma parodyti nukrikščionintam pasauliui ir pesakyti: 
žiūrėkite, tikintieji Kristų turi visa tai, ko jūs netu- 
rite, ir neturi viso to, kas jūsų gyvenimą yra paver- 
tęs vargu ir kančia. Būti pasaulio šviesa ir tęsti Kris- 

taus darbą gali tik tokia žmonių bendruomenė, ku- 
rios kiekvienas narys turės noro tapti antruoju Kris- 
tumi, | 


Šventas žmogus 


Yra meno, technikos ir matematikos genijų. Yra 
smuikuojančių, pianinu skambinančių, piešiančių, tep- 
liojančių, šachmatais lošiančių ir komplikuotus mo- 
delius darančių vunderkindų. Yra prekybos, organi- 
zacijos ir politikos genijų. Yra išimtims priklausan- 
čių žmonių visose gyvenimo srityse. Jie be jokio var- 
go pasiekia to, kas kitiems pasiseka pasiekti tik ilgų 
metų sutelktu ir įtemptu darbu. Ir tomis pastangomis 
eiliniai negali pasiekti tos tobulybės, kurios be ma- 
žiausio vargo pasiekia genijai. 

Šventuosius vadina tikėjimo genijais. Greičiau- 
siai iš jų buvo tik keli, kurie atėjo Dievop per penke- 
rius ar ketverius metus, kaip Hžndelis jau senatvėj 
griebėsi špineto pastebėjęs, kad iš jo gali būti neblo- 
gas muzikas. Jie buvo paskendę religijoj ir maldoj, 
kaip anie muzikoj, statulose, skaičiuose, mašinose. Se-- 
nojo stiliaus hagijografai, ypač gyvenę perdėto vidur- 
amžių maldingumo laikotarpį, dėjo visas pastangas iš 
šventųjų padaryti vunderkindus. Jų motinos matė vi- 
zijas, jų lopšiai buvo apšviešti keista šviesa, jųjų pir- 
mas judėsys buvo rankos raukšlė. Visai nereikia il- 
gai ieškoti, norint surasti, ko būta tikrenybėj ir kas. 
tik graži fantazija ar legenda. Tie rašytojai visai ne- 
suprato, kaip jie iškraipė ir susiaurino šventumą ir 
tuo būdu pakenkė pastangoms būti šventais. Nes jei-- 
gu šventumas yra savo rūšies religinio genijalumo bū- 
vis, tuomet man labai skundu, kad aš nesu religinis. 
gėnijus, kad mano lopšys nebuvo apšviestas nežemiš- 

"ke: šviesa, lygiai kaip man nesmagu, kad aš nesu mu- 
„zikos genijus ir juo negaliu būti. 

Bet šventumas tai joks'religinis genijališkumas. 
Šventumo negalima paveldėti, jį reikia išsikovoti. 
Šventieji negimė šventi, bet išaugo per nuolatines 
kovas, žygius ir nepasisekimus. Šventuosius daro ne 
stoka nesutarimo tarp kūno ir sielos, tarp kraujo ir 
dvasios, tarp aistrų ir valios, tarp to, ko noriu, ir 
tarp to, ką turiu daryti, bet kieta kova už chaoso nu- 
galėjimą pačiame savy. Šventasis augina Kristaus 
jam dovanotą vaikystę į „pilną Kristaus amžių“ per 
tolimesnį darbą, kurio metu viešpatauja. tai silpny- 
bė, tai stiprybė, tai pasisekimas, tai nepasisekimas, 
tai džiaugsmas, tai nusiminimas, tai drąsa, tai nusivy- 
l mas. Šventumas yra gyvenimo idealas, kurį turi tu- 
rėti kiekvienas krikščionis ir kurio turi siekti. Šven- 
tesis nėra aukščiau vidutinių žmonių mases stovįs ge- 
nijus, jis nėra antžmogis, jis žmogus tarp žmonių; 
bet tai šventų norų, švento idealo, ir švento ilgesio 
žmogus. "Tikrai, yra šventųjų, kurie buvo sekuliari- 
niai žmonės, bet yra ir žulikų, kurie toki buvo. Dau- 
gumas šventųjų gyveno tylumoj, siaurame rately ma- 
žų kasdieninių uždavinių, mažuose netobulumuose, su 
kuriais mes visi turim kovoti. Jų vardai neįrašyti 
nei į martyrologiją, nei į šventųjų kalendorių; jų kū- 
nai nesiilsi kriptose ir krištoliniuose karstuose; jų 
„antkapius seniai nuplovė lietus; jų vardus žino tik 
Dievas. Ne genijai, ne šventai gimę, tik krikštyti 
žmonės, kurie į Kristaus pesiūlytą gyvenimo idealą 
pažiūrėjo rimtai ir su visa energija bei užsidegimu 
griebėsi tvarkyti savo gyvenimą pagal Evengelijos 
dvasią ir dėsnius. Taigi padarė tai, ką turi daryti 
"kiekvienas krikščionis. Šventumo pašaukimas nėra 
"kas-nors nepaprasto ar priklausančio išimtims, ku- 

'rios pasirodo tik šimtmečių bėgy. Šventu tapti kiek- 
"vieno krikščionies būtina pareiga. Šventu tapti, va- 
dinasi, išbrandinti tą sėklą, kuri buvo įsodinta mu- 
:myse per krikštą. Ir taip kiekviename žmoguje turi 
augti šventasis. Žingsniais, laipsniais, lėčiau ar grei- 
čiau, priklauso to, kokia yra medžiaga. Mes turim 
padėti šventajam į mus įsilaužti, mes turim esančiam 
mumyse šventajam leisti save peršviesti, mes turim 
pasikeisti. Ne staiga, stebuklingai, bet iš lėto, Dievo 
malonei ir mūsų pastangoms bendradarbiaujant. Juo 
labiau, kad Dievo malonė ir pagalba tam dalykui yra 
užtikrinta. Šventasis yra iš „senojo Adomo“ pavers- 
tas Kristaus karalystės „naujuoju žmogumi“, kuria- 
me Evengelija tapo kūnu ir krauju. Žmogaus min- 
tys, norai, meilė, pyktis, rūpesčiai ir siekimai per- 
sunkti Kristaus dvasia ir jos rikiuojami. 

Iš marmuro laužo išimamas vienas marmuro ga- 
balas. Ten jie yra įvairūs kokybės ir kiekybės at- 
žvilgiu. Reikia didelio dailininko, kuris galėtų nu- 
matyti, kas iš to netašyto, išlaužto marmuro gabalo 
būtų galima padaryti. Per šiurkščias netašyto ak- 
mens formas jis savo žvilgsniu jau žymi būsimojo kū- 
rinio kontūrus. — Taip iš Žmonijos marmuro krū- 
vos išlaužiamas vienas gabalas. Gimė žmogus. Nie- 
kas nežino, kas iš jo išeis. Tik Dievas, kuris leido 
jam iš krūvos atskilti, nužymėjo jo likimą. Kiek- 
viename žmoguje Dievas mato savo Sūnaus kontūrus. 
Kiekvienam iš mūsų peskirta būti Jo Sūnaus paveik- 
slu. Taip turi būti. Dievas mumyse įžiūri visai aiš- 
kų savo sūnaus atvaizdą. Kada mano gyvenimo dar- 
bams pasibaigus aš stosiu prieš Jį, mano veide Jis pa- 
ieškos savo Sūnaus veido bruožų, iš kurių pažins, kaip 
aš gyvenau. 

Duota daug kaltų ir plaktukų žmogui iškalti. 

Duota daug, kad greičiau iš jo galėtų būti padarytas. 
meno kūrinys, kad greičiau šiurkšti medžiaga įgytų 
naujas formas. Kad galėtų! Bet tai įvyktų tik tuo- 
met, kai visi kaltai ir plaktukai veiktų pagal vieną 
braižinį, pagal vieną tikslą. Bet taip nėra, ir tai verčia 
darbą susikomplikuoti. Iš to pačio marmuro gabalo: 
vienas iškals madoną, kitas šokančią bajaderę. Žmo- 
gus yra tarp įvairiai kalančių gyvenimo jėgų, jis gy- 
vena tam tikroj aplinkumoj ir sąlygose. Bet laisvo- 
mis rankomis, ne supančiotais norais, ne nebylys, ne 
likimo paženklintas, ne objektas ir ne auka, bet ak- 
tyvus. Jei būtų kitaip, tai negalėtų būti kalbos apie 
šventumą kaip apie tikslą ir pareigą. Žmogus gali 
gintis, gali nuo savęs atstumti tuos kaltus, kuriuos 
jam siūlo sąlygos. Bet tojo gynimosi kova, tas am- 
žinas budėjimas jį labai vargina. Begyvenant iki tri- 
vijališkumo suprofanuotam pasauly, esant tarp žmo- 
nių, kuriems religinis gyvenimas turi tiek maža reik- 
šmės, besant savimeilės, trokštančioj pasitenkinimo ir 
brutalumo atmosferoj, reikia labai išlavintos valios, 
kad būtum kitoks, negu „visi“, kad trumpu laiku ne- 
pradėtum panašiai kaip kiti jausti, galvoti, spręsti ir 
veikti. Nes kaip iš to paties marmuro gabalo gali būti 
iškaltas Apollonas ir Thersites, Paulius ir Tudas, My- 
kolas Archangelas ir Liucipierius, taip ir iš to pačio 
žmogaus gali būti šventasis ir nusidėjėlis, karžygys 
ir išdavikas, nes kas atiduoda kaltus kitiems ir pasi- 
daro bevalis ir bejėgis, tas nebežino, kas iš jo bus iš- 
kalta. Tvirtos asmenybės auklėjimo atžvilgiu reikia 
tris kart pabrėžti, kokioms knygoms ir kokiems žmo- 
nėms galima leisti įeiti į savo „aš“ dirbtuvę. Nega- 
lima atsistebėti tuo psichologiškuoju naivumu, kai 
girdima sakant, kad be jokio pavojaus galima viską 
skaityti, viską žiūrėti, visko klausytis ir viską daryti.. 

Pavojaus tikrai nebėra tuomet, kai jau nebėra ko pra- 
rasti. Juk tai yra tas pats, kaip skulptorius paduotų 
bet-kuriam pasitaikiusiam kaltą ir plaktuką ir sakytų: 
prašau, brolau, pamėgink kalti. Todėl visai nereikia 
stebėtis, kad dideli ir švarūs charakteriai pas mus vis 
rečiau pasitaiko. 

Šventu tapti, vadinasi, iš duotos medžiagos savy 
suformuoti Kristaus paveikslą. Šventu darytis, va- 
dinasi, imti į rankas kaltą ir formuoti sielos veidą pa- 
gal vieną vienintelį šventumo modelį, Kristų, Dievo 
Sūnų ir žmonijos brolį. Arba, kaip buvo sakoma se- 
novėj: tapti antruoju Kristumi. Krikščionių auklėji- 
mo pareiga ta pati: formuoti žmonėse Kristaus veidą. 
Vaikų religinio auklėjimo uždavinys: paruošti tam 
formavimui kelią ir sužadinti to formavimosi norą. 

Skulptūros kūriniui iškalti reikia daug kantrybės, 
atsargumo ir labai labai prityrusios rankos. Daug dau- 
giau tų visų dalykų reikia ten, kur vyksta gyvojo žmo- 
gaus šventumo skaptavimas, vistiek, ar tas veiksmas 
atliekamas su pačiu savimi, ar su kitais. — Skaptavi- 
mas nėra paprastas daužymas į akmenį. Tik prity- 
rusio meisterio rankos gali liesti ir formuoti tą bran- 
gią gyvų žmonių medžiagą, žmonių, kurie atpirkti 
Kristaus krauju ir kurie pačio Dievo paskirti „būti 
panašūs į Jo Sūnų“. Ta darbą dirbti gali tik labai 
jautrios, švelnios ir išlavintos rankos, kurios moka 
gerai nutaikinti kiekvieną kalto smūgį. Pagalvokit, 
rankos, kurios formuojate vaikų sielas! 

Vienas neapgalvotas smūgis gali sugadinti bran- 
gią medžiagą. Jeigu jau tikrai reikia atnaujintį pa- 
saulį žmonių šventumo pagalba, ir tai turime padaryti 
mes, tai šitam septynerių metų su krikštytais ir at- 
pirktais vaikais darbui rūpestingai parinkime dau- 
giausia subrendusius, išmintingiausius, geriausius ir 

kantriausius žmones. Darbo padalinimas pagal gabu- 
mus pirmykštėj parapijoj, kaip rašo šv. Paulius, yra 
buvęs labai bendras. Dvasiniam parapijos gyvenimui 
antspalvį duodavo ne atskiri organai ar pašventini- 
mai, bet nepaprasta Dievo malonė. 

Su savo akademiniu išsilavinimu jaunas kunigas 
kartais daug lengviau ir geriau gali atstoti ordinari- 
nį profesorių etikos ar dogmatikos paskaitose, negu 
įeiti į vaiko sielą. Ganytojavimo darbas turėtų būti 
padalintas ne pagal tarnybos amžių, bet pagal įgim- 
tus kiekvieno gabumus. Žinau! Tuojau bus prikišta 
kunigų stoka, tūkstantis pareigų, organizacijos. 
Todėl kunigai persidirba ir sugadina nervus. Tikrai, 
kai kurie jaunieji kunigai per ištisus metus temiega 
tik po 6 val. per parą. Vakare iki 12 val. būna orga- 
nizacijos susirinkime, rytą 6 val. šv. Mišios, — kurie 
gyvena pas vienuoles, dar anksčiau; priešpiet keturios 
valandos religijos pamokų; sekmadieny kelios valan- 
dos klausykloj. Taigi ar nuostabu, kad jis netekęs 
kantrybės paims didžiausią kaltą ir stipriausią plak- 
tuką ir trenks per kokį kietą kampą? Bet taip gali- 
ma daug — ką sudaužyti. Pasaulionys taip pat ne- 
turi manyti, kad jie, pavyzdžiui, nors ir prie klausy- 
klos turi išgirsti stebuklingų dalykų. Teisėtai jie 
gali reikalauti iš nuodėmklausio, kad jis būtų geras, 
ramus ir malonus net ir tuomet, kai jie pasakoja apie 
žmogžudystę ar moterystės sakramento laužymą. Bet 
kad tokiam žmogui, kurio tas kunigas visai nėra ma- 
tęs, jo nepažįsta, kuris daugiau nieko apie jį nežino, 
kaip tik tai, ką jis pats yra per penkias minutes pasi- 
sakęs, kunigas per kitas penkias minutes padarytų 
tokį sprendimą, kuris vienu kartu išspręstų visus jo 
sielos konfliktus, to reikalauti jau būtų perdaug. 

Yra teisinga, bet labai liūdna tiesa, kad iš nusi- 

dėjėlio galėtų pasidaryti geras ir laimingas žmogus,. 
jeigu jis patektų į geras rankas. Jeigu jis būtų gi-- 
męs iš kitų tėvų, jeigu būtų augęs kitomis sąlygomis, 
jeigu būtų turėjęs kitus draugus. Žmonės, kuriems. 
buvo lemta tapti šventais, tapo dideliais nusidėjėliais. 
Ir tai kalta netikusi aplinkuma, nepalankios sąlygos. 
Juk Dievas atėjo į pasaulį, kad jam duotų šventų, nau- 
jų, didelių, stiprių, gerų, skaisčių žmonių, žmonių su. 
šviesiomis ir spindinčiomis akimis, kurios būtų taip 
nekaltos, kaip nekaltos vaikų akys ir sielos. Jei ti- 
kim Juo ir Jo dieviškumu, turim rūpintis sudaryti 
tokią gyvenimo atmosferą, kuri būtų palanki tarpti 
šventumui. Juk mums ne vistiek, ar viešoji dora kyla 
ar puola, nes dėl to didėja ar mažėja mums pavestų 
sielų užnuodijimo pavojus. Mums ne vistiek, koki 
veikalai vaidinami teatruose ir kokios filmos leidžia- 
mos kinuose, tik, dėl Dievo meilės, nebijokim būti pa- 
vadinti davatkomis. Šiais laikais dažnai atrodo rei- 
kalinga atsisakyti padorumo ir garbingumo, kad iš-- 
vengti pavojaus būti pavadintu davatka ir neišlavintų. 
Visiems nusileidimams ir plačiaširdingumui meno 
laisvės atžvilgiu turi būti tuojau padarytas galas, kai 
tik tas menas pradeda atstovauti tokiai gyvenimo pa- 
žiūrai, kuri Kristaus mokslui ir Evangelijos idealui 
spiauna tiesiai į veidą. Mūsų tarpe yra žmonių, ku- 
rie bijo būti pavadinti nemoderniškais ir atsilikusiais. 
Kam mes pavesim nustatyti, kas yra moderniška ir kas 
atsilikę?  Švarinkim atmosferą! 

Svarbu sudaryti ir socijalinę atmosferą, kuri būtų 
patogi šventumui klestėti. Mums turėtų būti ne vis- 
tiek, į kokią atmosferą patenka grįžęs iš mokyklos 
vaikas, mokykloj visą valandą girdėjęs kalbant apie 
Dievo gerumą ir rūpestingumą. Čia namie neturįs 
„darbo tėvas, serganti motina ir trys ar keturi išalkę 

broliai ir seserys. Kas iš to, kad mes mokykloj vai- 
kams kelias valandas kalbame apie bendros maldos ir 
šv. Mišių klausimo sekmadieniais gražumą, jeigu mes 
nepasirūpinam, kad neturtingas vaikas turėtų batus ir 
tvarkingus rūbus, kad atėjęs į bažnyčią ir atsistojęs 
tarp švariai apsirengusių vaikų nesijaustų kaip atsi- 
skyrėlis. Sekmadienio džiaugsmas, bendros pamal- 
dos? Ir pirmadienį jie tikriausiai bus užtat nubausti. 
Ką padės vaikams lyčių klausimuose švarumo ir švel- 
numo jausmo auklėjimas, jeigu metai iš metų, diena 
iš dienos jie turi gyventi vieno kambario bute ir še- 
šiese ar septyniese gulėti trijose lovose. 

Mes statom žmonėms griežtus reikalavimus lyti- 
nių santykių atžvilgiu, reikalaujam šeimos ir mote- 
rystės šventumo. Gerai, kad mes saugojame žmonių 
gyvenimo šaltinius. Tais klausimais daug kas rim- 
tai galvoja. Tačiau ar tokio didelio butų bado lai- 
kais mes turime kiekvienos didmiesčio parapijos są- 
rašą tų tikėjimo brolių ir seserų, kurie metais laukia 
buto ir todėl negali vesti, ir sąrašą kambarių katalikų 
namuose, kurie paversti nereikalingų daiktų sandė- 
liais? Paruoškim atmosferą, kurioje galėtų klestėti 
šventas gyvenimas. Mes kovojame su vaikų skaičiaus 
„apribojimu, mes kovojame dėl moterystės ryšio šven- 
tumo, mes kovojame dėl moterystėj gyvenimo šventu- 
mo. Tūkstančius šie dalykai atitolina nuo bažnyčios 
ir sakramentų. Ar dėl žmonijos išgelbėjimo nebūtų 
vertingesnė butų statyba, negu naujų bažnyčių ir var- 
'gonų? Ar ne daugiau pasitarnautų moterystei pašven- 
tinti penkių milijonų vokiečių katalikų komitetas, ku- 
rio kiekvienas narys sumokėtų kasmet po dvi markes 
penktajam vokiečių katalikų šeimos vaikui maitinti, 
aprengti ir mokyti, negu visi pamokslai ir graudeni- 
mai. Paruoškim atmosferą, kurioje galėtų klestėti 
šventas gyvenimas. 

Bet mes jau sukamės amžiname priežasčių ir pa- 
sekų rate. Visi tie žygiai, apie kuriuos čia buvo kal- 
/bama, reikalingi aukų. Reikia žmonių, kurie būtų už- 
sidegę vykdyti Evangeliją praktiškjame gyvenime. 

Tik šventi žmonės sudarys šventą žmoniją, ku- 
rioje šventieji nebus stumdomi ir mindžiojami. Tik 
tuomet mes galime sužadinti kituose šventumo norą, 
kai patys veikiame šventumo kryptimi. Mes galime 
įvykdyti Kristaus karalystės uždavinius, atnaujinti 
žmoniją ir padaryti ją šventą. 

Yra dalykų, kuriuos vadina „tobulybės priemonė- 
mis“. Kai išgirsti tariant tuos žodžius, nenoromis pri- 
simeni vaistinę, kur vaistai supilstyti į bonkas ir bon- 
keles, — sustatytas vienoje eilėje ir aprūpintas etiketė- 
„mis ir parašais. Vaistinės idealas — kiekvienai ligai 
turėti atskirą bonką. Kas tamstai skauda? — Gerai! 
Butelis Nr. 5, antra eilė iš viršaus. Iš tikro, kaip bū- 
tų gera, jeigu visa tai būtų taip paprasta. 

Bet taip paprastai negydomi nei kūnas, nei siela. 
Sielos gydymas yra ne kas kita, kaip jos pašventini- 
mas. Vaistų yra daug. Jeigu kas norėtų paragauti 
tik vienoj eilėj vaistinėje stovinčių buteliukų vaistų, 
jis tuojau susirgtų, nors turėtų ir meškos sveikatą. 
Per didelis vaistų sumaišymas ir perdėjimas ir sielos 
„sveikatai yra daug labiau pavojingas, negu naudingas. 
Žmonės pradeda jaustis neramūs, pasidaro iškrikę ir 
sapserga kažkokia šventumo bandymo liga. Kas ne- 
Žino ligonių, kurie yra apėję visus miesto gydytojus? 
Kas nežino skrupulatiškų krikščionių, kurie yra iš- 
„mėginę visus miesto nuodėmklausius? Yra visa eilė 
įdomių palyginimų tarp medicinos ir sielų gydymo. 

Paskaitykim kurią-nors viduramžių knygą apie 
mediciną ir pamatysime, kaip tuomet gydė žmones. 
„Skaitymas vietomis juokingas, vietomis baisus. Kai 

kurios senosios medicinos priemonės kvepia burtais,. 
kai kurios tokios žiaurios, kad skaitant net šiaušiasi 
plaukai.' Deginimai ir karšta geležis tuomet vaidino. 
didelę rolę. Nesigailėta nei gydytojų, nei ligonių. 
Taip pat ir anų laikų askezės vartotos žiaurios prie-- 
monės netinka šiems laikams. Savas kūnas be atodai- 
ros laikyta pavojingiausiu savo priešu. Jis buvo tie- 
siog kankinamas, jam visada buvo karo būvis, jis tu- 
rėjo alkti, šalti, kuo mažiausiai miegoti, jam buvo 
draudžiami visoki malonumai, jis buvo plakamas. 
Bet būtų per pigus malonumas, jeigu visa tai pa- 
vadintume tik viduramžių klaidomis ir palydėtume 
su linksmu juoku. Daug garbingiau bus pažymėti, 
kad šių dienų žmonėms labai trūksta tiek fizinių, tiek 
ir moralinių jėgų. Visas tas viduramžių griežtumas, 
nors dažnai buvo ir perdedamas, galutinoj sąskaitoj 
yra ne kas kita, kaip milžiniška kova už dvasios iš- 
vadavimą nuo materijos jungo. Mums labai trūksta 
ano gilaus ir rimto supratimo apie žemiškų daiktų ir 
žemiškų malonumų nevertumą. O kaip mums būtų 
naudinga tai žinoti! Ar ne visuotinis paskendimas 
materijalinėj gyvenimo pažvalgoj, vien tik materijali- 
nių vertybių garbinimas yra socijalinio, dorinio ir re- 
liginio skurdo priežastis? Šiandien būtų daug reika- 
lingiau, negu viduramžiais, priminti turtų savininkams 
dvasios išvadavimą nuo tų dalykų, kuriuos naikina 
„rūdys ir kandys“. Mes dar nesame tikri, kad Dievo 
karalystės ieškojimas yra svarbesnis, negu visų kitų 
dalykų ieškojimas, nors tie „visi kiti“ visuomet vir- 
sta žmonijos ligomis ir epidemijomis, jeigu jų besie- 
kiant neatsižvelgiama Dievo karalystės ir jos meilės, 
gerumo ir teisingumo dėsnių. Tat per dideliam juo- 
kui nėra pamato. Bet tarp visų tų griežtumų, dali- 
nai ir persūdytų, viduramžių askezėj šviečia Dievo 

ilgesys, dega herojiškas noras pasiekti aukščiausias * 
šventumo viršukalnes, visai neatsižvelgiant to, kiek - 
tas žygis kaštuos. Jeigu mes, moderniškieji krikščio- 
nys, turėtume nors truputį tos rūšies spindėjimo ir 
švietimo, tai pasaulis atrodytų visai kitaip. Žodis 
„askezė“ mums visai nebežinomas. Ir ne todėl aske- 
zė negerbiama, kad mes jos jokia forma nebevartoja- 
me, bet todėl, kad susilpnėjus susidomėjimui religi-- 
niais dalykais ir sustiprėjus malonumų ieškojimui, 
mes pasidarėme taip nepaprastai kuklūs ir baisiai ne-- 
tekome savigarbos, kad dėl savo tikėjimo gerumo pra- 
dėjome klausyti protestantų nuomonės. Protestantų, 
dalinai ir liberalų, žydų spaudos mūsų tikybos įver- 
tinimai daugeliui katalikų pasidarė daug neklaidinges- 
ni už popiežių. Jeigu anose knygose ir laikraščiuose 
užsimenama apie askezę, apie atsisakymą kai kurių 
malonumų, apie pasninką, apie leikiną nuo mėsos su- 
silaikymą dėl sportiškų ar higieniškų motyvų, arba 
dėl įvairumo, tai visa tai mes priimam galvon su di- 
deliu malonumu ir dėkingumu, kaip lygiai su tokiu 
pat neturtingų giminaičių dėkingumu psžymime kiek- 
vieną protestantų ar liberalų spaudos katalikų įstaigų 
pagyrimą. 

Tačiau, kaip mes gerbtume senovės ir viduramžių 
šventų žmonių askezę, vistiek turėtume pasakyti, kad 
didelis tų priemonių daugumas mūsų laikams netin- 
ka. Visai nediskutuojant kai kurių viduramžių, sa- 
vęs auklėjimo metodų netikslumo, pakaks pasa- 
kyti, kad tos priemonės šiandien netinka jau ir to- 
dėl, kad, palyginus su viduramžių žmonių fizinėmis 
jėgomis, mes esame tik fiziškai degeneruota gimi- 
nė. Mūsų kraujuje ir nervuose susikaupusios mūsų 
tėvų nuodėmės, nors tie dalykai nuodėmėmis ir neva- 
dinami, k. a: alkoholis, nikotinas, arbata, kava, nuola- 
tinis sėdėjimas biuruose. Nueikit į bet-kurį kultū-- 

ros istorijos muziejų ir ten pamatysit kabančius ar 
stovinčius šarvus. Taigi, jeigu jie būtų iš kartono! 
Bet jie iš geležies. Pamėgink susivaržyti tais geleži- 
niais rūbais ir pavaikščioti bent trejetą valandų! Ta- 
čiau anų laikų vyrai taip apsirengę ne tik dalyvavo 
turnyruose, bet žygiavo į Šventąją Žemę, ir taip nuo 
dantų iki kojų padų apkaustyti geležimis dienomis ir 
mėnesiais kovėsi karštos Palestinos saulės deginami. 
Mes esame tik nykštukai prieš anų laikų Žmonių stip- 
rumą. Jų kraujas buvo kitokios medžiagos, jie ne- 
turėjo suklerusių nervų. Stiprus kūnas ir didelis no- 
ras gyventi. Reikėjo labai energingų priemonių, ku- 
„rios galėtų apgesinti tokio kraujo karštį, sukaustyti 
išsiveržiančias maištingas kūno jėgas ir tų jėgų gimdo- 
mas aistras. Jiems kūnas buvo dvasios priešas dėl to, 
kad buvo stiprus, o mums jis priešas dėl to, kad silp- 
nas. Tuomet buvo daug nusidedama dėl jėgų pertek- 
liaus, dabar — dėl jų stokos. Toji aplinkybė, kad 
nugalėtos pilies priešininkas buvo verčiamas ištiso- 
mis savaitėmis stovėti po šalta kaip ledas iš uolos bė- 
gančia srove ir badauti, kasdien matydamas netoli sa- 
vęs pakabinamą šviežiai keptą kumpį ir negalėdamas 
jo pasiekti, kad tuo būdu išvargtų ir pasidarytų lank- 
stesnis — negalėjo būti pagrindo amžinai jų (kūno ir 
sielos) nesantaikai. Kartais tokių įvykių galėjo būti 
ir su vyskupu. Tačiau, jei kadaise mūsų valia dorai 
"gyventi turėdavo būti apsaugota nuo kūno jėgų per- 
tekliaus, tai šiandien sielos reikalams galima dažnai 
geriau patarnauti ne kūno niekinimu, bet jo globoji- 
-mu, švarinimu. Askezės prasmė ta, kad į Dievą nu- 
kreiptoji valia būtų pilnas viso žmogaus viešpats. 
Dažnai daug sunkiau suvaldyti išvargusį, įerzintą, nu- 
silpnintą ir nervingą kūną, negu kūną turintį jėgų 
"perteklių. Aš atsimenu kadaise skaitęs vieno įžy- 

maus Anglijos jezuito laišką. Jis buvo adresuotas 
vienai pamaldžiai, bet nervingai damai, kuriai jis rei- 
kalingiausia priemone šventumui įsigyti pasiūlė va- 
žiuoti pasigydyti į Karlsbado kurortą. 

Visais laikais iš kiekvieno krikščionio reikalauja- 
ma, kad jis turėtų noro pasikeisti, persiformuoti. Se- 
nąjį Adomą pakeisti nauju šventu žmogumi. Kad jis 
turėtų noro tapti kitokiu! Noro augti didyn! Silp- 
nų norų ir silpnos valios žmonės paprastai yra labai 
nevykusi medžiaga tapti šventaisiais. Gyvenimo bėgy 
vistiek mes pakintame. Tik arba mes pasikeičiame 
savo pačių pastangomis pagal mūsų pačių pasigamin- 
tą modelį, arba mus pakeičia žmonės ir idėjos, kurios 
už mus stipresnės. Žmonės, kurie be pasipriešinimo 
pasiduoda juos keičiančioms aplinkumos jėgoms, ne- 
gali tapti jokiais šventaisiais, bet tik siūlais trauko- 
ma marijonete. Tai bejėgiai, negalį vaikščioti savo- 
mis kojomis, kurie būtinai turi būti ko-nors įsikabinę. 
Pastačius juos aukštyn kojomis galima įkalbėti, kad 
tokia padėtis tinkamiausia ir maloniausia. Jie turi 
tik vieną valią — kitų valią. Jie, kaip lango stiklas, 
būdamas bespalvis, rodo spalvą popierio, kuris ant jo 
užlipdomas, arba daikto, kuris per jį matomas. Vyrų 
dažnai neklausiama, kokią jis turi vienu ar kitu klau- 
simu nuomonę, bet klausiama, kokiai jis priklauso 
partijai. Tuomet jau aišku, ką jis mano apie valsty- 
bę, Bažnyčią, mokyklą, religinį auklėjimą. O masės 
žmonės. Jie lyg lieknos žolelės plačiose stepėse. 
Kiekvienam vėjui papūtus klusniai, tyliai, be valios 
lenkia savo galvą. Toki žmonės reikalingi komuniz- 
mui. Juo mažiau savo valios, savo nuomonės, savo 
sąžinės, juo geriau. Visi kiti tinka tik Sibirui! Juo 
didesnė kaiminė, juo geriau. Jie klusniai pasiduoda 
„žodžiams, kaip kaiminė botagui. 

Krikščionybei nereikia minios žmonių, skaičiaus. 
žmonių. Krikščionybė auklėja kiekvieno atskiro 
žmogaus sąžinę, daro ją nepriklausomą ir atsakingą 
už žmogaus veiksmus. Krikščionybėje viskas remiasi 
savarankišku Dievo dvasios pasisavinimu ir asmens 
veikimo iniciatyva. Yra vienas būtinumas, tai būtinu- | 
mas savos sąžinės, besivadovaujančios ir apšviečiamos 
Dievo Sūnaus ir Jo Evangelijos išpažinimu. Krikš- 
čionybė vilioja žmones savarankiškai, patiems kilti 
aukštyn. — Tapimas šventu tai nėra koks fabriko dar-- 
bas, darbas su krutančiais paveikslais, mechaniško:nis 
rankomis, tai ne rutina. Tapimas šventu nereiškia 
atskiro žmogaus pavertimu miltais, sumaišymu su bet- 
kokia tvarstančia medžiaga ir sukišimu į vieną ir tą 
pačią formą. Ne. Šventu tapimas yra savarankiškas 
skulptūros kalimas pačiame savy. Bažnyčia ne akse- 
linė mašina, kuri visas į ją patekusias žoles supiauna 
vienodo ilgumo ir išsikišančias sulygina, nupjauna. 
Todėl šventieji niekados nebuvo masės žmonės. Tai 
buvo žmonės iš mesių kilę, bet šventais tapo tik t+0- 
dėl, kad peraugo mases. Paimkit didžiuosius šventuo- 
sius, — didžiuosius todėl, kad jie geriau visiems pa- 
žįstami ir parankesni palyginti. Kur rasite du, tik du 
šventuosius, kurie būtų vienas į kitą panašūs? 

Tikrai, jie visi išplėtė didelę šventos valios ener- 
giją. Argi daugiau nieko? Jie galėjo gyventi tuo 
pačiu laikotarpiu, galėjo nešioti to pačio ordeno rū- 
bą ar gyventi pagal to pačio ordeno statutą. Kiek- 
vienas iš jų didelis žmogus, bet kiekvienas skirtingas. 
Apie niveliaciją negali būti nė kalbos. Iš šventųjų ne- 
galima sudaryti jokios kaiminės. Daugiausia, ką iš 
jų galima sudaryti — tai kariuomenę. Ir tai ne būrį 
su vienoda uniforma, bet kariuomenę riterių, kurių 
kiekvienas turi skirtingus ginklus ir savo skirtingą 

herbą. Tai iš tikro nėra žmonės, kurie leidžia save 
aplinkumai formuoti; tai iš tikro ne tie, kurie sava- 
rankiškai nemąsto ir neveikia, kurie neturi skatinan- 
čios visus peraugti energijos, tai ne tie, kurie neturi 
didelių gyvenimo idealų. Toki žmonės šventais tapti 
negali. Mes turime pasirinkti vieną iš dviejų: patys 
save formuoti, arba būti kitų formuojami; būti mase, 
arba savęs viešpačiu. 

Formuokim patys save! Jeigu taip, tai formuo- 
kim save pagal didžiausią pavyzdį, pagal absoliutiš- 
kos tobulybės idealo žmogų, pagal vienintelį be jokios 
dėmės žmogų, pagal vienintelį atbaigtą žmogiškos di- 
dybės, žmogiškos aukštybės, žmogiškos harmonijos 
paveikslą: Kristų, Dievą Žmogų. Norėti formuoti 
save pagal Kristų, yra tas pats, kaip norėti tapti 
šventu. Daugiau nieko. Dirbk pagal gyvą naujos 
žmonijos pirmapradį modelį. Mes turime tapti ne 
antruoju Pranciškum, ne antruoju Augustinu, ne 
antrąja Terese, nei didžiąja nei mažąja, bet mes 
turime tapti antruoju Kristumi. Kiekvienas šventasis 
yra savosios apribotos buities disharmonijos vaisius. 
Jeigu panorėtum kurį-nors iš jų kopijuoti, tai tas reikš- 
tų ne ką kitą, kaip tik klaidingei pradėtą darbą. Tai 
būtų geležies apdirbimas medžio apdirbimo metodais, 
arba medžio-akmens metodais. Nes formuojamoji me- 
džiaga kiekviename žmoguje vis kitokia. Ir kiekvie- 
nas šventasis yra žmogiško, antžmogiško ir dieviško 
mišinys; jo temperementas turi savo stilių, nudažytą 
savo laiko spalva ir suvaržytą savo ypatingų uždavi- 
nių ir pasiryžimų. Šv. Pranciškaus arba Šv. Aloyzo 
pamėgdžiojimas lengvai gali nepasisekti ir virsti ka- 
riketūra. Tuo iš tikrųjų nenorima pasakyti, kad XX 
„amžiaus tikintiesiems domėtis praeitų laikų šventųjų 
gyvenimais yra bergždžias ir nenaudingas darbas. 

Mūsų laikais, kada visi religinės atmosferos baromet-. 
rai puola žemyn; kada gyvenimas taip uoliai tolina- 
mas nuo Dievo; kada niekas, visiškai niekas iš kasdie- 
niniame žmogaus gyvenimo kely sutinkamų dalykų 
neprimena jam apie šventą žmoniją; kada visi rekla- 
mos stulpei ir sienos šaukia žmogui tik vieną: mamo- 
na ir malonumai. Todėl juo labiau šitokio gyvenimo. 
profanacijos laikotarpy reikalingi dideli, pilnutiniai 
krikščionys, kurie gilintųsi į šventųjų žmonių gyve- 
nimą, į svarbiausią energijos šaltinį, iš kurio galėtų 
pasisemti jėgos, valios ir džiaugsmo, kad dvasiškai 
lėkštame ir doros atžvilgiu puolančiame pasauly ga- 
lėtų plaukti ne pasroviui, bet prieš srovę. Žinoma, 
nepasisavinsi visų šventųjų biografijas. Kai kurios 
jų perdaug saldžios, kitos perdaug rūkščios, dar ki- 
tos nutėpliotos tik viena aukso bronzos pagyrų spal- 
va. Ir tik nedaug tėra atskirų hagijografų, kurie 
šventuosiuose pirmoj eilėj ieškojo žmonių, kovotojų, 
žemėj gimusių ir prie žemės pririštų, kurie nebuvo 
taip paprastai angelo paimti į dangų, bet kurie turėjo 
keliauti žingsnis po žingsnio, kaip ir kiekvienas mūsų. 
Iš jų neišmoksi nieko kito, kaip tik to, ką pasakė Šv. 
Augustinas: ką kiti gali, galiu ir aš. 

Didžius vyrus ir didžias moteris legendos taip 
greit apaudžia brangiais kilimais, kad vėliau sunku 
beįžiūrėti pirmąsias mūro sienas su savo nelygumais 
ir plyšiais, su savo klaidomis ir žmoniškomis silpnybė- 
mis. Kas gali įžiūrėti Dievo malonės veikimą, kuri 
tų Žmonių reikšmingomis valandomis turėjo lemian- 
čios reikšmės? Kas gi sužinos tas valandas ir kaip 
galima bet kurį jų kopijuoti? 

Mūsų kovoje dėl aukštesnio žmoniškumo šventųjų. 
žmogiškumai yra didesnė parama, negu jų tobulybės; 
jų klaidos mums duoda daugiau jėgos, negu jų hero- 


jiškos dorybės; jų silpnybės valandos stiprina mus. 
labiau. Praktiškajam sekimui belieka labai maža. 
Tai priklauso energijos, švento noro įkūnyti savy 
Evangeliją ir leisti mumyse plėtotis Kristaus dvasiai. 
Šventumas negali būti kopijuojamas. Jis įskiepija- 
mas kiekviename žmoguje per šv. krikštą. Pačiose. 
mano sielos gelmėse. Tas šventumas turi augti pagal 
tuos „sielos gelmių santykius“, kurie dėl kilmės, san-- 
tvarkos, charakterio, auklėjimo ir aplinkumos, kiek- 
viename žmoguje vis kitoki. Formuoti save Kristaus 
pavyzdžiu! Kokia kilni, stebuklinga pareiga. Formuoti 
save pagal Jį, Kurio kiekvienas bruožas yra begalinis 
grožis ir Harmonija; apie Kurį žinome, kad Jis buvo 
be klaidos ir be nuodėmės; Nesuteptasis, Kuris ne- 
buvo doras tik iš reikalo; Kuris niekada nesiveržė 
i perdėjimus, paneigdamas savo prigimtį; Kuriame 
nėra jokių vienašališkumų ir išsisukinėijimų; Kuris 
buvo didis visame ir niekur nesmulkmeniškas; Kurio 
žodžiai, mokslas ir nurodymai neturi jokio žmogiš- 
kojo pažinimo nepastovumo. Ir kuris vis dėlto pats 
yra žmogus, su širdimi, galinčia pykti, verkti, džiaug- 
tis ir liūdinčia iki mirties. Štai tobulas žmogus! Vie- 
nintelis tobulas žmogus! Štai žmogus! Štai žmogus, 
kurį Dievas buvo pamėgęs. Tai visuotinis pabaigtos, 
tobulos, aukščiausios žmogaus buities maštabas. Kas 
pagal Jį nori tvarkytis ir auklėtis, tas turi augti ir 
tapti didingesnis, galingesnis ir gražesnis. Tai yra 
didžiausia ir garbingiausia pareiga, kuri kada nors 
galėjo būti duota žmogui ištobulinti savo buitį pagal 
kilniausią žmogaus pavidalą, Kristų, Dievo Sūnų. 
Aukštesnio tikslo negali sau išsigalvoti joks žmogus. 

Bet kiek mūsų katalikų turi tą tikslą? Arba turi 
nors tokią mintį? Pusė arba du trečdaliai tų katalikų. 
milijonų visai abejingi. Joks žmogus iš jų nelaukia. 

"Kristaus dvasios atnaujinimo. Vietoj būti ratais ir 
motorais, jie yra automatiškai veikiantieji stabdžiai, 
kai tik norima eiti pirmyn ir greičiau. Mūsų žygio 
strateginius plentus jie paverčia molio ir smėlio ke- 
liais, kuriuose klimpstame be vilties išsigelbėti. O 
jeigu jau neįklimpstame, tai tas amžinas molio ir smė- 
lio mynimas taip įvargina, tiek sumažina jėgas, kad 
galime dirbti tik sulėtintu tempu. 

Bet ir tie, kurie nori, ir tie vis negali suprasti, kad 
tokioj dvasinėj jėgoj, kokia yra krikščionybė, nule- 
mia ne organizacijos įtempimas, bet atskiro žmogaus 
pastangos. Kol daugumas katalikų savo didžiuoju 
tikslu nelaikys tapimą naujais žmonėmis, kol pakeis ir 
atgimdys savąjį „aš“, susitvarkys pagal Kristaus dva- 
sią, restauruos asmenybę pagal Evangelijos stilių, tol 
krikščionybė nepasigailėtinai žengs vėžio žingsniu. 
„Dvasia, kuri daro mene gyvą“. Jeigu Katalikų Akci- 
ja nepasidarbuos išvidiniam žmonių atnaujinimui, tai 
ji bus tik parado maršas. Bet paradiniai maršai greit 
nuvergina. Jeigu nepasiseks išjudinti šimtų, tūkstan- 
čių ir milijonų iš pat sielos gelmių, tai visa, kas šian- 
dien vadinama Katalikų Akcija, vėlesniais laikais bus 
laikoma ne kuo kitu, kaip tik buvusiu dideliu, bet 
bergždžiu bandymu išgelbėti Dievo karalystę nuo ka- 
tastrofos dešimtą ar vienuoliktą valandą. Organiza- 
cijų tikrai, turi būt, mums netruksta. „Trys žmonės 
ir draugija“ —tas posakis tinka ir katalikams. Dau- 
gelis parapijų galėtų pasigirti didžiausia daugybe 
vietinių katalikų organizacijų skyrių. Ir kai kurie 
tokią padėtį laiko ideališka. Idėjos, taip pat religi- 
nės idėjos, kai kur turi beveik liguisto palinkimo kurti 
draugijas. Kai kurios idėjos teturi tik tiek jėgos, kad 
įstengia duoti gyvybę tik draugijos valdybai. Tuo- 
met jos miršta, gal palengva, bet galutinai, o draugija 

gyvuoja toliau ir rūpinasi, kad koks pašalietis jos nė- 
prikeltų iš numirusių. Yra draugijų, kurių veikimas 
yra, nelyginant, smarkus šaudymas kulkomis, kur 
kiekvienas projektas prasideda nauja stipria ir pažan- 
gia mintimi, o baigiasi visai nepavojingu švino ka- 
muolėlio pariedėjimu. Žinoma, yra draugijų ne tik 
gerų ir naudingų, bet didelių ir reikalingų. Jų reikš- 
mę ir jėgą reikia matuoti ne žmonių skaičiumi, bet 
kiekvieno atskiro nario įsitikinimų, užsidegimo, pa- 
siaukojimo ir atsidavimo stiprumu. Šitų pajėgų vi- 
suma sudaro draugijos vertę ir pirmyn stumiamąją 
jėgą. Su dešimtaine sistema, kur šeši nuliai reiškia 
milijoną, jeigu tik prieš juos pastatyti vienetą, toli 
nenueisi. Su šia nulių sistema galima sukurti fašiz- 
mą ir komunizmą, bet ne gyvąją krikščionybę. Čia 
priskaitomi tik tie, kuriuose krikščionybė gyva. — 
Gi žmonės, kurie tik tadayra katalikai, kai sueinavienon 
vieton su vėliavomis ir orkestrais, šiandien vedamai 
lemiančiai kovai vykstant, bus tik armotų mėsa ir vė- 
liau ar anksčiau bus nuostolių sąraše. Taip! Katalikų 
Akcija turi būti taip pat susibūrimas. Bet susibūri- 
mas tų, kurie vaikščioja savomis kojomis, savaran- 
kiškų krikščioniškų asmenybių glaudus frontas. Ne 
atskiri, o tarp jų visas būrys pusiau suinteresuotų arba 
bent kiek suinteresuotų žmonių, kuriems kiekviena 
idėja ir kiekvienas pasiryžimas įkalamas su dideliu 
vargu.  Nereikalingas nė rinkinys pusiau pasiryžė- 
lių, kurie kiekvieną kartą turi būti priruošiami, pra- 
šomi ir rikiuojami, bet reikalingi kariai savanoriai, 
kurie patys savy turi pasiryžimą ir rikiuotės planus. 
Reikalingi žmonės, kurie Kristaus mokslui realizuoti 
gyvenime dirbtų įsitikinę ir su entuziazmu. Reika- 
lingi žmonės, kurie tą darbą pirmoj eilėj pradėtų nuo 
savęs. 


Kas nori pertvarkyti save Kristaus pavyzdžiu, 
tas turi Kristų pažinti. Tie žodžiai skamba keistai, 
kai jie taikomi krikščionims. Juk krikščionys gerai 
pažįsta Kristų. Taip ir ne! Pažinti žmogų, jį gerai 
pažinti, ir jį pažinti taip, kad iš jo padarytum modelį, 
tai skirtingi dalykai. Jį reikia turėti prieš akis, rei- 
kia turėti galimumo palyginti bruožą su bruožu. Tik 
tokio žmogaus veido bruožų smulkmenas galima įsi- 
dėmėti, kurį turi galimumo susitikti ištisais metais. 
Bet ar viską jame pamatysi taip, kaip tikrai yra? Dau- 
geliu atvejų ne. Tai jau turėtų būti veidas, kuris 
būtų labai mielas, brangus arba įdomus, jo fotografija 
nuolat turėtų būti prieš akis, kad ją būtų galima daž- 
nai paimti į rankas ir studijuoti. Kas nori Kristaus 
pavyzdžiu save pertvarkyti, tas turi Jį nuolat turėti 
prieš savo akis. Jo buities, kančių ir Jo dieviškai 
žmogiškos prigimties paveikslas niekur nėra taip gra- 
žiai ir gerai nupieštas, kaip Naujame Testamente, 
Evangelijose. Tat prisižiūrėkim, studijuokim, lygin- 
kim, vėl prisižiūrėkim ir taip darykim tol, kol mums 
Jis bus aiškus ir gyvas. Vežimai maldaknygių ir mąs- 
tymo knygų Jį vaizduoja saldų ir išlepintą. Legijonai 
dailininkėlių Jį piešia švelnų ir išdailintą. Masinė Jo 
gipso ir medžio statulėlių gamyba pasisavina tik Jo 
baltą tuniką, raudoną ilgą apsiaustą bei ilgus plau- 
kus. Ir žiūrėdamas į šitokią statulą turi manyti, kad 
tai Kristaus paveikslas. Labai sunku susilaikyti ne- 
rašius satyros. 

Ne! Jeigu jūs norite būti stiprūs, didingi ir geri 
žmonės, jeigu jūs norite būti pačių savęs ir gyvenimo 
valdytojai bei viešpačiai, jeigu jūs norite priklausy:i 
tiems, kurie yra žemės druska ir žmonijai aukštybių 
kelią rodanti šviesa, jeigu jūs norite iš savo gyvenimo 
padaryti meno kūrinį, o iš savo buities palaimą sau 

ir kitiems, tai atsisėskit netoli Jo ir klausykitės, kaip 
Jis kalba, žiūrėkit, ką ir kaip daro. Prisiklausykite, 
kai Jis kalba žmonėms, kurie Jo ieško, „nes Jis kalba 
kaip tas, kuris turi jėgą“, nes Jis „turi amžinojo gy- 
venimo žodžius“. Tai kalba žmonijos Išgelbėtojas; 
tai kalba žmonijos Išganytojas. Jis kalba apie naujų 
žmonių išganymaą. Jis kalba apie palaimintus dva- 
sioje, apie nepuikius ir. be pasididžiavimo žmones; 
apie geros valios žmones, kuriuose nėra vyliaus; apie 
žmones, tapusius Dievo sūnumis ir Jo karaliais, besi- 
naudojančiais mielaširdyštės teisės valdymo privile- 
gija; apie sutvarkytų jėgų žmones, kurių rankos švel- 
nios, kurių širdys pilnos taikos; apie didybę ir palai- 
mą tų Žmonių, kurie geriau alksta, negu išsižada savo 
įsitikinimų; palaiminti drąsūs kovotojai dėl tiesos ir 
teisės; dvigubai palaiminti tuomet, kai juos kryžiuoja, 
„nes jų yra Dangaus karalystė“, o jų kryžiai virs pir- 
myn žengiančios žmonijos šventenybėmis. Šalia Jo 
būdami jie tampa regimais ir pasaulis pasikeitusiu. 
Neturtėliai, nuplyšę, išalkę ir sušalę bus Dievo myli- 
mieji, kuriems padėdamas aš galiu nusipelnyti Dievo 
meilės ir padėkos; mažiausiųjų Jo brolių liudijimas 
yra pasas prie amžinojo gyvenimo slenksčio. Visi 
žmonijos įvertinimo sąrašai, kuriuose žmogus būtų 
įrašomas pagal savo kilmę arba žemiškų turtų dau- 
gumą, naujai žmonijai Dievo akivaizdoje neturės jo- 
kios reikšmės. Turtingu būti dabar nebereiškia tu- 
rėti milijonus banke, namus mieste, vieną dvarą vic- 
name krašto kempe, kitą kitame. Kaip neturtingas 
gali būti šitoks žmogus, kaip plikas ir be vertės, ko- 
kios nešvarios, purvinos ir sulipusios sielos. Visos 
tikrosios žmogaus vertybės yra jo viduje. Kad tik 
nenukentėtų žmogaus siela, meilė, teisingumas, pado- 
rumas ir gerumas. Nauja diduomenė, kurios kilmė 

yra dvasiška, iš Kristaus. Tai vienintelė diduomenė, 
kuri įgauna vertės tik būdama arti Kristaus. Tai šven- 
tos žmonijos diduomenė. 


Aš esu mintis, kuri iš Dievo kilusi. Aš esu siela, 
kurią Dievas yra siuntęs į pasaulį. Aš esu išstatytas 
į didelę pasaulio kovą, kurioje sprendžiamas žmogaus 
likimas, į pasaulio kovą tarp gero ir blogo, tarp švento 
ir prakeikto, tarp šviesos ir šešėlių. Vienas iš dviejų 
esu aš pats; mano mintys, mano darbai, mano pavyz- 
dys, mano įtaka yra arba blogi, arba geri, arba šventi, 
arba prakeikti, arba šviesa, arba šešėliai. Dievo valia 
tokia, kad aš būčiau Kristuje užsidegusi šviesa ir nu- 
šviesčiau kelio dalį nors vienam žmogui, kad jis nesu- 
klystų, nors vienam žmogui ir vieną valandą, kurioje 
jis nebeatskiria tiesos nuo netiesos, gėro nuo blogo, 
ir tai jau būčiau nedovanai degusi. Aš turiu būti ty- 
rojo vandens šaltinis; nors ir nedidelis, nors tegalė- 
čiau pagirdyti tik vieną žmogų ir jam nuraminti troš- 
kulį, bei padaryti malonesnį gyvenimą, būčiau tekėjęs 
ne be reikalo. 

Kokį aš noriu matyti pasaulį, 

tokiu pirmiau aš pats turiu hipti, 

ir tai visai ir laisvai. 

Aš turiu būti šviesos spindulys, 

tyras vanduo ir švariausia ranka, 

ištiesta pasveikinti ir padėti. . 

Nešventa žmonija gamina skausmą, žemę verčia 
kovos lauku, žadina pinigų troškimą, žmoguje augina 
plėšrų žvėrį, sėja neapykantą ir žemės gyventojus dz- 
lina į plėšikus ir grobį. Ir žmogus vaikščioja tarp 
nešventų žmonių kaip tarp priešų, kurių jis turi 
saugotis, 

Šventoji žmonija, kaip ir Kristus, jos Mokytojas, 
nori sunaikinti skausmą, gydyti žaizdas, sotinti al- 
kanus, paremti svyruojančius, pakelti parkritusius. 
Tarp šventų žmonių žmogus vaikščioja kaip didelia- 
me savo brolių būry, kurie jam geri. 

„Dievo karalystė“, sako Kristus. Nauja Kristaus 
brolių žemė. Nezujas Dievo sūnų ir dukterų pasaulis. 
Nauja, dviejų įstatymų valdoma žmonija: mylėti Die- 
vą ir kiekvieną žmogų kaip patį save. 

